

**VLADA REPUBLIKE HRVATSKE**

**URED ZA LJUDSKA PRAVA I PRAVA NACIONALNIH MANJINA**

**IZVJEŠĆE**

**o provedbi**

**Nacionalnog plana za suzbijanje trgovanja ljudima za razdoblje od 2018. do 2021. godine,**

**za 2020.**

**Zagreb, lipanj 2021.**

**SADRŽAJ**

*UVOD………………………………………………………………………………………………..……3*

*NORMATIVNI OKVIR.…………………………………………...………………………………….…5*

*IDENTIFIKACIJA ŽRTAVA TRGOVANJA LJUDIMA ……………………………………....……6*

*PRAĆENJE POSTUPAKA OTKRIVANJA, PROCESUIRANJA*

*I SANKCIONIRANJA KAZNENIH DJELA POVEZANIH S*

*TRGOVANJEM LJUDIMA ………………………………...………………………………..………27*

*POMOĆ I ZAŠTITA ŽRTVAMA TRGOVANJA LJUDIMA ……………………...………….…...31*

*PREVENCIJA ………………………………………………………………………………………….41*

[*OBRAZOVANJE*](#OBRAZOVANJE) *………………………………………………………………………………………52*

[*MEĐUNARODNA I REGIONALNA SURADNJA*](#MEĐUNARODNAIREGIONALNASURADNJA) *………………………………………………...68*

*KOORDINACIJA AKTIVNOSTI ……………………………………………………………..……..73*

*UTROŠAK FINANCIJSKIH SREDSTAVA ZA SUZBIJANJE*

*TRGOVANJA LJUDIMA U 2020. …………………………………………..................................77*

*ZAKLJUČAK ……………………………………………………………………………………….….78*

*Prilog I*

*Identificirane žrtve trgovanja ljudima od 2002. do 2020.……………………………………….80*

*Prilog II*

*Grafički prikaz statističkih podataka za 2020.……………………………………………………82*

**UVOD**

*Nacionalni plan za suzbijanje trgovanja ljudima za razdoblje od 2018. do 2021. godine* (u daljnjem tekstu: Nacionalni plan) usvojen je na sjednici Vlade Republike Hrvatske 7. lipnja 2018. Unutar poglavlja „Koordinacija aktivnosti“navedenog Nacionalnog plana, u cilju daljnjeg razvoja suradnje predstavnika tijela državne uprave i organizacija civilnog društva te nacionalnog koordinatora, a kako bi se poboljšalo njegovo provođenje, određena je obveza upućivanja redovitih godišnjih izvješća Vladi Republike Hrvatske o provedbi Nacionalnog plana. Tu obvezu izvršava Ured za ljudska prava i prava nacionalnih manjina Vlade Republike Hrvatske, kao Ured nacionalnog koordinatora za suzbijanje trgovanja ljudima. Nadalje, Ured za ljudska prava i prava nacionalnih manjina Vlade Republike Hrvatske kontinuirano prati trendove u području trgovanja ljudima te se u provedbi aktivnosti u 2020. nastojalo odgovoriti na postojeće izazove. Nakon višegodišnje borbe protiv trgovanja ljudima, u Republici Hrvatskoj uspostavljen je cjelovit sustav suzbijanja trgovanja ljudima koji obuhvaća aktivnosti od trenutka identifikacije žrtve trgovanja ljudima sve do njezine potpune integracije u društvo. Unutar sustava suzbijanja trgovanja ljudima uspostavljena je suradnja između nadležnih tijela državne uprave te organizacija civilnog društva. Ipak, od izuzetne je važnosti konstantna nadogradnja već uspostavljenog sustava te prilagodba novim trendovima fenomena trgovanja ljudima.

U prethodnom trogodišnjem razdoblju primjene Nacionalnog planauočeno je da Republika Hrvatska postaje država podrijetla i destinacije za žrtve trgovanja ljudima, a naročito za žrtve iz susjednih država. Nadalje, iako su većina žrtava još uvijek žene i djevojčice, primijećen je i porast muškaraca kao žrtava trgovanja ljudima u cilju radnog iskorištavanja. Na navedene trendove nadležna su tijela odgovorila djelovanjem na području učinkovitije identifikacije žrtava trgovanja ljudima. Važno je naglasiti da pojedine kategorije žrtava trpe različite posljedice nasilja koje su preživjele te stoga treba razviti specijalizirani, sveobuhvatni i interdisciplinarni pristup u pružanju pomoći i podrške. Nacionalni planobuhvaća sva područja dosadašnjih nacionalnih dokumenata koji se bave tematikom suzbijanja trgovanja ljudima te je u predložene mjere i aktivnosti ugrađeno iskustvo rada svih nadležnih tijela državne uprave, organizacija civilnog društva i međunarodnih organizacija. Nacionalni planposebnu pozornost posvećuje i daljnjem jačanju suradnje u kaznenim postupcima u slučajevima trgovanja ljudima između Državnog odvjetništva Republike Hrvatske i Ministarstva unutarnjih poslova, unaprjeđivanju metoda identifikacije žrtava trgovanja ljudima te osiguravanju najboljeg interesa žrtava trgovanja ljudima. Prikaz ispunjenih ciljeva te ostvarenih mjera i aktivnosti bit će u ovom Izvješću prikazan na način koji slijedi metodologiju samog Nacionalnog plana, dakle kroz sljedeća poglavlja:

1. Normativni okvir

2. Identifikacija žrtava trgovanja ljudima

3. Praćenje postupaka otkrivanja, procesuiranja i sankcioniranja kaznenih djela povezanih s

trgovanjem ljudima

4. Pomoć i zaštita žrtava trgovanja ljudima

5. Prevencija

6. Obrazovanje

7. Međunarodna i regionalna suradnja

8. Koordinacija aktivnosti

Izvješće o provedbi mjera iz Nacionalnog plana podnosi Ured za ljudska prava i prava nacionalnih manjina Vlade Republike Hrvatske koji koordinira radom ministarstava, organizacija civilnog društva i drugih tijela koja sudjeluju u sustavu suzbijanja trgovanja ljudima u okviru Nacionalnog odbora za suzbijanje trgovanja ljudima i Operativnog tima Nacionalnog odbora za suzbijanje trgovanja ljudima.

U cilju izrade Izvješća o provedbi mjera iz Nacionalnog plana u 2020. Ured za ljudska prava i prava nacionalnih manjina Vlade Republike Hrvatske prikupio je očitovanja nositelja mjera (Ministarstva unutarnjih poslova, Ministarstva rada, mirovinskog sustava, obitelji i socijalne politike, Ministarstva zdravstva, Centra za žene žrtve rata – Rosa, PETRA Mreže nevladinih organizacija za prevenciju i eliminaciju trgovanja ženama, Državnog odvjetništva Republike Hrvatske, Ministarstva pravosuđa i uprave, Ministarstva znanosti i obrazovanja, Hrvatske odvjetničke komore, Hrvatskog zavoda za zapošljavanje, Agencije za odgoj i obrazovanje, Hrvatskog Crvenog križa, Ministarstva obrane, Pravosudne akademije, Ministarstva vanjskih i europskih poslova i Nacionalnog centra za vanjsko vrednovanje obrazovanja) te očitovanja sunositelja mjera (Ministarstva unutarnjih poslova, Ministarstva rada, mirovinskog sustava, obitelji i socijalne politike, Ministarstva zdravstva, Ministarstva znanosti i obrazovanja, Ministarstva vanjskih i europskih poslova, Državnog odvjetništva Republike Hrvatske, Ministarstva pravosuđa i uprave, Hrvatskog zavoda za zapošljavanje, Hrvatskog Crvenog križa, Centra za žene žrtve rata – Rosa, PETRA Mreže nevladinih organizacija za prevenciju i eliminaciju trgovanja ženama, Državnog inspektorata, Pravosudne akademije, Hrvatskog novinarskog društva, Ministarstva turizma, Agencije za strukovno obrazovanje i obrazovanje odraslih i Agencije za elektroničke medije).

Izvješće se podnosi za 2020., za mjere čiji je rok provedbe kontinuirano ili do 31. prosinca 2020.

**NORMATIVNI OKVIR**

**CILJ:**

1. ***Unaprijediti normativni okvir u cilju zaštite žrtava trgovanja ljudima te otkrivanja, procesuiranja i odgovarajućeg sankcioniranja počinitelja kaznenog djela trgovanja ljudima te smanjenja potražnje***

***MJERA 1.* Donošenje Protokola o razmjeni podataka o identificiranim žrtvama trgovanja ljudima**

Aktivnost:

1. Izrada Protokola o razmjeni podataka o identificiranim žrtvama trgovanja ljudima

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za unutarnje poslove, ministarstvo nadležno za poslove socijalne skrbi, ministarstvo nadležno za zdravstvo, ministarstvo nadležno za obrazovanje, ministarstvo nadležno za vanjske i europske poslove, ministarstvo nadležno za poslove pravosuđa, Državno odvjetništvo Republike Hrvatske, Hrvatski zavod za zapošljavanje, organizacije civilnog društva

**Rok:** 31. prosinca 2019.

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na poziciji A681000 „Administracija i upravljanje“ Ureda za ljudska prava i prava nacionalnih manjina Vlade RH

**Pokazatelji provedbe:** izrađen i usvojen Protokol o razmjeni podataka o identificiranim žrtvama trgovanja ljudima

**Mjera se provodi**

Ured za ljudska prava i prava nacionalnih manjina Vlade RH kao nositelj ove mjere u okviru redovnog djelokruga rada, zajedno sa sunositeljima ove mjere, Ministarstvom unutarnjih poslova, Ministarstvom rada, mirovinskog sustava, obitelji i socijalne politike, Ministarstvom zdravstva, Ministarstvom znanosti i obrazovanja, Ministarstvom vanjskih i europskih poslova, Ministarstvom pravosuđa i uprave, Državnim odvjetništvom Republike Hrvatske, Hrvatskim zavodom za zapošljavanje, Mrežom PETRA i Centrom za žene žrtve rata – Rosa, kao organizacijama civilnog društva, uz sudjelovanje predstavnika sudbene vlasti pristupio je izradi Protokola o razmjeni podataka o identificiranim žrtvama trgovanja ljudima. Usvajanje navedenog Protokola očekuje se krajem 2021.

**Utrošena sredstva:** sredstva osigurana kroz redovita sredstva državnog proračuna s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH

**IDENTIFIKACIJA ŽRTAVA TRGOVANJA LJUDIMA**

**CILJ:**

1. ***Jačanje proaktivnih postupaka suzbijanja trgovanja ljudima***

***MJERA 1.* Primjena proaktivnih metoda suzbijanja, otkrivanja i identifikacije žrtava trgovanja ljudima**

Aktivnost:

1. Primjena proaktivnog pristupa po modelu policijskog postupanja vođenog kriminalističko-obavještajnim saznanjima u cilju identifikacije žrtava trgovanja ljudima te otkrivanja počinitelja kaznenih djela povezanih s trgovanjem ljudima

**Nositelj:** ministarstvo nadležno za unutarnje poslove

**Rok:** kontinuirano

**Potrebna sredstva:** aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelji provedbe**: broj provedenih kriminalističkih istraživanja vođenih po novom proaktivnom modelu usmjerenih na identificiranje žrtava trgovanja ljudima i počinitelja

**Mjera se provodi**

Ministarstvo unutarnjih poslova:

U procesu identifikacije žrtava trgovanja ljudima policijski službenici Ravnateljstva policije tijekom 2020. nastavili su suradnju s relevantnim ministarstvima koja su uključena u referalni sustav suzbijanja trgovanja ljudima, organizacijama civilnog društva, Hrvatskim Crvenim križem te međunarodnim organizacijama. U skladu s time, prilikom identifikacije žrtava, primjenjivana je standardna procedura postupanja, sukladno važećem Protokolu za identifikaciju, pomoć i zaštitu žrtava trgovanja ljudima.

Prema evidencijama Ministarstva unutarnjih poslova tijekom 2020. na području Republike Hrvatske identificirano je 15 žrtava trgovanja ljudima, što je prikazano u tablicama niže *(izvor: evidencije Ministarstva unutarnjih poslova).*

Napominje se kako je 9. veljače 2021. tijekom sastanka Operativnog tima Nacionalnog odbora za suzbijanje trgovanja ljudima donijeta odluka da dvije ranije identificirane žrtve - djeca, identificirane tijekom 2020. od strane policijskih službenika, više nemaju status žrtava trgovanja ljudima.

***Tablica 1: Broj identificiranih žrtava trgovanja ljudima u 2020. prema državi porijekla***

|  |  |
| --- | --- |
| **DRŽAVA** | **Broj** |
| SAD | 1 |
| Republika Hrvatska | 14 |
| **UKUPNO** | **15** |

***Tablica 2: Broj identificiranih žrtava trgovanja ljudima u 2020. prema državljanstvu i spolu***

|  |  |  |
| --- | --- | --- |
| **Identificirane žrtve prema državljanstvu i spolu** | **M** | **Ž** |
| SAD | 1 | 0 |
| Republika Hrvatska | 7 | 7 |
| **UKUPNO** | **8** | **7** |

***Tablica 3: Broj identificiranih žrtava trgovanja ljudima u 2020. prema starosnoj dobi***

|  |  |
| --- | --- |
| **Identificirane žrtve prema starosti** | **Broj** |
| 0-18 | 5 |
| 19-30 | 5 |
| 31-40 | 2 |
| 41-50 | 2 |
| ostalo | 1 |
| **UKUPNO** | **15** |

***Tablica 4: Broj identificiranih žrtava trgovanja ljudima u 2020. prema starosnoj dobi i spolu***

|  |  |  |
| --- | --- | --- |
| **Identificirane žrtve prema starosti i spolu** | **M** | **Ž** |
| 0-18 | 1 | 4 |
| 19-30 | 2 | 3 |
| 31-40 | 2 | 0 |
| 41-50 | 2 | 0 |
| ostalo | 1 | 0 |
| **UKUPNO** | **8** | **7** |

***Tablica 5: Broj identificiranih žrtava trgovanja ljudima u 2020. prema vrsti eksploatacije***

|  |  |
| --- | --- |
| **Vrsta eksploatacije** | **Broj** |
| Spolna | 4\* |
| Radna | 6\* |
| Činjenje protupravnih radnji | 4 |
| Nedozvoljeni/prisilni brak | 1 |
| Uspostava ropstva | 1 |
| **UKUPNO** | **16\*** |

\*jedna žrtva je i spolno i radno eksploatirana na području SR Njemačke

***Tablica 6: Identificirane žrtve trgovanja ljudima u 2020. prema vrsti eksploatacije i spolu***

|  |  |  |
| --- | --- | --- |
| **Eksploatacija po spolu** | **M** | **Ž** |
| Spolna | 0 | 4\* |
| Radna | 4 | 2\* |
| Činjenje protupravnih radnji | 3 | 1 |
| Nedozvoljeni/prisilni brak | 0 | 1 |
| Uspostava ropstva | 1 | 0 |
| **UKUPNO** | **8** | **8\*** |

\* jedna žrtva je i spolno i radno eksploatirana na području SR Njemačke

***Tablica 7: Identificirane mlt. žrtve trgovanja ljudima u 2020. prema vrsti eksploatacije i spolu***

|  |  |  |
| --- | --- | --- |
| **Identificirane mlt. žrtve prema spolu i vrsti eksploatacije** | **M** | **Ž** |
| Spolna | 0 | 2 |
| Radna | 0 | 0 |
| Činjenje protupravnih radnji | 1 | 1 |
| Nedozvoljeni/prisilni brak | 0 | 1 |
| **UKUPNO** | **1** | **4** |

Za svaki pojedini slučaj trgovanja ljudima, kao i o načinu vrbovanja identificiranih žrtava trgovanja ljudima, vrsti eksploatacije te drugim specifičnostima, policijski službenici izvještavali su pisanim putem Ured za ljudska prava i prava nacionalnih manjina Vlade RH, kao i tijekom održanih sastanaka Operativnog tima.

U promatranom razdoblju, Ministarstvo unutarnjih poslova je nadležnim državnim odvjetništvima podnosilo kaznene prijave radi postojanja osnovane sumnje u počinjenje kaznenih djela „Trgovanje ljudima“ iz članka 106. Kaznenog zakona („Narodne novine“, broj 125/11., 144/12., 56/15., 61/15., 101/17., 118/18. i 126/19., u daljnjem tekstu: KZ) te drugih srodnih i sličnih kaznenih djela u kojima su prilikom postupanja policije identificirane žrtve trgovanja ljudima (pobliže navedeno u Tablici 8, *izvor: evidencije Ministarstva unutarnjih poslova):*

***Tablica 8: Broj i vrsta kaznenih djela u svezi sa žrtvama trgovanja ljudima u 2020.***

|  |  |
| --- | --- |
| **NAZIV KAZNENOG DJELA** | **Broj KD** |
| Trgovanje ljudima čl. 106. | 11 |
| Nasilje u obitelji čl. 179a. | 1 |
| Iskorištavanje djece za pornografiju čl. 163. | 2 |
| Silovanje čl. 153. | 17 |
| Povreda djetetovih prava čl. 177. | 8 |
| Protupravno oduzimanje slobode čl 136. | 1 |
| **UKUPNO** | **40** |

U odnosu na počinitelje navedenih kaznenih djela, statistički podaci su pobliže navedeni u Tablicama 9 i 10 *(izvor: evidencije Ministarstva unutarnjih poslova):*

***Tablica 9: Broj počinitelja trgovanja ljudima po državljanstvu i spolu u 2020.***

|  |  |  |
| --- | --- | --- |
| **Počinitelji prema državljanstvu i spolu** | **M** | **Ž** |
| Republika Srbija | 1 | 2 |
| Hrvatska | 13 | 6 |
| SAD | 1 | 0 |
| **UKUPNO** | **15** | **8** |

***Tablica 10: Broj počinitelja trgovanja ljudima u 2020. prema starosnoj dobi i spolu***

|  |  |  |
| --- | --- | --- |
| **Počinitelji prema starosti i spolu** | **M** | **Ž** |
| 0-18 | 1 | 0 |
| 19-30 | 5 | 2 |
| 31-40 | 3 | 4 |
| 41-50 | 2 | 1 |
| ostalo | 4 | 1 |
| **UKUPNO** | **15** | **8** |

Nadalje, policijski službenici su, vođeni kriminalističko - obavještajnim te operativnim saznanjima u cilju proaktivnog modela identifikacije žrtava trgovanja ljudima te otkrivanja počinitelja kaznenih djela povezanih s trgovanjem ljudima, kao i u cilju pravovremenog uočavanja i prepoznavanja indikatora koji bi upućivali da se u određenom slučaju radi o kaznenom djelu povezanom s trgovanjem ljudima, svakodnevno vršili uvide te pratili sve dojavljene i prijavljene događaje od značaja za kriminalističku policiju na području cijele Republike Hrvatske te se sukladno tome uključivali i proveli više desetaka kriminalističkih istraživanja, koja su na kraju u određenim slučajevima (u ukupno 12 provedenih kriminalističkih istraživanja) rezultirala identifikacijom žrtava trgovanja ljudima te podnošenjem kaznenih prijava protiv počinitelja.

Nadalje, u cilju identifikacije žrtava, otkrivanja, procesuiranja i sankcioniranja počinitelja inkriminiranih radnji trgovanja ljudima, policijski službenici Uprave kriminalističke policije su kontinuirano i tijekom 2020. poduzeli niz aktivnosti: povodom dostavljenih saznanja i prijava na nacionalnu SOS telefonsku liniju protiv trgovanja ljudima koju vodi Centar za žene žrtve rata – Rosa, prikupljali operativna saznanja o mogućim žrtvama, njihovoj eksploataciji, osobama koje se dovode u vezu s počinjenjem navedenog kaznenog djela, kontinuirano su vršili nadzore svih lokacija koje su pogodne za izvršenje navedenog kaznenog djela (caffe-barovi, noćni klubovi, nautičke marine, ulice, poljoprivredna gospodarstva i dr.), prikupljali su operativna saznanja o osobama koje su do sada već identificirane te sankcionirane kao počinitelji navedenog kaznenog djela, kontinuirano su ostvarivali kontakte i s operativnim vezama te su prikupljali i obrađivali sva saznanja o mogućim počiniteljima kao i žrtvama navedenog kaznenog djela i dr.

Policijski službenici su i tijekom 2020., sukladno operativnoj akciji koja je na snazi od veljače 2013. te je usmjerena suzbijanju prosjačenja djece, osobito na područjima na kojima se nalazi veći broj naselja pripadnika romske nacionalne manjine, planirano i pojačano postupali po problematici uličnog prosjačenja kao vrste radnog iskorištavanja i iskorištavanja za činjenje protupravnih radnji, a posebice prisiljavanja djece na prosjačenje, a radi pravovremenog otkrivanja kaznenog djela, identifikacije žrtava te procesuiranja počinitelja kaznenih djela „Trgovanja ljudima“ iz čl. 106. KZ-a i „Povrede djetetovih prava“ iz čl. 177. KZ-a.

Osim navedenog, s obzirom na zemljopisni položaj policijskih uprava koje graniče sa susjednim državama, policijski službenici su i tijekom 2020. imali obvezu pojačanog postupanja po problematici nezakonitih migracija i krijumčarenja osoba, s posebnim osvrtom na učinkovitije prepoznavanje indikatora vezanih uz žrtve i počinitelje kaznenog djela „Trgovanje ljudima“ među migrantima i djecom bez pratnje.

**Utrošena sredstva:** u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

1. Jačanje proaktivnog rada pri otkrivanju vrbovanja žrtava putem interneta i drugih otvorenih izvora

**Nositelj:** ministarstvo nadležno za unutarnje poslove

**Sunositelj:** ministarstvo nadležno za poslove socijalne skrbi, ministarstvo nadležno za zdravstvo, ministarstvo nadležno za obrazovanje, ministarstvo nadležno za vanjske i europske poslove, Državno odvjetništvo Republike Hrvatske, Hrvatski zavod za zapošljavanje, središnje tijelo državne uprave nadležno za nadzor primjene propisa o radu, Hrvatski Crveni križ, organizacije civilnog društva

**Rok:** kontinuirano

**Potrebna sredstva:** aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelji provedbe:** broj otkrivenih i procesuiranih slučajeva vrbovanja žrtava putem interneta i drugih otvorenih izvora

**Mjera se provodi**

Ministarstvo unutarnjih poslova:

Tijekom 2020. policijski službenici za kibernetički kriminalitet, kontinuirano su prilikom provođenja kriminalističkih istraživanja, osobito kriminalističkih istraživanja iz domene spolnog zlostavljanja i iskorištavanja djeteta putem društvenih mreža, odnosno u cilju otkrivanja vrbovanja žrtava putem društvenih mreža (osobito maloljetnih osoba i djece) provodili i pojedine provjere putem otvorenih izvora na Internetu u cilju identifikacije počinitelja i žrtava kaznenih djela povezanih s trgovanjem ljudima.

Služba kibernetičke sigurnosti ujedno djeluje i kao nacionalna kontakt točka za žurnu razmjenu podataka o kibernetičkim napadima na temelju Direktive (EU) o napadima na informacijske sustave, za razmjenu podataka o kibernetičkom kriminalitetu i slanje i primanje zahtjeva za zadržavanje podataka u svrhu dostave zahtjeva za međunarodnu pravnu pomoć, za kibernetički kriminalitet za države članice Interpola te za pribavljanje pretplatničkih i prometnih podataka kod pružatelja Internetskih sadržaja (Facebook, Twitter, PayPal…), a radi utvrđivanja identiteta počinitelja kaznenih djela za sve oblike kriminaliteta, pa tako i za kriminalitet povezan s trgovanjem ljudima.

Nadalje, Ministarstvo unutarnjih poslova iniciralo je dostavljanje smjernica za postupanje svim policijskim upravama zbog procijenjenog povećanog rizika od seksualnog zlostavljanja i iskorištavanja djece za vrijeme pandemije bolesti COVID-19, koje sadrže uputu kroz koja se to sve kažnjiva ponašanja, srodna trgovanju ljudima, žrtve mogu identificirati kao žrtve trgovanja ljudima. Smjernicama je istaknuto da i u izvanrednim okolnostima povodom dojava ili saznanja o izloženosti djece seksualnom zlostavljanju, fizičkom nasilju, nasilju u obitelji ili drugom ugrožavajućem ponašanju, policija postupa žurno radi sprječavanja daljnjeg zlostavljanja i zaštite žrtava. S tim u vezi, Ministarstvo unutarnjih poslova je u cilju senzibilizacije javnosti, građana, ali i samih žrtava o problematici seksualnog zlostavljanja i iskorištavanja djece, kao i o drugim oblicima nasilja nad djecom i članovima obitelji uputilo priopćenja kojima se građani potiču da svoja saznanja o zlostavljanju djece i nasilju u obitelji, osim pozivima prema broju 192, prijavljuju i putem informacijsko komunikacijskih kanala, prije svega on-line aplikacije Red Button dostupne na poveznici: <https://mup.gov.hr/online-prijave/online-prijava-zlostavljanja-djeteta-red-button/sigurnost-djece-i-obitelji-u-doba-koronavirusa/286139>.

Ministarstvo znanosti i obrazovanja:

Odluka o donošenju kurikuluma za nastavni predmet Informatika za osnovne škole i gimnazije u Republici Hrvatskoj objavljena je u Narodnim novinama, broj 22/18. od 6. ožujka 2018. U kurikulumu su definirani i razrađeni ishodi od 1. razreda osnovne škole do 4. razreda gimnazije te preporuke za njihovo ostvarenje. U sklopu kurikuluma Informatike cijela domena e-Društvo temelji se na činjenici da živimo u informacijskome društvu u kojemu je digitalna tehnologija u svim porama života. Obrađuju se teme kao što su područje sigurnosti na mreži, zaštita podataka, elektroničko nasilje i briga o svojemu digitalnom ugledu te se razvijaju potrebne vještine i stajališta nužna za odgovorne, kompetentne, kreativne i pouzdane sudionike digitalnog društva. Objavljivanje te dijeljenje podataka, sadržaja i izvora uz pridržavanje svih etičkih načela omogućuje širem broju ljudi stvaranje novih znanja i vrijednosti. Učenike se poučava da sudionici e-društva trebaju odgovorno, sigurno i učinkovito upotrebljavati Internet, od praćenja novosti do korištenja javnih usluga poput e-dnevnika, e-građana ili e­-zdravstva. Svaki e-građanin treba razumjeti što su osobni podaci i kako ih zaštititi, znati se zaštititi od prijevara, prijetnji i elektroničkoga nasilja, reagirati na neprikladne oblike ponašanja, poštovati tuđu privatnost te znati gdje potražiti pomoć zbog neželjenih sadržaja ili kontakata. Visokokvalitetno, moderno i inovativno obrazovanje koje se temelji na IKT-u omogućit će učenicima da postanu obrazovani građani e-društva koji primjenjuju ergonomska načela u radu s digitalnom tehnologijom, brinu se o svojemu zdravlju, digitalnome ugledu, sigurnosti i okolišu.

U siječnju 2019. objavljene su odluke o donošenju kurikuluma međupredmetnih tema za osnovne i srednje škole u Republici Hrvatskoj i to: Građanski odgoj i obrazovanje i Zdravlje („Narodne novine“, broj 10/19.), Uporaba informacijske i komunikacijske tehnologije, Održivi razvoj, Osobni i socijalni razvoj, Učiti kako učiti i Poduzetništvo („Narodne novine“, broj 7/19.), koji se primjenjuju od školske godine 2019./2020. U sklopu međupredmetnih tema Građanski odgoj i obrazovanje i Uporaba informacijske i komunikacijske tehnologije učenike se poučava o temi elektroničkog nasilja te o temi prevencije trgovanja ljudima. Kao jedna od metoda poučavanja predloženo je sudjelovanje učenika u radionici Prevencija trgovanja ljudimatijekom 3. ciklusa koji obuhvaća 6., 7. i 8. razred osnovne škole te 4. i 5. ciklusa koji obuhvaća srednju školu. Ministarstvo znanosti i obrazovanja provelo je Natječaj za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2019./2020. U sklopu prioriteta 3: Poticanje razvoja kompetencija u prirodoslovno-matematičkom području podgrupe b) Odgoj i obrazovanje za financijsku, digitalnu i medijsku pismenost i c) Razvijanje vještina i kompetencija u području tehnike te informacijskih i komunikacijskih tehnologija financirano je pet projekata udruga u ukupnome iznosu od 538.474,00 kn.

Za školsku godinu 2020./2021. spomenuti natječaj nije proveden radi situacije s pandemijom bolesti COVID-19.

**Utrošena sredstva:** u okviru redovne djelatnosti Ministarstva unutarnjih poslova, aktivnosti A553131 Administracija i upravljanje, izvor 11, rashodi se ne mogu specificirati, s pozicije A577000 „Administracija i upravljanje“ Ministarstva znanosti i obrazovanja i pozicije A577130 Poticaji udrugama za izvaninstitucionalni odgoj i obrazovanje djece i mladih Ministarstva znanosti i obrazovanja u iznosu od 538.474,00 kuna

1. Jačanje proaktivnog rada pri otkrivanju potencijalnih slučajeva trgovanja ljudima za vrijeme turističke sezone

**Nositelj:** ministarstvo nadležno za unutarnje poslove

**Sunositelj:** ministarstvo nadležno za poslove socijalne skrbi, ministarstvo nadležno za zdravstvo, ministarstvo nadležno za obrazovanje, ministarstvo nadležno za vanjske i europske poslove, Državno odvjetništvo Republike Hrvatske, Hrvatski zavod za zapošljavanje, središnje tijelo državne uprave nadležno za nadzor primjene propisa o radu, Hrvatski Crveni križ, organizacije civilnog društva

**Rok:** kontinuirano

**Potrebna sredstva:** aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelji provedbe:** broj otkrivenih i procesuiranih slučajeva trgovanja ljudima u mjestima s aktivnom turističkom djelatnošću tijekom ljetnih mjeseci i u produljenom trajanju za vrijeme turističke sezone

**Mjera se provodi**

Ministarstvo unutarnjih poslova:

Policijski službenici, osobito policijski službenici policijskih uprava na moru, u razdoblju priprema za turističku sezonu 2020. te u vrijeme turističke sezone 2020., u okvirima koje je dozvoljavala novonastala situacija uzrokovana pandemijom bolesti COVID-19 i propisane epidemiološke mjere, koje su za posljedicu imale ograničeno kretanje, pa samim time i smanjenje broja ljudi koji su pristizali na područje navedenih policijskih uprava, na koji način je smanjen i broj potencijalnih počinitelja, kao i žrtava navedenog kaznenog djela, osim gore navedenih aktivnosti, svakodnevno su pregledavali i otvorene izvore – Internet, kao i tiskovne medije u kojima se oglašavaju „dobro plaćeni poslovi“ u pozadini kojih bi se moglo raditi o radnoj, spolnoj ili drugoj vrsti eksploatacije te sukladno tome poduzimali daljnje mjere i radnje iz svoje nadležnosti.

**Utrošena sredstva:** u okviru redovne djelatnosti Ministarstva unutarnjih poslova, aktivnosti A553131 Administracija i upravljanje, izvor 11, rashodi se ne mogu specificirati

***MJERA 2.* Osnaživanje mobilnih timova**

Aktivnost:

1. Organiziranje zajedničkih treninga za članove mobilnih timova, stručnjake u sustavu socijalne skrbi, državne odvjetnike, policijske službenike i inspektore rada

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za zdravstvo, ministarstvo nadležno za poslove socijalne skrbi, ministarstvo nadležno za unutarnje poslove, Državno odvjetništvo Republike Hrvatske, Hrvatski Crveni križ i organizacije civilnog društva i središnje tijelo državne uprave nadležno za nadzor primjene propisa o radu

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na poziciji A681000 „Administracija i upravljanje“ Ureda za ljudska prava i prava nacionalnih manjina Vlade RH

**Pokazatelji provedbe**: stručno osposobljeni članovi mobilnih timova i policijski službenici, državni odvjetnici, inspektori rada te održani stručni treninzi

**Mjera se provodi**

Ministarstvo unutarnjih poslova:

Dana 28. veljače 2020., u hotelu Panorama u Zagrebu, policijski službenici Uprave kriminalističke policije, u svojstvu predavača prisustvovali su predavanju za organizacije civilnog društva koje se bave pružanjem pomoći i podrške žrtvama trgovanja ljudima koje predavanje je sastavni dio programa „Mreža podrške i suradnje žrtvama i svjedocima kaznenih djela“, financijski podržanim od strane Ministarstva pravosuđa i uprave.

Nadalje, policijski službenik Službe organiziranog kriminaliteta, Uprave kriminalističke policije je dana 23. lipnja 2020. u svojstvu predavača, sudjelovao na Okruglom stolu „Problem trgovanja ljudima u Hrvatskoj - provedba Nacionalnog plana za suzbijanje trgovanja ljudima“ koji se održao u Križevcima, u organizaciji Udruge „HERA“ Križevci i „DOMINE“ Split u sklopu projekta „HOP ON – uključi se“, financiranog sredstvima Ministarstva za demografiju, obitelj, mlade i socijalnu politiku.

Također, policijski službenici Uprave kriminalističke policije su dana 23. studenog 2020. održali online edukaciju putem sustava e-obrazovanja Policijske akademije policijskim službenicima granične policije, na temu suzbijanja trgovanja ljudima.

**Utrošena sredstva:** sredstva osigurana kroz redovita sredstva državnog proračuna s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH

***MJERA 3.* Osnaživanje rada nacionalne SOS linije protiv trgovanja ljudima**

Aktivnost:

1. Sustavno financiranje SOS linije

**Nositelj:** Ured za ljudska prava i prava nacionalnih manjina Vlade RH

**Sunositelj:** Centar za žene žrtve rata – Rosa

**Rok:** kontinuirano

**Potrebna sredstva:** sredstva planirana na poziciji A681023 „Provedba Nacionalnog plana za suzbijanje trgovanja ljudima“ Ureda za ljudska prava i prava nacionalnih manjina Vlade RH u iznosu od 5.000,00 kuna za svaku godinu provedbe mjere

**Pokazatelji provedbe:** pružena novčana potpora za SOS liniju

**Mjera se provodi**

Radi senzibilizacije javnosti za problematiku trgovanja ljudima te s ciljem prevencije trgovanja ljudima uspostavljena je SOS telefonska linija (0800 7799) na kojoj je moguće zatražiti pomoć i dobiti potrebne informacije ili prijaviti slučajeve za koje se sumnja da se radi o trgovanju ljudima. Ured za ljudska prava i prava nacionalnih manjina Vlade RH kontinuirano financira navedenu SOS telefonsku liniju.

**Utrošena sredstva:** sredstva osigurana kroz redovita sredstva državnog proračuna s pozicije A681023 „Provedba Nacionalnog plana za suzbijanje trgovanja ljudima“ Ureda za ljudska prava i prava nacionalnih manjina Vlade RH u ukupnom iznosu od32.625,90 kuna te s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH u iznosu od 5.225,56 kuna

1. Informiranje javnosti o radu SOS linije

**Nositelj:** Ured za ljudska prava i prava nacionalnih manjina Vlade RH

**Sunositelji:** Operativni tim Nacionalnog odbora za suzbijanje trgovanja ljudima

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na poziciji A681000 „Administracija i upravljanje“ Ureda za ljudska prava i prava nacionalnih manjina Vlade RH

**Pokazatelj provedbe:** dostupnost informacija na svim relevantnim web stranicama nadležnih ministarstava i Ureda za ljudska prava i prava nacionalnih manjina Vlade RH, isticanje SOS linije na svim važnijim događanjima (okrugli stolovi, konferencije, edukacije)

**Mjera se provodi**

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Ostvarena je dostupnost informacija o SOS telefonskoj liniji na svim relevantnim web stranicama nadležnih ministarstava i Ureda za ljudska prava i prava nacionalnih manjina Vlade RH uz isticanje SOS telefonske linije na svim važnijim događanjima (okrugli stolovi, konferencije, edukacije). Centar za žene žrtve rada – Rosa smatra kako nedostaju šire kampanje kako bi broj poziva bio veći, što je bio slučaj ranije kad su se kampanje provodile te da je potrebno organizirati i efikasnu TV kampanju.

**Utrošena sredstva:** sredstva osigurana kroz redovita sredstva državnog proračuna s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH

1. Rad na SOS liniji

**Nositelj:** Centar za žene žrtve rata – Rosa

**Sunositelj:** Ured za ljudska prava i prava nacionalnih manjina Vlade RH

**Rok:** kontinuirano

**Potrebna sredstva:** sredstva osigurava organizacija civilnog društva koja nije korisnik Državnog proračuna

**Pokazatelj provedbe:** izvještajio prijavama na SOS liniju

**Mjera se provodi**

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Izvještaji o prijavama na SOS telefonsku liniju dostavljani su Uredu za ljudska prava i prava nacionalnih manjina Vlade RH na mjesečnoj osnovi. SOS telefonska linija je radila redovno od 10:00 do 18:00 sati tokom cijele godine, a tijekom 2020. zabilježeno je ukupno 1092 poziva, od čega je šest prijava o mogućem počinjenju kaznenog djela trgovanja ljudima proslijeđeno Ministarstvu unutarnjih poslova.

**Utrošena sredstva**: sredstva za rad na SOS liniji osigurali su sunositelji mjere – organizacije civilnog društva u okviru sredstava s kojima raspolažu, ovisno o proračunu i mogućnostima same organizacije. Organizacije nisu korisnici državnog proračuna, stoga nije obvezatno iskazivanje konkretnih iznosa.

***MJERA 4.* Nastavak suradnje s organizacijama civilnog društva u vezi s aktivnostima u području identifikacije žrtava trgovanja ljudima**

Aktivnost:

1. Redovito informiranje organizacija civilnog društva (članica Operativnog tima) o identificiranim žrtvama trgovanja ljudima i pruženim oblicima pomoći i zaštite u okviru sastanaka Operativnog tima Nacionalnog odbora za suzbijanje trgovanja ljudima

**Nositelj:** Ured za ljudska prava i prava nacionalnih manjina Vlade RH i ministarstvo nadležno za unutarnje poslove

**Sunositelj:** organizacije civilnog društva i Hrvatski Crveni križ

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na poziciji A681000 „Administracija i upravljanje“ Ureda za ljudska prava i prava nacionalnih manjina Vlade RH; aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelji provedbe:** informirane organizacije civilnog društva (članice Operativnog tima) o identificiranim žrtvama trgovanja ljudima i pruženim oblicima pomoći i zaštite, izrađena i dostavljena bilješka s održanih sastanaka Operativnog tima

**Mjera se provodi**

Ministarstvo unutarnjih poslova:

Policijski službenici Uprave kriminalističke policije su i tijekom 2020. redovito informirali organizacije civilnog društva (članice Operativnog tima) o identificiranim žrtvama trgovanja ljudima i pruženim oblicima pomoći i zaštite, u okviru sastanaka Operativnog tima Nacionalnog odbora za suzbijanje trgovanja ljudima.

Hrvatski Crveni križ:

Tijekom 2020. Hrvatski Crveni križ sudjelovao je na sastancima Operativnog tima Nacionalnog odbora za suzbijanje trgovanja ljudima te je na taj način doprinio razmjeni informacija o provedenim aktivnostima i oblicima pružene pomoći žrtvama trgovanja ljudima. Sastanci Operativnog tima održavali su se jednom mjesečno u Uredu za ljudska prava i prava nacionalnih manjina Vlade RH, a sastancima su prisustvovali predstavnici nadležnih ministarstava i nevladinih organizacija koje se bave prevencijom te pomoći i zaštitom žrtava trgovanja ljudima.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Predstavnice organizacije civilnog društva (članice Operativnog tima) redovito su informirane o identificiranim žrtvama trgovanja ljudima i pruženim oblicima pomoći i zaštite, a članovima Operativnog tima dostavljena je bilješka sa svih održanih sastanaka Operativnog tima tijekom 2020.

**Utrošena sredstva:** sredstva osigurana kroz redovita sredstva državnog proračuna s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH i u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

1. Redovito ažuriranje podataka o pozivima pristiglim na SOS liniju

**Nositelj:** Ured za ljudska prava i prava nacionalnih manjina Vlade RH

**Sunositelj:** Centar za žene žrtve rata – Rosa

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na poziciji A681000 „Administracija i upravljanje“ Ureda za ljudska prava i prava nacionalnih manjina Vlade RH

**Pokazatelji provedbe:** ažurirani podaci o pozivima na SOS liniju

**Mjera se provodi**

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja redovno je, na mjesečnoj bazi, dostavljao Uredu za ljudska prava i prava nacionalnih manjina Vlade RH izvještaje o pozivima pristiglim na SOS telefonsku liniju koje podatke je Ured za ljudska prava i prava nacionalnih manjina Vlade RH redovno ažurirao.

**Utrošena sredstva:** sredstva osigurana kroz redovita sredstva državnog proračuna s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH

1. Redovito izvještavanje članova Operativnog tima Nacionalnog odbora za suzbijanje trgovanja ljudima o rezultatima provedenih aktivnosti temeljem zaprimljenih informacija o pozivima na SOS liniju

**Nositelj:** Ured za ljudska prava i prava nacionalnih manjina Vlade RH i ministarstvo nadležno za unutarnje poslove

**Sunositelj:** organizacije civilnog društva i Hrvatski Crveni križ

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na poziciji A681000 „Administracija i upravljanje“ Ureda za ljudska prava i prava nacionalnih manjina Vlade RH; aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelji provedbe:** redovita informiranost članova Operativnog tima o pozivima na SOS liniju o rezultatima provedenih aktivnosti, izrađena i dostavljena bilješka s održanih sastanaka Operativnog tima

**Mjera se provodi**

Ministarstvo unutarnjih poslova:

U svrhu ispunjavanja daljnjih ciljeva određenih Nacionalnim planom, tijekom 2020. policijski službenici Uprave kriminalističke policije nastavili su s intenzivnom suradnjom sa organizacijama civilnog društva koje rade na zaprimanju dojava upućenih na nacionalnu SOS telefonsku liniju protiv trgovanja ljudima. Slijedom navedenog, policijski službenici Uprave kriminalističke policije postupali su na temelju tri zaprimljene dojave o saznanjima vezanim za potencijalne inkriminirane radnje u vezi sa trgovanjem ljudima, a tijekom dosadašnjeg postupanja nisu identificirane žrtve trgovanja ljudima. Također, organizacije civilnog društva (članice Operativnog tima) redovito su informirane o rezultatima provedenih aktivnosti temeljem zaprimljenih informacija o pozivima na SOS telefonsku liniju, identificiranim žrtvama trgovanja ljudima i pruženim oblicima pomoći i zaštite, u okviru sastanaka Operativnog tima Nacionalnog odbora za suzbijanje trgovanja ljudima.

Policijski službenici PU virovitičko-podravske su i tijekom 2020. nastavili suradnju s organizacijom civilnog društva S.O.S. Virovitica, koja postoji i djeluje na području navedene Policijske uprave u čiji djelokrug rada, između ostalog, ulazi i problematika trgovanja ljudima.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Članovi i članice Operativnog tima Nacionalnog odbora za suzbijanje trgovanja ljudima redovito su informirani o pozivima na SOS telefonsku liniju te o rezultatima provedenih aktivnosti.

**Utrošena sredstva:** sredstva osigurana kroz redovita sredstva državnog proračuna s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH i u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

**CILJ:**

***2. Regionalna i međunarodna suradnja u području suzbijanja trgovanja ljudima i identifikacije žrtava***

***MJERA 1.* Sudjelovanje u provedbi međunarodnih i regionalnih operativnih akcija i projekata usmjerenih na identifikaciju žrtava i suzbijanje kriminaliteta povezanog s trgovanjem ljudima (Interpol, Europol, SELEC, Agencija za europsku graničnu i obalnu stražu (FRONTEX), regionalna i međunarodna policijska suradnja temeljem bilateralnih sporazuma)**

Aktivnost:

1. Sudjelovanje u regionalnim i međunarodnim operativnim akcijama

**Nositelj:** ministarstvo nadležno za unutarnje poslove

**Sunositelj:** Državno odvjetništvo Republike Hrvatske i središnje tijelo državne uprave nadležno za nadzor primjene propisa o radu

**Rok:** kontinuirano

**Potrebna sredstva:** aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelj provedbe**: provedene operativne akcije i izrađena izvješća o rezultatima provedenih operativnih akcija i projekata

**Mjera se provodi**

Ministarstvo unutarnjih poslova:

U odnosu na ostvarenu međunarodnu policijsku suradnju, Uprava kriminalističke policije je i tijekom 2020., prilikom provođenja značajnijih kriminalističkih istraživanja, ostvarivala intenzivnu međunarodnu policijsku suradnju s državama članicama EU i trećim državama, koja se ostvarivala organiziranim operativnim sastancima (uključujući i online sastanke) te kanalima međunarodne policijske suradnje, putem EUROPOL-a, INTERPOL-a te putem policijskih časnika za vezu.

Također, policijski službenici policijskih uprava su tijekom 2020. provodili preventivno-represivne aktivnosti kroz usklađene zajedničke operativne akcije. Tako su u sklopu EU Policy Cycle-a i EMPACT prioriteta (European multidisciplinary platform against criminal threats – Europska multidisciplinarna platforma protiv kriminalnih prijetnji) „Trgovanje ljudima“, u organizaciji i u suradnji s EUROPOL-om te u koordinaciji s Ravnateljstvom policije Ministarstva unutarnjih poslova sudjelovali u provedbi EMPACT akcijskih dana (EAD 2020), namijenjenih suzbijanju trgovanja ljudima, koji su se također provodili na području država članica Europske unije i trećih država, tijekom kojih se koordinirala provedba određenog broja operativnih aktivnosti planiranih OAP-om 2020. (Operativnim akcijskim planom 2020.).

U vremenskom razdoblju od 14. do 16. rujna 2020., u suradnji s inspektorima rada Državnog inspektorata Republike Hrvatske sudjelovali su u provedbi akcijskih dana po EMPACT prioritetu „Trgovanje ljudima - suzbijanje radne eksploatacije“, tijekom kojih je 2486 policijskih službenika i 58 inspektora rada izvršilo provjeru ukupno 9456 osoba i 6210 vozila na 311 lokacija, kojom prilikom nisu identificirane žrtve trgovanja ljudima.

Nadalje, u vremenskom razdoblju od 07. do 09. listopada 2020. sudjelovali su u provedbi akcijskih dana po EMPACT prioritetu „Trgovanje ljudima - suzbijanje trgovanja djecom“, tijekom kojih je 3597 policijskih službenika izvršilo provjeru ukupno 38565 osoba i 11270 vozila na 763 lokacija, kojom prilikom nisu identificirane žrtve trgovanja ljudima.

Državni inspektorat:

Državni inspektorat, Inspekcija rada središnje je tijelo državne uprave nadležno za nadzor primjene propisa o radu te je kao sunositelj mjere 1. cilja 2. iz područja 2. Identifikacija žrtava trgovanja ljudima Nacionalnog plana za suzbijanje trgovanja ljudima za razdoblje od 2018. do 2021., u 2020. sudjelovao u Zajedničkim akcijskim danima u svrhu suzbijanja trgovanja ljudima radi radne eksploatacije (EMPACT Action Day against Labour exploitation 2020), koji su organizirani uz podršku EUROPOL-a, a za vrijeme kojih su inspektori rada i policijski službenici država Europskog gospodarskog prostora na svom području proveli inspekcijske nadzore radi otkrivanja mogućih slučajeva trgovanja ljudima radi radne eksploatacije.

U Zajedničkim akcijskim danima tijekom 2020. sudjelovalo je 58 inspektora rada iz područja radnih odnosa (dalje u tekstu: inspektori rada), koji su u suradnji s policijskim službenicima Ministarstva unutarnjih poslova proveli inspekcijske nadzore kod 144 poslodavaca (pravnih i fizičkih osoba) u djelatnostima poljoprivrede, graditeljstva, ugostiteljstva, u domovima za njegu starijih i nemoćnih osoba, salonima za masažu, u autopraonicama, u djelatnosti trgovine, šumarstva, itd.

Iz zaprimljenih izvješća svih pet Područnih ureda Državnog inspektorata o obavljenim inspekcijskim nadzorima proizlazi da su inspektori rada u djelatnosti graditeljstva proveli inspekcijske nadzore kod 31 poslodavca i poduzeli sljedeće mjere u okviru svojih nadležnosti:

- protiv jednog poslodavca podnesen je optužni prijedlog nadležnom općinskom prekršajnom sudu zbog osnovane sumnje na počinjenje prekršaja iz članka 172. stavka 2. podstavka 5. i stavka 3. Zakona o mirovinskom osiguranju („Narodne novine“, broj 157/13., 151/14., 33/15., 93/15., 120/16., 18/18., 62/18., 115/18. i 102/19., u daljnjem tekstu: ZOMO), jer poslodavac nije u zakonskom roku prijavio dva radnika na Hrvatski zavod za mirovinsko osiguranje u propisanom roku i zbog prekršaja iz članka 229. stavka 1. podstavka 1. i stavka 2. Zakona o radu („Narodne novine“, broj 93/14., 127/17. i 98/19., u daljnjem tekstu: ZOR), jer poslodavac nije vodio evidenciju o radnicima i radnom vremenu na propisani način te zbog prekršaja iz članka 10. stavka 1. Zakona o minimalnoj plaći („Narodne novine“, broj 118/18., u daljnjem tekstu: ZOMP);

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način, za prekršaj iz članka 229. stavka 1. podstavka 16. i stavka 2. ZOR-a, jer je prekovremeni rad radnika trajao ukupno duže od pedeset sati tjedno i zbog prekršaja iz članka 229. stavka 1. podstavka 34. i stavka 2. ZOR-a, jer poslodavac radniku nije dostavio obračun dugovane, a neisplaćene plaće s propisanim sadržajem;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 3. i stavka 2. ZOR-a, jer poslodavac prije početka rada radnika s radnikom nije sklopio ugovor o radu u pisanom obliku niti mu je izdao pisanu potvrdu o sklopljenom ugovoru i zbog prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio dva radnika u propisanom roku na Hrvatski zavod za mirovinsko osiguranje (u daljnjem tekstu: HZMO);

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 3. i stavka 2. ZOR-a, jer poslodavac prije početka rada radnika s radnikom nije sklopio ugovor o radu u pisanom obliku niti mu je izdao pisanu potvrdu o sklopljenom ugovoru, prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika na Hrvatski zavod za mirovinsko osiguranje u propisanom roku, prekršaja iz članka 150. stavaka 1. i 3. Zakona o obveznom zdravstvenom osiguranju („Narodne novine“, broj 80/13., 137/13. i 98/19., u daljnjem tekstu: ZOZO), jer poslodavac radnika nije prijavio na Hrvatski zavod za zdravstveno osiguranje u propisanom roku i zbog prekršaja iz članka 228. stavak 1. podstavka 1. i stavka 2. ZOR-a, jer poslodavac u ugovoru o radu nije naveo objektivne razloge za sklapanje ugovora o radu na određeno vrijeme.

Inspektor je također donio usmeno rješenje u zapisniku na temelju članka 171. stavka 1. ZOMO-a o privremenoj zabrani obavljanja djelatnosti, jer je za poslodavca radio radnik na poslovima koji s obzirom na narav i vrstu rada te ovlasti poslodavca imaju obilježja posla za koji se zasniva radni odnos, a poslodavac ga nije prijavio na HZMO prije početka rada i s prvim danom početka rada;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 226. stavka 1. podstavka 2. i stavka 3. Zakona o strancima („Narodne novine“, broj 130/11., 74/13., 69/17., 46/18. i 53/20., u daljnjem tekstu: ZS), jer je poslodavac zaposlio dva radnika bez dozvole za boravak i rad;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika na HZMO u propisanom roku;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 3. i stavka 2. ZOR-a, jer poslodavac prije početka rada radnika s radnikom nije sklopio ugovor o radu u pisanom obliku niti mu je izdao pisanu potvrdu o sklopljenom ugovoru i zbog prekršaja iz članka 172. stavka 2. podstavka 5. i stavka 3. ZOMO-a, jer poslodavac radnika nije prijavio na HZMO u propisanom roku;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika na HZMO u propisanom roku, prekršaja iz članka 150. stavaka 1. i 3. ZOZO-a, jer poslodavac nije prijavio radnika na HZZO u propisanom roku, prekršaja iz članka 10. stavka 1. ZOMP-a, jer poslodavac radniku nije isplatio propisanu minimalnu plaću te prekršaja iz čl. 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način;

- inspektor je jednom poslodavcu naredio usmenim rješenjem u zapisniku, donesenim na temelju članka 226. stavka 1. podstavka 11. ZOR-a da donese i objavi pravilnik o radu odnosno da pravilnikom uredi pitanja koja pravilnikom o radu moraju biti uređena.

Inspektori rada proveli su inspekcijske nadzore u 13 autopraonica i poduzeli sljedeće mjere:

- inspektor rada je donio usmeno rješenje u zapisniku na temelju članka 171. stavka 1. ZOMO-a, o privremenoj zabrani obavljanja djelatnosti poslodavcu, jer su za poslodavca radila dva radnika na poslovima koji s obzirom na narav i vrstu rada te ovlasti poslodavca imaju obilježja posla za koji se zasniva radni odnos, a poslodavac ih nije prijavio na HZMO prije početka rada i s prvim danom početka rada. Također podnesen je optužni prijedlog zbog osnovane sumnje na počinjenje prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnike na HZMO i zbog prekršaja iz članka 150. stavka 1. i 3. ZOZO-a, jer poslodavac nije prijavio radnike na HZZO te zbog prekršaja iz članka 229. stavka 1. podstavka 3. i stavka 2. ZOR-a, jer poslodavac prije početka rada radnika s radnicima nije sklopio ugovor o radu u pisanom obliku niti im je izdao pisanu potvrdu o sklopljenom ugovoru o radu;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 3. i stavka 2. ZOR-a, jer poslodavac s radnikom nije sklopio pisani ugovor o radu niti mu je je izdao pisanu potvrdu o sklopljenom ugovoru o radu prije početka rada;

- inspektor je donio jedno usmeno rješenje u zapisniku na temelju članka 208. ZS-a, jer je poslodavac zaposlio državljanina treće zemlje bez dozvole za boravak i rad te je protiv poslodavca podnio optužni prijedlog zbog osnovane sumnje na počinjenje prekršaja iz članka 226. stavka 1. podstavka 1. i stavka 3. ZS-a, jer je za poslodavca radio državljanin treće zemlje bez dozvole za boravak i rad u Republici Hrvatskoj;

- protiv jednog poslodavca podnesen je optužni prijedlog radi osnovane sumnje na počinjenje prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika u propisanom roku na HZMO.

Inspektori rada su proveli inspekcijske nadzore u 28 ugostiteljska objekta vrste caffe bari poduzeli sljedeće mjere:

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način, prekršaja iz članka 229. stavka 1. podstavka 34. i stavka 2. ZOR-a, jer poslodavac u propisanom roku radniku nije dostavio obračun dugovane, a neisplaćene plaće s propisanim sadržajem. Također, inspektor je naredio poslodavcu usmenim rješenjem u zapisniku, donesenim na temelju članka 226. stavka 1. podstavka 19. ZOR-a da dostavi radniku obračun dugovane, a neisplaćene plaće s propisanim sadržajem;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način, prekršaja iz članka 228. stavka 1. podstavka 13. i stavka 2. ZOR-a, jer poslodavac radniku nije omogućio korištenje dnevnog odmora na način i pod uvjetima propisanim ZOR-om;

- protiv jednog poslodavca podnesen je optužni prijedlog radi osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način te prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika na HZZO u propisanom roku;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način, zbog osnovane sumnje na počinjenje prekršaja iz članka 229. stavka 1. podstavka 20. i stavka 2. ZOR-a, jer poslodavac radnika nije obavijestio o rasporedu ili promjeni rasporeda radnog vremena najmanje tjedan dana unaprijed, a nije se radilo o slučaju prijeke potrebe za radom radnika, zbog prekršaja iz članka 229. stavka 1. podstavka 16. i stavka 2. ZOR-a, jer je prekovremeni rad radnika trajao ukupno duže od pedeset sati tjedno i zbog prekršaja iz članka 228. stavka 1. podstavka 14. i stavka 2. ZOR-a, jer poslodavac radniku nije omogućio korištenje tjednog odmora;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 3. i stavka 2. ZOR-a, jer poslodavac s radnikom nije sklopio pisani ugovor o radu niti mu je izdao pisanu potvrdu o sklopljenom ugovoru o radu te prekršaja iz članka 229. stavka 1. podstavka 16. i stavka 2. ZOR-a, jer je prekovremeni rad radnika trajao ukupno duže od pedeset sati tjedno;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 3. i stavka 2. ZOR-a, jer poslodavac s radnikom nije sklopio pisani ugovor o radu niti mu je izdao pisanu potvrdu o sklopljenom ugovoru o radu, zbog prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnike na HZMO i zbog prekršaja iz članka 150. stavaka 1. i 3. ZOZO-a, jer poslodavac nije prijavio radnika na HZZO.

Inspektori rada proveli su inspekcijske nadzore u osam restorana i poduzeli sljedeće mjere:

- inspektor je donio jedno usmeno rješenje u zapisniku na temelju članka 208. ZS-a, jer je poslodavac zaposlio četiri državljana treće zemlje bez dozvole za boravak i rad te je podnesen optužni prijedlog radi osnovane sumnje na počinjenje prekršaja iz članka 226. stavka 1. podstavka 1. i stavka 3. ZS-a, jer je poslodavac zaposlio državljanine treće zemlje bez dozvole za boravak i rad;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 228. stavka 1. podstavka 13. i stavka 2. ZOR-a, jer radniku nije omogućio korištenje dnevnog odmora na način i pod uvjetima propisanim ZOR-om;

- inspektor je donio jedno usmeno rješenje u zapisniku na temelju članka 171. stavka 1. ZOMO-a, o privremenoj zabrani obavljanja djelatnosti, jer je za poslodavca radio radnik na poslovima koji s obzirom na narav i vrstu rada te ovlasti poslodavca imaju obilježja posla za koji se zasniva radni odnos, a poslodavac ga nije prijavio na HZMO prije početka rada i s prvim danom početka rada. Također podnesen je optužni prijedlog zbog osnovane sumnje na počinjenje prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika na HZMO, prekršaja iz članka 150. stavaka 1. i 3. ZOZO-a, jer poslodavac nije prijavio radnika na HZZO te zbog prekršaja iz članka 229. stavka 1. podstavka 3. i stavka 2. ZOR-a, jer poslodavac prije početka rada radnika s radnikom nije sklopio ugovor o radu u pisanom obliku niti im je izdao pisanu potvrdu o sklopljenom ugovoru o radu;

- protiv jednog poslodavca podnesen je optužni prijedlog zbog osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način, zbog prekršaja iz članka 228. stavka 1. podstavka 13. i stavka 2. ZOR-a, jer radniku nije omogućio korištenje dnevnog odmora na način i pod uvjetima propisanim ovim ZOR-om i zbog prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika na HZMO u propisanom roku.

Inspektori rada proveli su inspekcijske nadzore u dva doma za starije i nemoćne osobe te je protiv jednog poslodavca podnesen optužni prijedlog radi osnovne sumnje na počinjenje prekršaja iz članka 228. stavka 1. podstavka 1. i stavka 2. ZOR-a, jer poslodavac u ugovoru o radu nije naveo objektivne razloge za sklapanje ugovora o radu na određeno vrijeme.

U poljoprivrednoj djelatnosti inspektori rada proveli su inspekcijske nadzore kod 14 poslodavaca te je protiv jednog poslodavca podnesen optužni prijedlog zbog osnovane sumnje na počinjenje prekršaja iz članka 172. stavka 2. podstavka 5. i stavka 3. ZOMO-a, jer poslodavac nije prijavio radnika na HZMO u propisanom roku.

Proveden je jedan inspekcijski nadzor kod poslodavca koji se bavi izradom metalne stolarije te je inspektor poslodavcu izdao obvezni prekršajni nalog zbog počinjenja prekršaja iz članka 226. stavka 1. podstavka 1. ZS-a, jer je koristio rad stranaca - tri radnika državljana trećih zemalja, bez potvrde o prijavi rada.

Inspektori rada proveli su inspekcijske nadzore u pet pekara te je protiv jednog poslodavca podnesen optužni prijedlog zbog osnovane sumnje na počinjenje prekršaja iz članka 229. stavka 1. podstavka 1. i stavka 2. ZOR-a, jer poslodavac nije vodio evidenciju o radnicima i radnom vremenu na propisani način, prekršaja iz članka 229. stavka 1. podstavka 34. i stavka 2. ZOR-a, jer poslodavac radniku nije dostavio obračun dugovane, a neisplaćene plaće s propisanim sadržajem, prekršaja iz članka 229. stavka 1. podstavka 20. i stavka 2. ZOR-a, jer poslodavac radnika nije obavijestio o rasporedu ili promjeni rasporeda radnog vremena najmanje tjedan dana unaprijed, a nije se radilo o slučaju prijeke potrebe za radom radnika te prekršaja iz članka 229. stavka 1. podstavka 3. i stavka 2. ZOR-a, jer poslodavac prije početka rada radnika s radnikom nije sklopio ugovor o radu u pisanom obliku niti mu je izdao pisanu potvrdu o sklopljenom ugovoru o radu.

Inspektori rada su proveli inspekcijske nadzore u području radnih odnosa i kod poslodavaca koji se bave i drugim djelatnostima, a kod kojih nisu utvrđene povrede propisa iz nadležnosti inspekcije rada.

**Utrošena sredstva:** sredstva osigurana u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

***MJERA 2.* Iniciranje, organiziranje i sudjelovanje u provedbi međunarodnih i regionalnih skupova vezanih uz identifikaciju žrtava trgovanja ljudima**

Aktivnost:

1. Iniciranje, organiziranje i sudjelovanje u provedbi međunarodnih i regionalnih skupova

**Nositelj:** Ured za ljudska prava i prava nacionalnih manjina Vlade RH

**Sunositelji:** ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, Državno odvjetništvo Republike Hrvatske, ministarstvo nadležno za poslove pravosuđa i ministarstvo nadležno za vanjske i europske poslove, središnje tijelo državne uprave nadležno za nadzor primjene propisa o radu, Pravosudna akademija, Hrvatski Crveni križ i organizacije civilnog društva

**Rok:** kontinuirano

**Potrebna sredstva:** sredstva planirana na poziciji A681023 „Provedba Nacionalnog plana za suzbijanje trgovanja ljudima“ Ureda za ljudska prava i prava nacionalnih manjina Vlade RH u iznosu od 15.000,00 kuna za svaku godinu provedbe mjere

**Pokazatelj provedbe:** broj održanih međunarodnih i regionalnih skupova i broj sudionika

**Mjera se provodi**

Ministarstvo unutarnjih poslova:

Policijski službenici Uprave kriminalističke policije su tijekom 2020. sudjelovali na ukupno pet međunarodnih sastanaka (uključujući i online sastanke) vezanih uz EMPACT prioritet (European multidisciplinary platform against criminal threats – Europska multidisciplinarna platforma protiv kriminalnih prijetnji) „Trgovanje ljudima“ pa su tako: od 20. do 21. veljače 2020. u Den Haagu, u Nizozemskoj, sudjelovali na strateškom i operativnom „kick off“ sastanku po EMPACT prioritetu „Trgovanje ljudima“; od 12. do 13. ožujka 2020. u Den Haagu, u Nizozemskoj, zajedno s djelatnicima Državnog inspektorata, inspekcije rada sudjelovali su na operativnom i strateškom sastanku po EMPACT prioritetu „Trgovanje ljudima“, na temu radna eksploatacija žrtava trgovanja ljudima i EMPACT akcijski dani; dana 08. srpnja 2020. sudjelovali su na online sastanku po EMPACT prioritetu „Trgovanje ljudima“, na temu provođenja EMPACT akcijskih dana povezanih sa suzbijanjem trgovanja ljudima, prvenstveno djecom; dana 29. srpnja 2020. sudjelovali su na online sastanku po EMPACT prioritetu „Trgovanje ljudima“ na temu provođenja EMPACT akcijskih dana povezanih sa suzbijanjem radne eksploatacije i eksploatacije u poljoprivredi; dana 17. studenog 2020. sudjelovali su na online sastanku u vezi aktivnosti u okviru EMPACT prioriteta „Trgovanje ljudima“.

S obzirom da sudjelovanje hrvatskih predstavnika u međunarodnim projektima na tematske okosnice suzbijanja trgovanja ljudima kojima je cilj jačanje regionalne suradnje i nadalje predstavlja vrlo važno područje interesa Republike Hrvatske, nastavljaju se ulagati napori u cilju aktivnog sudjelovanja predstavnika policije na međunarodnoj razini kako bi se omogućilo kontinuirano praćenje najnovijih trendova u vezi s trgovanjem ljudima.

Hrvatski Crveni križ:

U lipnju i prosincu 2020. predstavnik Hrvatskog Crvenog križa sudjelovao je na online sastanku EU Platforme civilnog društva o trgovanju ljudima u organizaciji Europske komisije. Također, djelatnica Hrvatskog Crvenog križa sudjelovala je na webinaru Europske mreže društava Crvenog križa i Crvenog polumjeseca za suzbijanje trgovanja ljudima (RCRC European Action for Trafficked Persons Network - ATN).

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Centar Rosa i dalje je član EU Platforme civilnog društva za borbu protiv trgovanja ljudima te su njezine predstavnice sudjelovale u razmjeni informacija i organiziranim sastancima i to: 21. listopada 2020. Centar Rosa sudjelovao je na XVI. sastanku EU Platforme civilnog društva za borbu protiv trgovanja ljudima. Na tom sastanku održane su tri paralelne radionice: Funkcioniranje nacionalnih i transnacionalnih referalnih mehanizama; Ekonomski, društveni i ljudski gubici trgovanja ljudima; Podaci o žrtvama i počiniteljima trgovanja ljudima. Dana 21. listopada 2020. Centar Rosa sudjelovao je na zajedničkoj sesiji EU mreže nacionalnih koordinatora i/ili ekvivalentnih mehanizama i EU Platforme civilnog društva za borbu protiv trgovanja ljudima pod nazivom „Napori protiv trgovanja ljudima: rezultati i izazovi - Nalazi Trećeg izvještaja Europske komisije o napretku“.

Članice Centra Rosa su 20. svibnja 2020. poslale svoj doprinos Europskoj komisiji u kontekstu pripremnog rada za Treći izvještaj o napretku Europske komisije na ovom području, zatim su 30. srpnja 2020. kao članice EU Platforme civilnog društva za borbu protiv trgovanja ljudima poslale doprinos u okviru Ciljanih konzultacija za novu strategiju EU-a za suzbijanje trgovanja ljudima, a 27. svibnja 2020. sudjelovale su na Zoom edukaciji „Na rubu margina: Utjecaj bolesti COVID-19 na migrantice i žrtve trgovanja ženama i djevojkama u svrhu seksualnog iskorištavanja“. Stručnjakinje i zagovarateljice ženskih prava iz cijelog svijeta govorile su o učincima globalne zdravstvene krize na migrantice te žene i djevojke koje su žrtve trgovanja ljudima. Na temelju svojih nastojanja i zagovaranja, panelistice su govorile o svojim iskustvima na terenu i procijenile kvalitetu reakcija svojih vlada na utjecaj pandemije bolesti COVID-19 na žene i djevojke. Također su razmotrile ulogu Ujedinjenih naroda i pritiske koje će pandemija imati na kolektivni rad na okončanju trgovanja ženama u svrhu seksualnog iskorištavanja širom svijeta.

Nadalje, Centar Rosa je u rujnu 2020. poslao članovima i članicama GRETA-e (Grupa stručnjaka i stručnjakinja koja nadzire provedbu Konvencije Vijeća Europe o suzbijanju trgovanja ljudima) povratne informacije o nacrtu izvješća o provedbi navedene Konvencije od strane Republike Hrvatske koji je poslan na mišljenje u srpnju 2020. te je zaprimio nacrt izvješća koji je pripremila GRETA.

**Utrošena sredstva:** sredstva osigurana na poziciji A681023 „Provedba Nacionalnog plana za suzbijanje trgovanja ljudima“ Ureda za ljudska prava i prava nacionalnih manjina Vlade RH u ukupnom iznosu od 32.625,90 kuna

**PRAĆENJE POSTUPAKA OTKRIVANJA, PROCESUIRANJA I SANKCIONIRANJA KAZNENIH DJELA POVEZANIH S TRGOVANJEM LJUDIMA**

**CILJ:**

1. ***Praćenje fenomena trgovanja ljudima kroz ažurirane baze podataka***

***MJERA 1.* Ustrojiti jedinstvenu bazu podataka o slučajevima trgovanja ljudima i procesuiranju počinitelja kaznenog djela trgovanja ljudima i s njime povezanih kaznenih djela**

Aktivnost:

1. Vođenje objedinjene baze podataka i analiza podataka

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za unutarnje poslove, Državno odvjetništvo Republike Hrvatske i ministarstvo nadležno za poslove pravosuđa

**Rok**: kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na poziciji A681000 „Administracija i upravljanje“ Ureda za ljudska prava i prava nacionalnih manjina Vlade RH

**Pokazatelj provedbe**: rezultati provedene analize prema spolu, dobi, načinu iskorištavanja, državljanstvu

**Mjera se provodi**

Ministarstvo unutarnjih poslova:

Policijski službenici Uprave kriminalističke policije kontinuirano prikupljaju i vode podatke o svim evidentiranim slučajevima (kriminalističkim istraživanjima) povezanim s trgovanjem ljudima.

Također, dana 09. lipnja 2020. policijska službenica Uprave kriminalističke policije sudjelovala je na sastanku Radne skupine za izradu Protokola o razmjeni podataka o identificiranim žrtvama trgovanja ljudima, koji se održao u prostorijama Ureda za ljudska prava i prava nacionalnih manjina Vlade RH.

Ministarstvo pravosuđa i uprave:

Putem informacijskog sustava (eSpis) koji je u upotrebi na sudovima mogu se dobiti svi relevantni podaci (primljeni, riješeni, neriješeni predmeti, načini rješavanja u određenom razdoblju te drugi podaci potrebni za izvještavanje) o predmetima po pojedinom članku Kaznenog zakona, pa tako i za kazneno djelo trgovanja ljudima. Podatke unose, ažuriraju i za iste su odgovorni sami sudovi.

Ministarstvo pravosuđa i uprave dostavlja detaljne podatke o sudskim predmetima trgovanja ljudima na upite raznih institucija: UNODC (Ureda Ujedinjenih naroda za drogu i kriminal u svrhu izrade Globalnog izvješća o trgovanju ljudima), Veleposlanstva SAD-a u Republici Hrvatskoj za godišnje izvješće o trgovanju ljudima (tzv. TIP REPORT) koje će uskoro biti objavljeno, Ureda za ljudska prava i prava nacionalnih manjina Vlade RH koji je posredovao u prikupljanju podataka za potrebe EUROSTAT-a, GRETA - Izvješće vezano uz implementaciju odredaba Konvencije Vijeća Europe o suzbijanju trgovanja ljudima te rezolucije Opće skupštine UN-a o jačanju napora na ukidanju svih oblika nasilja nad ženama, trgovini ženama i djevojčicama te intenziviranju napora na ukidanju genitalnog sakaćenja žena.

Državno odvjetništvo Republike Hrvatske:

U okviru predviđene mjere, a u cilju razvijanja novih načina prikupljanja statističkih podataka kroz raniju uspostavu baze podataka o kaznenim djelima trgovanja ljudima, Državno odvjetništvo Republike Hrvatske nastavilo je pratiti rad svih državnih odvjetništava na ovim predmetima. Osim što se prikupljaju i analiziraju brojčani pokazatelji o radu, a u cilju analize pojavnosti i učestalosti ovog kaznenog djela, kao i njegovog udjela u ukupnom kriminalitetu, praćenjem podataka o radu na predmetima nižih državnih odvjetništava, Državno odvjetništvo Republike Hrvatske provodi i analizu ovih predmeta u cilju uočavanja trendova.

**Utrošena sredstva:** sredstva osigurana kroz redovita sredstva državnog proračuna s pozicije A681000 „Administracija i upravljanje“ Ureda za ljudska prava i prava nacionalnih manjina Vlade RH

1. Godišnje izvještavanje Ureda za ljudska prava i prava nacionalnih manjina Vlade RH o identificiranim žrtvama trgovanja ljudima i procesuiranju počinitelja kaznenog djela trgovanja ljudima i s njime povezanih kaznenih djela sukladno nadležnosti

**Nositelj:** ministarstvo nadležno za unutarnje poslove, Državno odvjetništvo Republike Hrvatske, ministarstvo nadležno za poslove socijalne skrbi, ministarstvo nadležno za obrazovanje, Hrvatski zavod za zapošljavanje, ministarstvo nadležno za poslove pravosuđa, ministarstvo nadležno za zdravstvo

**Sunositelj:** organizacije civilnog društva

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na glavi 11005 Ministarstvo pravosuđa i uprave, pozicija A629000 „Administracija i upravljanje“ i na glavi 11030 Državno odvjetništvo RH, pozicija A634000 „Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti“; i na poziciji A885001 „Administracija i upravljanje“ Ministarstva zdravstva; i na poziciji A792007 „Administracija i upravljanje“ Ministarstva za demografiju, obitelj, mlade i socijalnu politiku; i na poziciji A689013 „Administracija i upravljanje“ Hrvatskog zavoda za zapošljavanje; i u okviru razdjela/glave 080/05-Ministarstva znanosti i obrazovanja na poziciji A577000 „Administracija i upravljanje“; aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelji provedbe:** izrađen godišnji izvještaj

**Mjera se provodi**

Ministarstvo unutarnjih poslova:

Policijski službenici Uprave kriminalističke policije su i tijekom 2020. za svaki pojedini slučaj trgovanja ljudima, kao i o načinu vrbovanja identificiranih žrtava trgovanja ljudima, vrsti eksploatacije te drugim specifičnostima, izvještavali pisanim putem Ured za ljudska prava i prava nacionalnih manjina Vlade RH, kao i tijekom održanih sastanaka Operativnog tima Nacionalnog odbora za suzbijanje trgovanja ljudima.

Također, policijski službenici Uprave kriminalističke policije redovito godišnje pisanim putem izvještavaju Ured za ljudska prava i prava nacionalnih manjina Vlade RH o svim poduzetim aktivnostima po problematici trgovanja ljudima.

Hrvatski zavod za zapošljavanje:

Hrvatski zavod za zapošljavanje redovito dostavlja raspoložive podatke o nezaposlenim osobama, identificiranima kao žrtve trgovanja, kao i aktivnostima koje provodi iz svoje nadležnosti, a sukladno mjerama i aktivnostima iz Nacionalnog plana za suzbijanje trgovanja ljudima.

**Utrošena sredstva:** sredstva osigurana kroz redovita sredstva državnog proračuna s pozicije A629000 „Administracija i upravljanje“ Ministarstva pravosuđa i uprave, pozicije A634000 „Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti“ Državnog odvjetništva RH, pozicije A618207 „Administracija i upravljanje“ Ministarstva zdravstva, pozicije A792007 „Administracija i upravljanje“ Ministarstva za demografiju, obitelj, mlade i socijalnu politiku, pozicije A689013 „Administracija i upravljanje“ Hrvatskog zavoda za zapošljavanje, pozicije A577000 „Administracija i upravljanje“ Ministarstva znanosti i obrazovanja te u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

**CILJ:**

***2. Jačanje suradnje policijskih službenika i državnih odvjetnika kako bi počinitelji kaznenih djela povezanih s trgovanjem ljudima i njihovi pomagatelji bili otkriveni i primjereno kažnjeni***

***MJERA 1.* Razvijanje naprednih metoda otkrivanja kaznenih djela povezanih s trgovanjem ljudima, uključujući provođenje financijskih istraga**

Aktivnost:

1. Jačanje proaktivnog postupanja u vezi s kaznenim djelima povezanima s trgovanjem ljudima

**Nositelj:** ministarstvo nadležno za unutarnje poslove

**Sunositelj:** Državno odvjetništvo Republike Hrvatske

**Rok:** kontinuirano

**Potrebna sredstva:** aktivnosti vezane uz provedbu mjera u koje je uključeno Ministarstvo unutarnjih poslova kao nositelj ili sunositelj odvijat će se u okviru redovnog poslovanja, za što su financijska sredstva osigurana u Financijskom planu za 2018. i projekcijama za 2019. i 2020., u okviru aktivnosti A553131 „Administracija i upravljanje“, u ukupnom iznosu od 40.000,00 kuna za svaku godinu, na skupini računa 32 Materijalni rashodi, za Razdjel 040, Glavu 05 Ministarstva unutarnjih poslova i neće zahtijevati dodatne troškove

**Pokazatelji provedbe:** broj provedenih proaktivnih postupanja usmjerenih na otkrivanje žrtava i počinitelja kaznenog djela trgovanja ljudima i s njime povezanih kaznenih djela

**Mjera se provodi**

Ministarstvo unutarnjih poslova:

Policijski službenici Uprave kriminalističke policije su i tijekom 2020. u ostvarivanju dobre i učinkovite suradnje s Državnim odvjetništvom Republike Hrvatske i Uredom za suzbijanje korupcije i organiziranog kriminaliteta, nastavili sa postupanjima sukladno važećim međuagencijskim sporazuma iz nadležnosti kriminalističke policije i to: Protokola o zajedničkom radu policije i državnog odvjetništva tijekom prethodnog i kaznenog postupka, Sporazuma o razmjeni informacija između Ravnateljstva policije i Ureda za suzbijanje korupcije i organiziranog kriminaliteta te Dodatka Sporazumu o razmjeni informacija.

Vezano uz ostvarenu suradnju s ostalim relevantnim državnim tijelima, potrebno je istaknuti da je u prostorijama Županijskog suda u Zadru u veljači 2020. održan sastanak Radne skupine za pomoć žrtvama i svjedocima, kao i Okrugli stol pod nazivom „Međusektorska suradnja na temu zaštite i podrške žrtvama i svjedocima s naglaskom na žrtve obiteljskog nasilja", na kojem su sudjelovali predstavnici Odjela za žrtve Županijskog suda u Zadru, Općinskog državnog odvjetništva u Zadru, Općinskog suda u Zadru, Centra za socijalnu skrb Zadar, Obiteljskog savjetovališta Caritasa Zadarske nadbiskupije te predstavnici Policijske uprave zadarske.

**Utrošena sredstva:** u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

**POMOĆ I ZAŠTITA ŽRTVAMA TRGOVANJA LJUDIMA**

**CILJ:**

1. ***Osigurati zaštitu najboljeg interesa žrtava trgovanja ljudima***

***MJERA 1.* Osigurati koordinirani timski pristup nadležnih tijela i organizacija civilnog društva u pristupu i ostvarivanju prava žrtvama trgovanja ljudima**

Aktivnost:

1. Izrada individualnog plana i programa pomoći i zaštite za identificiranu djecu žrtve trgovanja ljudima

**Nositelj:** ministarstvo nadležno za poslove socijalne skrbi

**Sunositelj:** Hrvatski Crveni križ, organizacije civilnog društva i TDU prema potrebi

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A792007 - Administracija i upravljanje Ministarstva za demografiju, obitelj, mlade i socijalnu politiku

**Pokazatelj provedbe:** izrađeni individualni programi pomoći i zaštite

**Mjera se provodi**

Ministarstvo rada, mirovinskoga sustava, obitelji i socijalne politike:

Nadležni centri za socijalnu skrb zajedno s regionalnim koordinatorima za žrtve trgovanja ljudima izrađuju Individualni plan koji je plan promjena životne situacije odnosno ponašanja korisnika izrađen na temelju sveobuhvatne procjene potreba, poteškoća i resursa u svrhu prevladavanja nepovoljnih životnih okolnosti, u dogovoru s korisnikom i članovima obitelji. Tijekom 2020. Individualni plan je izrađen za troje djece koja su identificirana kao žrtve trgovanja ljudima.

Udruga za rad s mladima Breza:

Udruga za rad s mladima Breza od 1. veljače 2019. pruža uslugu smještaja djece u kriznim situacijama u sklopu nacionalnog skloništa za maloljetne žrtve trgovanja ljudima. Uslugu pružaju stručni djelatnici udruge (psiholozi, pedagozi, socijalni pedagozi i socijalni radnici), a tim od četiri osobe se bira sukladno potrebama korisnika. U rad skloništa uključeni su i pravnica i psihoterapeut. Žrtvi se u skloništu osiguravaju slijedeći oblici pomoći: siguran smještaj, psihosocijalna i pravna pomoć, stanovanje i prehrana, opskrba odjećom i obućom, održavanje osobne higijene, odgoj i obrazovanje, njega, radne aktivnosti, korištenje slobodnog vremena, pomoć kod ishođenja osobnih dokumenata te integracija i/ili reintegracija. O potrebama žrtve ovisi koji će joj oblici pomoći biti pruženi, a definiraju se procjenom potreba i individualnim planom u čijim izradama sudjeluje i maloljetna žrtva.

Tijekom 2020. u skloništu su boravile četiri maloljetne žrtve trgovanja ljudima kojima su pruženi svi gore navedeni oblici pomoći. Mjesečna izvješća o napretku su redovito slana nadležnom ministarstvu, socijalnim radnicima te Operativnom timu Nacionalnog odbora za suzbijanje trgovanja ljudima.

**Utrošena sredstva:** sredstva osigurana kroz redovita sredstva državnog proračuna s aktivnosti A792007 - Administracija i upravljanje Ministarstva rada, mirovinskog sustava, obitelji i socijalne politike

1. Izrada individualnog plana i programa pomoći i zaštite za identificirane odrasle osobe žrtve trgovanja ljudima uzimajući u obzir njihov spol i preživljeno traumatsko iskustvo

**Nositelj:** ministarstvo nadležno za poslove socijalne skrbi

**Sunositelji:** Hrvatski Crveni križ,organizacije civilnog društva i TDU prema potrebi

**Rok:**kontinuirano

**Potrebna sredstva:** sredstva osigurava Hrvatski Crveni križ koji nije korisnik državnog proračuna

**Pokazatelj provedbe:** izrađeni individualni programi pomoći i zaštite

**Mjera se provodi**

Ministarstvo rada, mirovinskog sustava, obitelji i socijalne politike:

Nadležni centri za socijalnu skrb zajedno s regionalnim koordinatorima za žrtve trgovanja ljudima izrađuju Individualni plan koji je plan promjena životne situacije odnosno ponašanja korisnika izrađen na temelju sveobuhvatne procjene potreba, poteškoća i resursa u svrhu prevladavanja nepovoljnih životnih okolnosti, u dogovoru s korisnikom i članovima obitelji. Tijekom 2020. Individualni plan je izrađen za dvoje odraslih osoba koje su identificirane kao žrtve trgovanja ljudima.

Hrvatski Crveni križ:

U sklopu Programa pomoći i zaštite žrtava trgovanja ljudima, Hrvatski Crveni križ kontinuirano i u suradnji sa svim relevantnim dionicima, prvenstveno nadležnim centrima za socijalnu skrb, radio je na izradi i nadopunama Individualnog plana žrtava trgovanja ljudima, sukladno postojećim i novonastalim potrebama žrtava smještenim izvan i u Nacionalnom skloništu za odrasle žrtve trgovanja ljudima. Također, sa svim relevantnim dionicima uključenim u provedbu programa pomoći i zaštite poduzimale su se mjere potrebne radi prilagođavanja svih usluga potrebama korisnika (npr. spol osobe koja provodi psihoterapiju).

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Članice Centra Rosa izradile su Individualni plan za podršku žrtvama koje su im se obratile u skladu s mogućnostima s obzirom da nemaju smještaj za žrtve trgovanja ljudima. Mišljenja su da je potrebno osnivanje kriznog centra za prihvat žrtava, posebno u Zagrebu.

**Utrošena sredstva:** sredstva su osigurali sunositelji mjere – organizacije civilnog društva u okviru sredstava s kojima raspolažu, ovisno o proračunu i mogućnostima same organizacije. Organizacije nisu korisnici državnog proračuna, stoga nije obvezatno iskazivanje konkretnih iznosa.

1. Kontinuirano osiguravanje potrebnih zdravstvenih pregleda žrtvama trgovanja ljudima

**Nositelj:** ministarstvo nadležno za zdravstvo

**Rok:** kontinuirano

**Potrebna sredstva:** sredstva planirana na Razdjelu 096, Glava 05, na aktivnosti A789006 - Provedba nacionalnih programa, strategija i planova, grupa rashoda 3236 – zdravstvene i veterinarske usluge Ministarstva zdravstva u iznosu od 30.000,00 kuna godišnje za zdravstvene preglede i zaštitu mentalnog zdravlja osobama identificiranim žrtvama trgovanja ljudima; ministarstvo zdravstva će u razdoblju nakon 2020., u okviru dobivenih limita makroekonomske politike, planirati potrebna sredstva za provedbu mjere u iznosu od 30.000,00 kuna godišnje

**Pokazatelj provedbe:** broj osoba kojima su osigurani zdravstveni pregledi i vrsta usluge

**Mjera se provodi**

Ministarstvo zdravstva:

U 2020. bila je osigurana suradnja sa nevladinim organizacijama, organizacijama civilnog društva te zdravstvenim ustanovama kroz kontinuirano osiguravanje zdravstvenih pregleda žrtava trgovanja ljudima te koordinaciju pružanja zdravstvene zaštite i pomoći identificiranim žrtvama trgovanja ljudima.

Provođenje aktivnosti osiguravanje zdravstvenih pregleda žrtvama trgovanja ljudima provođeno je kontinuirano, a pokazatelj je broj obavljenih pregleda. Uz navedenu aktivnost kontinuirano je praćena primjena i izvršavanje odredbi Zakona o zaštiti tajnosti podataka u pogledu žrtava trgovanja ljudima.

**Utrošena sredstva:** sredstva osigurana kroz redovita sredstva državnog proračuna s aktivnosti A789006 - Provedba nacionalnih programa, strategija i planova Ministarstva zdravstva u iznosu od 30.000,00 kuna

***MJERA 2.* Osigurati zaštitu tajnosti podataka identificiranih žrtava trgovanja ljudima**

Aktivnost:

1. Sustavno primjenjivati relevantne zakonske odredbe u cilju zaštite osobnih podataka identificiranih žrtava trgovanja ljudima

**Nositelj:** Ured za ljudska prava i prava nacionalnih manjina Vlade RH

**Sunositelji:** ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, Državno odvjetništvo Republike Hrvatske, središnje tijelo državne uprave nadležno za nadzor primjene propisa o radu, Agencija za elektroničke medije, Hrvatski Crveni križ, Hrvatsko novinarsko društvo i druge organizacije civilnog društva

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelj provedbe:** broj slučajeva u kojima nije osigurana tajnost podataka o identificiranoj žrtvi trgovanja ljudima

**Mjera se provodi**

Ministarstvo unutarnjih poslova:

Policijski službenici Uprave kriminalističke policije, kao članovi Operativnog tima Nacionalnog odbora za suzbijanje trgovanja ljudima su tijekom 2020. kontinuirano sudjelovali (zajedno s educiranim policijskim službenicima iz policijskih uprava i Službama za suzbijanje korupcije i organiziranog kriminaliteta) u svakom pojedinom slučaju identifikacije žrtava trgovanja ljudima u smislu iniciranja potrebne pomoći i zaštite. Prilikom identifikacije žrtava trgovanja ljudima policijski službenici su u svakom pojedinom slučaju bez odgode tražili asistenciju mobilnih timova, kako bi se žrtvama osigurala adekvatna i individualizirana pomoć i zaštita.

Također, policijski službenici Uprave kriminalističke policije su tijekom cjelokupnog postupanja s identificiranim žrtvama trgovanja ljudima, sustavno primjenjivali sve relevantne zakonske odredbe u cilju zaštite njenih osobnih podataka.

Državno odvjetništvo Republike Hrvatske:

Državno odvjetništvo tijekom kaznenog postupka posebnu pažnju posvećuje žrtvama ovog kaznenog djela vodeći računa o primjeni odredaba Zakona o kaznenom postupku kojima su upravo žrtvama ovog kaznenog djela, uz prava koja ima žrtva svakog kaznenog djela, dana i dodatna prava, a sve u cilju da se žrtvi osigura pristup pravosuđu i da pri tom ne bude izložena dodatnoj viktimizaciji.

Hrvatski Crveni križ:

Hrvatski Crveni križ je tijekom provedbe svih mjera i aktivnosti usmjerenih pomoći i zaštiti žrtava trgovanja ljudima te prilikom održavanja edukacija i treninga na temu prevencije trgovanja ljudima, primjenjivao odredbe zakona o zaštiti osobnih podataka žrtava trgovanja ljudima, kako se ne bi otkrio identitet ili ugrozila privatnost i sigurnost žrtve.

Agencija za elektroničke medije:

Sukladno članku 12. stavku 3. Zakona o elektroničkim medijima („Narodne novine“, broj 153/09., 84/11., 94/13. i 136/13.) nije dopušteno objavljivanje informacije kojom se otkriva identitet djeteta do 18 godine života uključenog u slučajeve bilo kojeg oblika nasilja niti iznositi pojedinosti iz djetetovih obiteljskih odnosa i privatnog života.

Agencija za elektroničke medije je u 2020. izrekla više mjera pružateljima medijskih usluga zbog kršenja gore navedene odredbe, no u nijednom slučaju nije se radilo o zaštiti osobnih podataka identificiranih žrtava trgovanja ljudima.

Hrvatsko novinarsko društvo:

Humanitarna kriza izazvana migrantskim valovima, posebice na granici Republike Hrvatske s Bosnom i Hercegovinom te Srbijom, obilježila je i proteklu godinu. Migranti su, nesumnjivo, potencijalne žrtve trgovanja ljudima. Izvještavanje o toj tematici ostalo je u 2020. u sjeni pandemije bolesti COVID-19, kao i razornih potresa koji su pogodili Zagreb u ožujku te Banovinu u prosincu.

Baš kao i proteklih godina, Hrvatsko novinarsko društvo svojim članovima konstantno ukazuje na poštivanje Kodeksa časti hrvatskih novinara u novinarskoj profesiji. U slučajevima izvještavanja vezanim uz žrtve bilo kojeg oblika nasilja profesionalni novinari dužni su se pridržavati naputaka iz članka 17. Kodeksa časti hrvatskih novinara. Po njemu, u prilozima o sudskim postupcima treba poštovati ustavno načelo pretpostavke nedužnosti optuženika te dostojanstvo, integritet i osjećaje svih stranaka u sporu. U kaznenim su postupcima novinari dužni poštovati pravo na zaštitu identiteta zaštićenih svjedoka, pouzdanika, zviždača i oštećenika, koji ne smiju otkriti bez njihovog pristanka, osim u slučajevima od iznimnog javnog interesa. Za slučajeve u kojima nije osigurana tajnost podataka o identificiranoj žrtvi trgovanja ljudima, nadležno je novinarsko Vijeće časti Hrvatskog novinarskog društva.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Članice PETRA Mreže pridržavaju se strogo ove mjere u skladu s relevantnim propisima.

**Utrošena sredstva:** sredstva osigurana kroz redovita sredstva državnog proračuna s aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

***MJERA 3.* Osigurati kontinuitet rada skloništa za djecu i odrasle žrtve trgovanja ljudima**

Aktivnost:

1. Osigurati financijska sredstva za rad nacionalnih skloništa za žrtve trgovanja ljudima

**Nositelj:** ministarstvo nadležno za poslove socijalne skrbi

**Rok:** kontinuirano

**Potrebna sredstva:** sredstva planirana na aktivnosti A734191 - Skrb za djecu, mladež i odrasle osobe – drugi osnivači Ministarstva za demografiju, obitelj, mlade i socijalnu politiku u iznosu od 450.000,00 kuna godišnje

**Pokazatelj provedbe:** uspješan nastavak rada skloništa za djecu i odrasle

**Mjera se provodi**

Ministarstvo rada, mirovinskog sustava, obitelji i socijalne politike:

U 2020. Ministarstvo rada, mirovinskoga sustava, obitelji i socijalne politike osiguralo je sredstva za rad skloništa za žrtve trgovanja ljudima i to za sklonište za djecu žrtve trgovanja ljudima i odrasle osobe.

**Utrošena sredstva:** sredstva osigurana na aktivnosti A734191 - Skrb za djecu, mladež i odrasle osobe – drugi osnivači Ministarstva za demografiju, obitelj, mlade i socijalnu politiku u iznosu ukupno 658.286,52 kuna (441.692,55 kn za rad skloništa za djecu žrtve trgovanja ljudima i 216.593,97 kn za rad skloništa za odrasle žrtve trgovanja ljudima)

***MJERA 4.* Osigurati prihvat odraslih osoba žrtava trgovanja ljudima**

Aktivnost:

1. Odrediti pružatelje usluga na regionalnoj razini u kojima će se osigurati hitan prihvat odrasle osobe žrtve trgovanja ljudima za vrijeme policijskog postupanja (ispitivanja)

**Nositelj:** ministarstvo nadležno za poslove socijalne skrbi

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na aktivnosti A792007 - Administracija i upravljanje Ministarstva za demografiju, obitelj, mlade i socijalnu politiku

**Pokazatelj provedbe:** osiguran hitan prihvat za odrasle osobe žrtve trgovanja ljudima na regionalnoj razini

**Mjera se provodi**

Ministarstvo rada, mirovinskoga sustava, obitelji i socijalne politike:

Ministarstvo rada, mirovinskoga sustava, obitelji i socijalne politike odredilo je ustanove za prihvat odraslih osoba žrtava trgovanja ljudima za vrijeme dok traje policijsko postupanje. Nazivi i adrese ustanova poznate su koordinatoru Ministarstva unutarnjih poslova i članovima mobilnog tima.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja smatra da je potrebno sustavno rješenje ove mjere u posebno određenim objektima za krizni prihvat u svakoj regiji.

**Utrošena sredstva:** sredstva osigurana kroz redovita sredstva državnog proračuna s aktivnosti A792007 - Administracija i upravljanje Ministarstva rada, mirovinskog sustava, obitelji i socijalne politike

***MJERA 5.* Osigurati besplatnu pravnu pomoć žrtvama trgovanja ljudima**

Aktivnost:

1. Angažiranje specijaliziranih odvjetnika za pružanje pravne pomoći žrtvama trgovanja ljudima u svim pravnim postupcima

**Nositelj:** Hrvatska odvjetnička komora (specijalizirani odvjetnici)

**Sunositelj:** organizacije civilnog društva

**Rok:** kontinuirano

**Potrebna sredstva:** osiguravanje besplatne pravne pomoći žrtvama trgovanja ljudima i osposobljavanje odvjetnika za pružanje pravne pomoći žrtvama trgovanja ljudima provodi Hrvatska odvjetnička komora koja nije korisnik državnog proračuna

**Pokazatelji provedbe:** formirana i dostavljena lista specijaliziranih odvjetnika

**Mjera se provodi**

Hrvatska odvjetnička komora:

Hrvatska odvjetnička komora formirala je i nadležnim tijelima dostavila listu specijaliziranih odvjetnika za pružanje pravne pomoći žrtvama trgovanja ljudima u svim pravnim postupcima.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Centar Rosa osigurao je besplatnu pravnu pomoć i zastupanje za osam identificiranih žrtava trgovanja ljudima. U predmetu S.M. protiv Hrvatske u 2020. potvrđena je prvostupanjska presuda protiv Republike Hrvatske. Udruga „DOMINE“ Split ima organiziranu besplatnu pravnu pomoć i zastupanje, ali nije došlo do realizacije u 2020.

**Utrošena sredstva:** sredstva osigurala Hrvatska odvjetnička komora koja nije korisnik državnog proračuna, stoga nije obvezatno iskazivanje konkretnih iznosa

***MJERA 6.* Poticati obrazovanje i zapošljavanje žrtava trgovanja ljudima**

Aktivnost:

1. Poticati uključivanje žrtava trgovanja ljudima u postupke pripreme za zapošljavanje, radno-socijalno osposobljavanje, prekvalifikaciju, dokvalifikaciju i usavršavanje u cilju unaprjeđenja njihove zapošljivosti i samog zapošljavanja

**Nositelj:** Hrvatski zavod za zapošljavanje

**Sunositelj:** obrazovne ustanove

**Rok:** kontinuirano

**Potrebna sredstva:** sredstva planirana na aktivnosti Hrvatskog zavoda za zapošljavanje A689023 - Aktivna politika zapošljavanja i A689016 - Profesionalno usmjeravanje, informiranje i zadržavanje postojeće zaposlenosti te A689013 - Administracija i upravljanje, A689036 - Naknade korisnicima mjera APZ, T689035 - Učinkoviti potencijali u ukupnom iznosu od 161.197,00 kuna na godišnjoj razini za 2018., 2019., 2020. i 2021.

**Pokazatelj provedbe:** broj uključenih žrtava trgovanja ljudima u postupke pripreme za zapošljavanje, posredovanja i mjera aktivne politike i broj zaposlenih žrtava trgovanja ljudima

**Mjera se djelomično provodi**

Hrvatski zavod za zapošljavanje:

U evidenciji Hrvatskoga zavoda za zapošljavanje u razdoblju od 1. siječnja do 31. prosinca 2020. nije bilo prijavljenih osoba koje su identificirane kao žrtve trgovanja ljudima. Mjere aktivne politike zapošljavanja provodile su se i u 2020. sukladno Uvjetima i načinu korištenja sredstava za provođenje mjera, a financirane su sredstvima iz Državnog proračuna i EU fondova. Mjere se provode na način da se vodi računa o specifičnim potrebama korisnika, pa su tako osobe identificirane kao žrtve trgovanja ljudima prepoznate kao posebno osjetljiva skupina na tržištu rada. Kriteriji za uključivanje u pojedinu mjeru ove skupine naspram ostalih nezaposlenih osoba su fleksibilniji, dovoljna je sama prijava, bez duljine boravka u evidenciji te je omogućeno kumulativno korištenje mjera. Mjerama aktivne politike zapošljavanja nastoji se potaknuti zapošljavanje, omogućiti usavršavanje radnika i očuvanje radnih mjesta. Mjere aktivne politike zapošljavanja obuhvaćaju: potpore za zapošljavanje (potpora za zapošljavanje za stjecanje prvog radnog iskustva/pripravništvo), potpore za usavršavanje, potpore za samozapošljavanje (potpore za proširenje poslovanja), obrazovanje, osposobljavanje na radnom mjestu, javne radove, potpore za očuvanje radnih mjesta i stalne sezonce.

Hrvatski zavod za zapošljavanje je u 2020. provodio svoje redovne aktivnosti, kao što su individualno savjetovanje, konzultacije, aktivnosti profesionalnog usmjeravanja sa svim nezaposlenim osobama.

U cilju povećanja senzibilizacije poslodavaca za zapošljavanje pripadnika osjetljivih skupina, među kojima su i žrtve trgovanja ljudima, predstavnici Hrvatskoga zavoda za zapošljavanje su tijekom 2020. organizirali ili sudjelovali u različitim aktivnostima, koje su uključivale održavanje okruglih stolova, tribina za poslodavce te prezentacije mjera aktivne politike zapošljavanja, kako na nacionalnoj tako i na regionalnoj razini.

U cilju upoznavanja šire javnosti o mogućnostima korištenja poticaja za zapošljavanje i obrazovanje te drugim uslugama Zavoda koje su namijenjene različitim ciljnim skupinama organiziran je redoviti rad s elektroničkim i tiskanim medijima. Također, informacije o poticajima, pravima, kretanjima na tržištu rada, kao i o svim aktivnostima i inicijativama koje se za navedene skupine provode u sklopu različitih projekata ili kroz redovne aktivnosti Zavoda, objavljene su na web-stranicama Zavoda [www.hzz.hr](http://www.hzz.hr).

U 2020. pri Hrvatskom zavodu za zapošljavanje nije bilo prijavljenih žrtava trgovanja ljudima, stoga nije bilo moguće provoditi konkretne aktivnosti.

Ministarstvo znanosti i obrazovanja:

U 2020. Ministarstvo znanosti i obrazovanja je zaprimio jedan zahtjev za financiranje završetka srednjoškolskog obrazovanja za jednu korisnicu, žrtvu trgovanja ljudima, s područja Splitsko-dalmatinske županije (3. razred za zanimanje prodavačice).

**Utrošena sredstva:** sredstva osigurana kroz redovita sredstva državnog proračuna s aktivnosti A689023 - Aktivna politika zapošljavanja, A689016 - Profesionalno usmjeravanje, informiranje i zadržavanje postojeće zaposlenosti, A689013 - Administracija i upravljanje, A689036 - Naknade korisnicima mjera APZ te T689035 - Učinkoviti potencijali Hrvatskog zavoda za zapošljavanje i aktivnosti A 577016 - Prevencija nasilja i ovisnosti Ministarstva znanosti i obrazovanja u iznosu od 3.500,00 kuna

**CILJ**

1. ***Unaprijediti postojeću suradnju između državnih institucija i organizacija civilnog društva***

**MJERA 1. Unaprijediti suradnju organizacija civilnog društva koje se bave suzbijanjem trgovanja ljudima i tijela državne uprave**

Aktivnost:

1. Osiguranje tekućih donacija za pomoć žrtvama trgovanja ljudima preko organizacija civilnog društva koje se bave suzbijanjem trgovanja ljudima

**Nositelj:** Ured za ljudska prava i prava nacionalnih manjina Vlade RH

**Sunositelj:** organizacije civilnog društva

**Rok:** kontinuirano

**Potrebna sredstva:** sredstva planirana na aktivnosti A681023 - Provedba Nacionalnog plana za suzbijanje trgovanja ljudima Ureda za ljudska prava i prava nacionalnih manjina Vlade RH u iznosu od 15.000,00 kuna za 2018., 20.000,00 kuna za 2019., 2020. i 2021.

**Pokazatelj provedbe**: pružena financijska potpora žrtvi trgovanja ljudima

**Mjera nije provedena**

Tijekom 2020. nije bilo formalnog zahtjeva za donacijama, a zbog pandemije bolesti COVID-19 te potresa u Zagrebu i Banovini, sva državna tijela, pa tako i Ured za ljudska prava i prava nacionalnih manjina Vlade RH morala su napraviti uštede u Državnom proračunu.

**Utrošena sredstva:** sredstva osigurana kroz redovita sredstva državnog proračuna s aktivnosti A681023 - Provedba Nacionalnog plana za suzbijanje trgovanja ljudima Ureda za ljudska prava i prava nacionalnih manjina Vlade RH u ukupnom iznosu od 32.625,90 kuna

**PREVENCIJA**

**CILJ:**

1. ***Podizati javnu svijest o problematici trgovanja ljudima***

***MJERA 1.* Kampanja usmjerena na podizanje javne svijesti o vrbovanju žrtava trgovanja ljudima putem interneta**

Aktivnost:

1. Osmisliti i organizirati javnu kampanju o različitim oblicima vrbovanja putem interneta

s posebnim naglaskom na žene i djecu

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za unutarnje poslove, Hrvatski Crveni križ i organizacije

civilnog društva

**Rok:** 31. prosinca 2019.

**Potrebna sredstva:** sredstva planirana na aktivnosti A681023 - Provedba Nacionalnog plana

za suzbijanje trgovanja ljudima Ureda za ljudska prava i prava nacionalnih manjina Vlade RH

u iznosu od 10.000,00 kuna za 2019.

**Pokazatelj provedbe:** organizirana i provedena javna kampanja

**Mjera se provodi**

Ministarstvo unutarnjih poslova:

Nacionalni preventivni projekt „Imam izbor“ provodi se od školske godine 2012./2013. Od tada se provodi u školama u Međimurskoj županiji. Projekt je usmjeren na smanjenje rizika od trgovanja ljudima i krijumčarenja ljudi, sprječavanja nasilja, vandalizma i zlostavljanja u obitelji, rizičnog i socijalno neprihvatljivog ponašanja kod djece i mladih, zlouporabe droga te pravilnog ponašanja u prometu. Prevencija trgovanja ljudima provodi se u obliku edukativne radionice tijekom nastave. Ciljna skupina su učenici od 10 do 11 godina (oko 50 učenika godišnje) i njihovi učitelji. Tijekom školske godine 2019./2020. u projekt je bilo uključeno ukupno 84 učenika.

Nacionalna preventivna akcija „Zajedno“ provodi se od 2014. Akcija obuhvaća preventivne aktivnosti fokusirane na problematiku trgovanja ljudima s ciljem senzibilizacije, informiranja i edukacije, koristi proaktivni pristup, multiplicira znanje na temu trgovanja ljudima i identificiranja potencijalnih kriminalnih žarišta te na taj način pridonosi smanjenju kriminaliteta trgovanja ljudima i zaštite potencijalnih žrtava. Ciljana skupina akcije primarno su učenici završnih razreda strukovnih škola, nezaposleni, ali i djelatnici onih struka koje u svom radu mogu doći u kontakt s potencijalnim žrtvama i/ili počiniteljima, a sekundarno i široka populacija slijedom čega je kroz primarnu prevenciju u konačnici, obuhvaćen i dio romske zajednice.

Tijekom 2020., uz poštivanje svih epidemioloških mjera vezano za pandemiju COVID-19 akcija je provedena na području 16 policijskih uprava, odnosno na onim područjima na kojima je navedena problematika zastupljena na način da je kroz 50 treninga edukaciju prošlo 3091 učenika. Nadalje, u dvoranama za administrativne poslove Ministarstva unutarnjih poslova na info panelima puštaju se informativno-edukativni programi koje godišnje vidi više od 70 000 građana.

**Utrošena sredstva:** sredstva osigurana kroz redovita sredstva državnog proračuna s aktivnosti A681023 - Provedba Nacionalnog plana za suzbijanje trgovanja ljudima Ureda za ljudska prava i prava nacionalnih manjina Vlade RH u ukupnom iznosu od 32.625,90 kuna

Aktivnost:

1. Periodično prikazivanje već izrađenih TV spotova i radioobjava unutar prethodno provedenih javnih kampanja za suzbijanje trgovanja ljudima

**Nositelj:** Ured za ljudska prava i prava nacionalnih manjina Vlade RH

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelj provedbe:** prikazani TV spotovi i radioobjave izrađeni unutar prethodno provedenih javnih kampanja za suzbijanje trgovanja ljudima

**Mjera se provodi**

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Centar Rosa kreirao je radio spot u trajanju od 30 sekundi koji je emitiran na Otvorenom radiju u razdoblju od 17. do 28. veljače 2020. te od 23. do 26. lipnja 2020. Sveukupno je ostvareno 60 emitiranja. Otvoreni radio ima nacionalnu pokrivenost te je prema statistikama najslušaniji radio u Republici Hrvatskoj. Prema postojećim statistikama dnevni doseg Otvorenog radija je 15% na ciljnoj skupini starijih od 18 godina, što je oko 500 366 ljudi starijih od 18 godina, a tjedni doseg je 25,5%, što je 850 622 ljudi starijih od 18 godina. Prema tome, tijekom 16 dana emitiranja spota informaciju o problemu trgovanja ljudima te informaciju kome se obratiti primilo je minimalno 850.622 ljudi starijih od 18 godina.

Centar Rosa postavio je 40 objava vezano uz trgovanje ljudima na službenim web stranicama, društvenim mrežama i kanalima. Centar Rosa kreirao je i distribuirao letak za informiranje javnosti o trgovanju ljudima „Kako trgovci ljudima privlače svoje žrtve“ u 3.500 primjeraka koji su distribuirani putem organizacija PETRA Mreže u različite gradove u Republici Hrvatskoj. Centar Rosa vodi i Facebook stranicu.

Organizacije civilnog društva „DOMINE“ Split i Centar Rosa nastavile su sudjelovati u regionalnoj Facebook kampanji „Hope on“ u partnerstvu s nevladinim organizacijama i institucijama iz sedam država: Srbije (Unitas Fond, Atina i Astra), Makedonije (La strada - Open gate), Crne Gore (Kancelarija za borbu protiv trgovine ljudima), Albanije (Arisi i Different and equal), Bosne i Hercegovine (Novi put), Hrvatska (Centar za žene žrtve rata – Rosa, „DOMINE“ Split, Centar za nestalu i zlostavljanu djecu Osijek i Let Zagreb) i Slovenija (Caritas). Cilj kampanje je putem društvenih mreža proširiti svijest o postojanju problema trgovanja ljudima, skrenuti pažnju i pružiti informacije gdje i kako je moguće prijaviti problem u slučaju susreta s opasnostima koje su vezane za ovu kriminalnu industriju. Glavne aktivnosti kampanje odvijaju se putem društvenih mreža, a uz emitiranje animiranog filma, uključuju edukaciju i mapiranje faktora rizika koji dovode do vrbovanja potencijalnih žrtava i/ili ulaženja u lanac trgovanja ljudima. Kratka animirana forma filma prevedena je na jezike svih zemalja koje sudjeluju u kampanji, a dostupna je na poveznici: <http://www.hopeon.today/hrvatska>.

Udruga „DOMINE“ Split je tijekom 2020. nadogradila ovu kampanju na društvenim mrežama. U ožujku je osmišljen i distribuiran Kviz „Provjeri svoje znanje“ o trgovanju ljudima. Namijenjen je mladima i učenicima/cama srednjih škola. Sudjelovalo je ukupno 678 mladih osoba širom Republike Hrvatske. Unatoč izrazito dobrom rezultatu kviza, uočena je potreba za dodatnim edukacijama i osvještavanjem. Kao nastavak kampanje, uz pomoć učenika srednjih škola, volontera udruge „DOMINE“ Split te partnera i suradnika, osmišljene su poruke i snimljena su četiri kratka video uratka: (1) Što je trgovanje ljudima, (2) Tko su trgovci ljudima, (3) Tko su žrtve trgovanja ljudima i (4) Kako se možeš zaštititi. Doseg pregleda videa na društvenim mrežama je bio u rasponu od 5.000 do15.000 pregleda.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja smatra da nedostaje šire provedena kampanja, posebno na nacionalnoj televiziji te dodatna besplatna distribucija radio i TV spotova te da je u tome potrebna podrška Vlade Republike Hrvatske i Hrvatske radiotelevizije.

**Utrošena sredstva:** sredstva osigurana kroz redovita sredstva državnog proračuna s aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

***MJERA 2.* Programi prevencije trgovanja ljudima za djecu i mlade**

Aktivnost:

1. Integrirani odgoj i obrazovanje za suzbijanje trgovanja ljudima u sustav odgoja i obrazovanja

**Nositelj:** Agencija za odgoj i obrazovanje i ministarstvo nadležno za obrazovanje

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana u okviru razdjela/glave 080/05 Ministarstva znanosti i obrazovanja na aktivnosti A577000 - Administracija i upravljanje i u financijskom planu Agencije za odgoj i obrazovanje (glava/razdjel 08091,RKP 23962) na aktivnosti A733003 - Nacionalni programi u iznosu od 3.000,00 kuna za sve godine provedbe mjere

**Pokazatelj provedbe**: razvijene teme, nastavne metode, nastavni materijali i brošure za učenike

**Mjera se provodi**

Ministarstvo znanosti i obrazovanja te Agencija za odgoj i obrazovanje:

U siječnju 2019. objavljene su odluke o donošenju kurikuluma međupredmetnih tema za osnovne i srednje škole u Republici Hrvatskoj i to: Građanski odgoj i obrazovanje i Zdravlje („Narodne novine“, broj 10/19.), Uporaba informacijske i komunikacijske tehnologije, Održivi razvoj, Osobni i socijalni razvoj, Učiti kako učiti i Poduzetništvo („Narodne novine“, broj 7/19.) koji se primjenjuju od školske godine 2019./2020. U sklopu međupredmetnih tema Građanski odgoj i obrazovanje i Uporaba informacijske i komunikacijske tehnologije učenike se poučava o aktivnoj zaštiti i promicanju ljudskih prava, o temi elektroničkog nasilja te o temi prevencije trgovanja ljudima. Kao jedna od metoda poučavanja predloženo je sudjelovanje učenika u radionici *Prevencija trgovanja ljudima* tijekom 3. ciklusa koji obuhvaća 6., 7. i 8. razred osnovne škole te 4. i 5. ciklusa koji obuhvaća srednju školu.

Za razvijanje kompetencija-znanja, vještina i stajališta u učenika, nastavnicima i učenicima stoje na raspolaganju sljedeći nastavni materijali i preporučene metode rada: 1. *Vježbaj oprez, smanji rizik*. Radna bilježnica za učenike od 1. do 8. razreda osnovne škole, 2007., MZOŠ, Zagreb; 2. *Sigurni koraci*. Radna bilježnica za rad na prevenciji trgovanja ljudima, MZOŠ, Zagreb, 2007.; 3. *Pomozi medi Jurici na putu do škole* (2007.), Hrvatski Crveni križ, Zagreb; 4. *Neću biti rob(a)1,* Hrvatski Crveni križ, Zagreb, 2007.; 5. *Neću biti rob(a)2,* Hrvatski Crveni križ, Zagreb, 2008.; 6. *Mišica Milica,* Hrvatski Crveni križ, Zagreb, 2009.; 7. *Trgovanje ljudima u Republici Hrvatskoj: Procjena situacije s posebnim osvrtom na radno iskorištavanje,* Međunarodni centar za razvoj migracijske politike (ICMPD), 2010.; 8. Hrvatski Crveni križ objavio je 2017. priručnik *U čemu je razlika ako sam različit* za nastavnike, stručne suradnike i volontere, koji je odobren 2018. kao pomoćno nastavno sredstvo za Građanski odgoj i obrazovanje za sve vrste srednjih škola od 1. do 4. razreda. U priručniku se obrađuje tema *Trgovanje ljudima,* koje se prepoznaje kao dodatni rizik migriranja.

Preporučene metode rada su: razvoj komunikacijskih vještina, metoda igre uloga, simulacije, korištenje likova iz literature (Pinokio), učeničko istraživanje o trgovanju ljudima – prikupljanje podataka u medijima, na Internetu, od službi Hrvatskog Crvenoga križa, Ministarstva unutarnjih poslova – sastavljanje upitnika, intervjuiranje, prikazivanje filmova o trgovanju ljudima, itd.

**Utrošena sredstva:** sredstva osigurana kroz redovita sredstva državnog proračuna na aktivnosti A577000 - Administracija i upravljanje Ministarstva znanosti i obrazovanja i na aktivnosti - A767002 Nacionalni programi Agencije za odgoj i obrazovanje - Stručno usavršavanje odgojno-obrazovnih djelatnika u sustavu osnovnog i srednjeg školstva - 3.000,00 kn

1. Provođenje edukacije za stručne radnike u odgojno-obrazovnim ustanovama

**Nositelj:** Agencija za odgoj i obrazovanje

**Sunositelj:** Hrvatski Crveni križ i organizacije civilnog društva

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana u financijskom planu Agencije za odgoj i obrazovanje (glava/razdjel 08091,RKP 23962) na aktivnosti A733003 - Nacionalni programi u iznosu od 3.000,00 kuna za sve godine provedbe mjere

**Pokazatelji provedbe**: broj organiziranih i provedenih edukacija u odgojno-obrazovnim ustanovama

**Mjera se provodi**

Ministarstvo znanosti i obrazovanja te Agencija za odgoj i obrazovanje:

Agencija za odgoj i obrazovanje organizirala je u 2020. ukupno sedam stručnih skupova vezanih uz prevenciju trgovanja ljudima za odgojno-obrazovne radnike s ukupno 390 sudionika. Održani su sljedeći stručni skupovi: 1) Građanski odgoj i obrazovanje – Humane vrednote i Prevencija trgovanja ljudima, 30. siječnja 2020., Garešnica, 27 sudionika (u suradnji s Hrvatskim Crvenim križem); 2) Integracija međupredmetnih tema kroz suradničko planiranje i poučavanje – Humane vrednote: Migracije; Prevencija trgovanja ljudima, ravnopravnost spolova – webinar; 22. listopada 2020., 90 sudionika (u suradnji s Hrvatskim Crvenim križem); 3) Webinar: #stop(e)nasilju, 17. travnja 2020., 101 sudionik; 4) Opća uredba o zaštiti osobnih podataka, 5. studenog 2020., webinar, 65 sudionika; 5) Samo po pozivu – za uključene u projekt IRCiS – *On line* konferencija: Školska integracija djece izbjeglica – izazovi i moguća rješenja, 6. studenog 2020., webinar, 37 sudionika; 6) Međužupanijsko stručno vijeće za GOO i srodne teme Splitsko- dalmatinske i Šibensko-kninske županije: Migracije u lokalnom i globalnom kontekstu i javna percepcija – Intercap projekt; Razumijevanje održivog razvoja i ciljevi Ujedinjenih naroda – *Intercap* projekt; *Jamboard* – digitalna ploča, 17. listopada 2020., online, 20 sudionika; 7) Samo po pozivu: Stručni skup zanastavnike i stručne suradnike škola uključenih u projekt IRCiS:Razvoj školskih intervencija za integraciju djece izbjeglica, webinar, 17. prosinca 2020., 50 sudionika.

U kurikulumu za međupredmetnu temu Građanski odgoj i obrazovanje za osnovne i srednje škole u Republici Hrvatskoj („Narodne novine“, broj 10/2019.) predviđeno poučavanje učenika vezano uz prevenciju trgovanja ljudima. U sklopu međupredmetnih tema Građanski odgoj i obrazovanje i Uporaba informacijske i komunikacijske tehnologije učenike se poučava o aktivnoj zaštiti i promicanju ljudskih prava, o temi elektroničkog nasilja te o temi prevencije trgovanja ljudima. Kao jedna od metoda poučavanja predloženo je sudjelovanje učenika u radionici *Prevencija trgovanja ljudima* tijekom 3. ciklusa koji obuhvaća 6., 7. i 8. razred osnovne škole te 4. i 5. ciklusa koji obuhvaća srednju školu.

Hrvatski Crveni križ:

U 2020. djelatnici Hrvatskog Crvenog križa provodili su, u suradnji s Agencijom za odgoj i obrazovanje, stručne skupove za djelatnike obrazovnih ustanova. Održana su ukupno dva skupa s temama trgovanja ljudima, na kojima je sudjelovalo ukupno 117 djelatnika obrazovnih ustanova. Održani skupovi: [Građanski odgoj i obrazovanje - Humane vrednote i Prevencija trgovanja ljudima](http://ettaedu.azoo.hr/StrucniSkupoviTip/Prijave.aspx?id=39220), 30. siječnja 2020., u Garešnici te [Integracija međupredmetnih tema kroz suradničko planiranje i poučavanje - Humane vrednote: platforma Sigurnije škole i vrtići, COVID-19 i stigmatizacija – online webinar](http://ettaedu.azoo.hr/StrucniSkupoviTip/Prijave.aspx?id=41722), 12. studenog 2020.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Zbog uvjeta pandemije bolesti COVID-19 i otežanih uvjeta za provedbu radionica u školama, „DOMINE“ Split su u suradnji s partnerima i suradnicima osmislile i kreirale priručnik „Trgovanje ljudima – priručnik za edukatore/ice“ za rad s mladima srednjoškolske dobi i s mladima općenito na prepoznavanju opasnosti ovog fenomena u svrhu seksualnog, radnog ili nekomercijalnog iskorištavanja. Priručnik je podijeljen na dva dijela. Prvi dio obrađuje problematiku trgovanja ljudima, a drugi se sastoji od uputa za provedbu edukativno-informativne radionice. Osim u tiskanom obliku, priručnici su dostupni i online. Kreiran je i promotivni materijal – naljepnice, bedževi te „bookmarks-i“ koji su podijeljeni i prezentirani korisnicima projekta, volonterima/kama, parterima i suradnicima. Uvjeti pandemije bolesti COVID-19 značajno su utjecali na mogućnosti provedbe ovih aktivnosti.

**Utrošena sredstva:** sredstva osigurana kroz redovita sredstva državnog proračuna na aktivnosti - A767002 – Stručno usavršavanje odgojno-obrazovnih djelatnika u sustavu osnovnog i srednjeg školstva - 3.000,00 kn

1. Provođenje informativnih radionica za djecu i mlade

**Nositelj:** Hrvatski Crveni križ

**Sunositelj:** ministarstvo nadležno za unutarnje poslove i organizacije civilnog društva

**Rok:** kontinuirano

**Potrebna sredstva:** sredstva osigurava Hrvatski Crveni križ koji nije korisnik državnog proračuna

**Pokazatelji provedbe:** broj organiziranih i provedenih edukacija za djecu i mlade

**Mjera se provodi**

Ministarstvo unutarnjih poslova:

Policijski službenici policijskih uprava su i tijekom 2020. sukladno propisanim epidemiološkim mjerama Stožera za civilnu zaštitu radi pandemije bolesti COVID-19, proveli slijedeće preventivne aktivnosti: Policijska uprava bjelovarsko-bilogorska - policijski službenici ove policijske uprave provodili su preventivne i edukativne aktivnosti, pa su tako kroz preventivnu akciju „Zajedno“ održali niz predavanja u završnim razredima srednjih strukovnih škola na području te policijske uprave. Tim je predavanjima obuhvaćeno 123 učenika završnih razreda srednjih strukovnih škola. Osim preventivno-edukativnih aktivnosti na edukaciji i senzibilizaciji građana, provođene su i preventivno-represivne aktivnosti kroz operativne akcije organizirane s razine Ravnateljstva policije; Policijska uprava brodsko-posavska – policijski službenici ove policijske uprave su dana 25. veljače 2020., u suradnji s organizacijama civilnog društva, Informativno pravnim centrom i Centrom za socijalnu skrb Slavonski Brod, sudjelovali na javnoj tribini „Prepoznavanje trgovanja ljudima i seksualnog iskorištavanja te drugih oblika nasilja s naglaskom na žene i djecu“, koju je organizirao Informativno pravni centar u sklopu projekta „Razvoj Odgovorne Manjinske Integracije (ROMI)“; Policijska uprava koprivničko-križevačka – policijski službenici ove policijske uprave proveli su preventivne i edukativne aktivnosti od strane policijskih službenika za prevenciju Ureda načelnika navedene policijske uprave koje su se održale u sklopu akcije „NISI SAM“ te su usmjerene ponajviše na mlade osobe. U većini aktivnosti koje su održane za učenike viših razreda osnovnih škola te učenike srednjih škola, u sklopu gore navedene akcije, u dijelu sprječavanja elektroničke zlostave, jedan dio edukacije bio je posvećen i opasnostima koje su moguće upravo glede komunikacije sa nepoznatim osobama te nalaženju sa istima, a što dovodi djecu u opasnost da postanu žrtve trgovanja ljudima, budući da je zamijećeno da djeca stupaju u komunikaciju s nepoznatim osobama putem Interneta i društvenih mreža te se samim time dovode u opasnost da postanu žrtve trgovanja ljudima; Policijska uprava krapinsko-zagorska - policijski službenici ove policijske uprave, u sklopu akcije „Zajedno“, tijekom 2020. proveli su preventivne aktivnosti u cilju sprječavanja trgovanja ljudima kojom prilikom su kontinuirano u prigodnim situacijama dijeljeni informativni letci Ministarstva unutarnjih poslova. Također su na frekventna mjesta (policijske postaje, granični prijelazi, škole, željeznički i autobusni kolodvori, objekti i prostori tijela državne uprave te objekti koji pružaju usluge smještaja i dr.) postavljeni leci koji sadrže informacije o trgovanju ljudima. Nadalje, u sklopu obilježavanja Međunarodnog dana nestale djece, 25. svibnja 2020., putem voditeljice Županijskog vijeća voditelja preventivnih programa u osnovnim i srednjim školama, proslijeđen je link na web stranicu Policijske uprave s preventivno edukativnim spotom kampanje „NemojPostatiLovina“ i tematskim audio video sadržajem „Što se fini dogodilo“ te je isti proslijeđen voditeljima preventivnih programa u svim školama na području ove Policijske uprave kako bi se video spotovi prezentirali djeci na satovima razredne nastave ili kroz on-line nastavu, a u cilju upoznavanja djece sa potencijalnim opasnostima virtualnog svijeta te trgovanja ljudima; Policijska uprava međimurska – policijski službenici za nadzor i prevenciju Ureda načelnika Policijske uprave međimurske su u sklopu preventivnog projekta „Imam izbor“ na temu trgovanja ljudima održali predavanje u jednoj osnovnoj školi, na kojem je sudjelovao 31 učenik, dok je u sklopu preventivne akcije „Zajedno“ na temu trgovanja ljudima od strane „Mobilnog preventivnog centra policije“ održano ukupno osam aktivnosti u kojima je sudjelovala i prilikom čega je anketirana 131 osoba; Policijska uprava sisačko-moslavačka - u organizaciji policijskih službenika za nadzor i planiranje za prevenciju Ureda načelnika navedene policijske uprave, u sklopu Nacionalnog preventivnog projekta „Zajedno“, dana 27. veljače 2020. provedena je preventivna akcija „Zajedno“ tijekom koje je u srednjoj školi Glina na temu suzbijanja trgovanja ljudima educirano oko 30 učenika završnih razreda. Također, u sklopu iste preventivne akcije „Zajedno“, 18. listopada 2020. obilježen je Europski dan borbe protiv trgovanja ljudima, tijekom koje je edukacijom u srednjoj školi educirano oko 130 učenika i građana; Policijska uprava varaždinska - tijekom 2020. policijski službenici ove policijske uprave su u sklopu poduzimanja preventivnih djelatnosti vršili predavanja učenicima srednjih škola vezano uz problematiku trgovanja ljudima; Policijska uprava zadarska - policijski službenici za prevenciju Ureda načelnika policijske uprave zadarske sudjeluju u radu Vijeća za prevenciju kriminaliteta na području Zadarske županije. U planu aktivnosti Vijeća za prevenciju i Programu rada Vijeća planirane su aktivnosti usmjerene na problematiku trgovanja ljudima i to kroz akcije „Zajedno“ i kampanju „Dvije djevojčice“. Edukativna predavanja učenicima završnih razreda tijekom školske 2019./2020. provodili su policijski službenici za prevenciju Ureda načelnika, kao i policijski službenici Službe kriminalističke policije, Odjela organiziranog kriminaliteta, a koje aktivnosti su provedene tijekom mjeseca veljače 2020. Tom prilikom održana su edukativna predavanja učenicima Prirodoslovno grafičke škole u Zadru, nakon čega su navedene aktivnosti, zbog novonastale situacije uzrokovane pandemijom bolesti COVID-19 obustavljene te će se iste nastaviti i tijekom školske 2020./2021., ako to dozvoli situacija koja je nastala kao posljedica navedene pandemije. Povodom obilježavanja dana borbe protiv trgovanja ljudima koji se obilježava 18. listopada, održana su on-line predavanja učenicima Medicinske škole u Zadru, Škole primijenjene umjetnosti u Zadru, Srednje škole Pag, Strukovne škole „Viče Vlatković“ i Tehničke škole u Zadru; Policijska uprava splitsko-dalmatinska - u odnosu na preventivne i edukativne aktivnosti policijskih službenika ove policijske uprave potrebno je istaknuti da je jedan policijski službenik intervjuiran na Radio Splitu povodom dana borbe protiv trgovanja ljudima ukazujući na problem trgovanja ljudima i na mjere zaštite.

Hrvatski Crveni križ:

U okviru programa prevencije trgovanja ljudima, održan je niz edukativnih i informativnih seminara i treninga u osnovnim i srednjim školama, edukativno-promidžbenih akcija te edukacija mladih Hrvatskog Crvenog križa (izvan obrazovnog sustava). U okviru navedenog programa edukacija i prevencije trgovanja ljudima održano je ukupno 57 radionica/edukacija u osnovnim školama na kojima je sudjelovalo 1288učenika. U srednjim školama provedene su 33 radionice/edukacije na kojima je sudjelovalo 788 učenika. U sklopu edukacija na temu prevencije trgovanja ljudima u vrtićima, održano je sedam edukacija u predškolskim ustanovama, na kojima je sudjelovalo 95 sudionika.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Brojne planirane aktivnosti su zbog pandemije bolesti COVID-19 morale su biti otkazane. Ženska soba je (u partnerstvu s Pravobraniteljicom za djecu, Udrugom plavi telefon, Gimnazijom i strukovnom školom Bernardina Frankopana Ogulin, Ekonomskom i turističkom školom Daruvar, Medicinskom školom Osijek, Obrtničkom školom Osijek, Prehrambeno-tehnološkom školom Zagreb i Srednjom školom Ivan Švear Ivanić grad) u 2020. provodila SNEP program (Seksualno nasilje – edukacijski i prevencijski program) u okviru REC programa Europske komisije (Rights, Equality and Citizenship Programme) Prevencija i suzbijanje nasilja nad djecom. Fokus projekta je prevencija seksualnog nasilja kroz razvoj, implementaciju, procjenu učinka SNEP programa (Seksualno nasilje - Edukacijski i prevencijski program) te zagovaranje za njegovu provedbu. U implementaciju SNEP programa ukupno je uključeno 31 škola s područja čitave Republike Hrvatske, a provedbom projekta educirano je 2663 učenika/ca srednjih škola.

SNEP program u 2020.: implementacija SNEP programa u 31 srednjoj školi (282 radionice, 2663 učenika/ca); provedena nacionalna kampanja protiv seksualnog nasilja nad i među djecom i mladima; razvoj 11 različitih edukativno-preventivnih materijala (video, brošure, posteri) od strane 65 vršnjačkih edukatora/ica; procjena učinka provedenih radionica (pred testiranje, dva post testiranja - nakon tjedan dana i nakon mjesec dana); organizacija i održavanje konferencije s Međunarodnim sudjelovanjem „Važnost i izazovi provedbe programa prevencije seksualnog nasilja u srednjim školama“ na kojoj je sudjelovalo 17 govornika/ca i 310 osoba, predstavnika/ca nadležnih tijela i institucija te organizacija civilnoga društva; organizacija i održavanje Konferencije za mlade „Važnost uključivanja mladih u prevenciju seksualnog nasilja“ na kojoj je sudjelovalo 28 govornika/ca (mladi, koji su sudjelovali u programu) i 363 osobe, predstavnika/ca nadležnih tijela i institucija te organizacija civilnoga društva.

Organizacije civilnog društva iz PETRA Mreže imaju potreban senzibilitet, stručnost i znanje te puno više kapaciteta za rad u s mladima, ali im je pristup školama otežan te smatraju da im je potrebna podrška Ureda za ljudska prava i prava nacionalnih manjina Vlade RH u tome.

**Utrošena sredstva:** sredstva je osigurao Hrvatski Crveni križ koji nije korisnik državnog proračuna, stoga nije obvezatno iskazivanje konkretnih iznosa

***MJERA 3.* Programi prevencije trgovanja ljudima među migrantima, izbjeglicama i tražiteljima međunarodne zaštite**

Aktivnost:

1. Provođenje edukacija za djelatnike i volontere u Prihvatilištima za tražitelje međunarodne zaštite

**Nositelj:** Ured za ljudska prava i prava nacionalnih manjina Vlade RH

**Sunositelji:** Hrvatski Crveni križ, ministarstvo nadležno za unutarnje poslove i druge organizacije civilnog društva

**Rok:** kontinuirano

**Potrebna sredstva:** sredstva osigurava Hrvatski Crveni križ koji nije korisnik državnog proračuna

**Pokazatelji provedbe:** broj organiziranih i provedenih edukacija u prihvatilištima za tražitelje međunarodne zaštite

**Mjera se provodi**

Ministarstvo unutarnjih poslova:

Tijekom 2020., sukladno propisanim epidemiološkim mjerama, i nadalje je posebna pozornost posvećena poduzimanju niza aktivnosti kao što su, primjerice, kontinuirani nadzori noćnih klubova, frekventnih nautičkih marina diljem jadranske obale te atraktivnih turističkih destinacija, kao i poljoprivrednih, seoskih i drugih gospodarstava koja tijekom sezone zapošljavaju dodatnu radnu snagu s ciljem uočavanja i evidentiranja indikatora koji ukazuju na postojanje elemenata kaznenog djela trgovanja ljudima. U vezi s provedbom sustavnih oblika prevencije kriminaliteta s posebnim osvrtom na pojavne oblike trgovanja ljudima, razvijena je suradnja između policijskih službenika granične policije policijskih uprava duž morske obale i nadležnih policijskih postaja uz granicu s Bosnom i Hercegovinom, u cilju zajedničkih pojačanih postupanja radi zatjecanja potencijalnih žrtava trgovanja ljudima i počinitelja predmetnog kaznenog djela. Postupanja ove vrste također su prethodno dogovarana sa službenicima granične policije Bosne i Hercegovine i realizirana kroz ustrojene mješovite granične ophodnje. Policijski službenici za poslove nezakonitih migracija uspostavili su suradnju s djelatnicima turističkih zajednica i inspektorima rada Državnog inspektorata RH radi prikupljanja korisnih saznanja na temelju kojih se provodila kontrola boravka stranaca smještenih u hotelskom i privatnom smještaju te seoskim domaćinstvima.

Tijekom turističke sezone pojačano je postupanje u većim turističkim središtima gdje su, sukladno procjeni, na ispomoć dolazili i policijski službenici drugih država, kao pomoć u postupanjima prema njihovim državljanima.

Policijski službenici koji obavljaju poslove granične kontrole te poslove zaštite državne granice bili su u obvezi intenzivirati mjere pojačane kontrole osoba koje su zatečene pri nezakonitim prijelazima državne granice, radi utvrđivanja eventualnih elemenata kaznenog djela trgovanja ljudima ili srodnih kaznenih djela.

Također, prilikom provođenja kriminalističkih istraživanja kaznenog djela „Protuzakonito ulaženje, kretanje i boravak u Republici Hrvatskoj, drugoj državi članici Europske unije ili potpisnici Šengenskog sporazuma“ iz članka 326. KZ policijski službenici obavljali su dodatne provjere u cilju uočavanja i utvrđivanja indikatora koji bi upućivali da se u konkretnom slučaju radi o kaznenom djelu povezanom s trgovanjem ljudima - među migrantima.

Tijekom 2020. nastavljena je aktivnost „Obuka i profesionalno usavršavanje osoblja uključenog u postupak odobravanja međunarodne zaštite“ za nacionalnog trenera za EASO modul „Trafficking in Human Beings“ financiranog iz projekta K553169 Fond za azil, migracije i integraciju (AMIF) u iznosu od oko 12.000,00 kuna po službeniku. Jedan službenik Službe za međunarodnu zaštitu i tri službenika Službe za prihvat i smještaj tražitelja međunarodne zaštitu u 2019. dobili su certifikate za nacionalne trenere. U ožujku i travnju 2020. održana je nacionalna online obuka na kojoj je sudjelovalo ukupno 39 službenika Službe za prihvat i smještaj tražitelja međunarodne zaštite i Službe za međunarodnu zaštitu. Obuku iz EASO modula „Trafficking in Human Beings“ prošlo je 39 službenika Službe za prihvat i smještaj tražitelja međunarodne zaštite i Službe za međunarodnu zaštitu. Pandemija COVID-19 onemogućila je provođenje predviđenog *face-to-face* dijela obuke.

Hrvatski Crveni križ:

Zbog COVID-19 epidemioloških mjera i restrikcija provođenja grupnih aktivnosti, nisu se provodile informativne radionice za djelatnike i volontere u Prihvatilištima za tražitelje međunarodne zaštite.

**Utrošena sredstva:** u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

1. Provođenje informativnih radionica za tražitelje međunarodne zaštite i izbjeglice

**Nositelj:** Ured za ljudska prava i prava nacionalnih manjina Vlade RH

**Sunositelj:** Hrvatski Crveni križ

**Rok:** kontinuirano

**Potrebna sredstva:** sredstva osigurava Hrvatski Crveni križ koji nije korisnik državnog proračuna

**Pokazatelji provedbe:** broj organiziranih i provedenih edukacija za tražitelje međunarodne zaštite

**Mjera se provodi**

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Centar Rosa održavao je grupu podrške za žene izbjeglice i tražiteljice međunarodne zaštite te je u tom okviru informirao sudionice o problemu trgovanja ljudima. Centru Rosa Ministarstvo unutarnjih poslova nije odobrilo molbu za rad u Prihvatilištu za tražitelje azila Zagreb gdje bi djelatnice centra bile u mogućnosti informirati više osoba o problemu trgovanja ljudima, a za što je potreban senzibilan rad s obzirom da značenje i problematiku trgovanja ljudima treba posebno tumačiti.

Hrvatski Crveni križ:

Zbog COVID-19 epidemioloških mjera i restrikcija provođenja grupnih aktivnosti, nisu se provodile informativne radionice za tražitelje međunarodne zaštite i izbjeglice u Prihvatilištima za tražitelje međunarodne zaštite.

**Utrošena sredstva:** sredstva je osigurao Hrvatski Crveni križ koji nije korisnik državnog proračuna, stoga nije obvezatno iskazivanje konkretnih iznosa

**OBRAZOVANJE**

**CILJ:**

1. ***Nastaviti obrazovanje ciljanih skupina o trgovanju ljudima na nacionalnoj i međunarodnoj razini***

***MJERA 1.* Usavršavanje djelatnika policije, sudaca, djelatnika Državnog odvjetništva RH i predstavnika organizacija civilnog društva u radu na slučajevima trgovanja ljudima**

Aktivnost:

1. Održavanje seminara za 27 policijskih službenika linije rada organiziranog kriminaliteta koji se bave suzbijanjem trgovanja ljudima, 15 državnih odvjetnika specijaliziranih za problematiku trgovanja ljudima, pet sudaca županijskih sudova i pripadnike organizacija civilnog društva

**Nositelj:** ministarstvo nadležno za unutarnje poslove i Državno odvjetništvo Republike Hrvatske

**Sunositelj:** Pravosudna akademija, organizacije civilnog društva i Hrvatski Crveni križ

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na glavi 11005 Ministarstvo pravosuđa i uprave, aktivnost A629000 - Administracija i upravljanje i na glavi 11030 Državno odvjetništvo RH, aktivnost A634000 - Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti; financijska sredstva osigurana su u okviru redovne djelatnosti, na aktivnosti A553131 - Administracija i upravljanje, Razdjel 040, Glava 05 Ministarstva unutarnjih poslova

**Pokazatelji provedbe:** održani seminari za 27 policijskih službenika organiziranog kriminaliteta zaduženih za identifikaciju žrtava trgovanja ljudima, 15 državnih odvjetnika specijaliziranih za problematiku trgovanja ljudima, pet sudaca Županijskih sudova te za pripadnike organizacija civilnog društva

**Mjera nije provedena**

Pravosudna akademija:

Pravosudna akademija je do sada provodila ove edukacije u suradnji s Policijskom akademijom u njihovom prostoru u Zagrebu, no edukacija nije provedena što zbog pandemije bolesti COVID-19, što zbog činjenice da su prostori Policijske akademije stradali u potresu te nije bilo adekvatnog prostora za održavanje edukacije.

**Utrošena sredstva:** u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

1. Održavanje seminara za 21graničnog policijskog službenika koji se bave suzbijanjem

trgovanja ljudima

**Nositelj:** ministarstvo nadležno za unutarnje poslove

**Rok:** kontinuirano

**Potrebna sredstva:** financijska sredstva osigurana su u okviru redovne djelatnosti, na aktivnosti A553131 - Administracija i upravljanje, Razdjel 040, Glava 05 Ministarstva unutarnjih poslova

**Pokazatelji provedbe:** održani seminari za 21 graničnog policijskog službenika zaduženog za prepoznavanje potencijalnih žrtava trgovanja ljudima

**Mjera se provodi**

Ministarstvo unutarnjih poslova:

Policijski službenici Uprave kriminalističke policije su dana 23. studenog 2020. na temu suzbijanja trgovanja ljudima policijskim službenicima granične policije, održali online edukaciju putem sustava e-obrazovanja Policijske akademije. Educirano je ukupno 19 policijskih službenika granične policije Republike Hrvatske (izostanak dvoje polaznika zbog bolesti COVID 19) koji se u svom djelokrugu rada susreću sa potencijalnim žrtvama trgovanja ljudima. Smanjena je interaktivnost između polaznika i predavača zbog on line provedbe seminara.

Hrvatski Crveni križ:

U Mariji Bistrici je 01. i 02. rujna 2020. održan modul edukacija Hrvatskog Crvenog križa za djelatnike granične policije. Jedna od tema dvodnevne edukacije bilo je trgovanje ljudima. Na edukaciji je sudjelovao ukupno 21 policijski službenik granične policije.

U suradnji s Međunarodnim odborom Crvenog križa - ICRC-om, Hrvatski Crveni križ održao je u Orahovici 01. i 02. listopada 2020. dvodnevnu edukaciju za djelatnike Ministarstva unutarnjih poslova, prihvatnih centara za strance i prihvatilišta za tražitelje azila. Jedna od tema edukacije i razmjene iskustava bilo je trgovanje ljudima i vježbe na temu identifikacije žrtava trgovanja ljudima u migrantskoj populaciji. Na edukaciji je sudjelovalo 11 policijskih službenika.

**Utrošena sredstva:** u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

***MJERA 2.* Edukacija pripadnika Oružanih snaga RH na temu suzbijanja trgovanja ljudima**

Aktivnost:

1. Obrada teme o suzbijanju trgovanja ljudima u programima pripreme pripadnika

Oružanih snaga RH

**Nositelj:** ministarstvo nadležno za poslove obrane

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na aktivnosti A545052 - Troškovi osoblja i personalna potpora Ministarstva obrane RH

**Pokazatelji provedbe**: u okviru programa pripreme pripadnika Oružanih snaga RH obrađeni stručni sadržaji u vezi suzbijanja trgovanja ljudima

**Mjera se provodi**

Ministarstvo obrane:

Središte za međunarodne vojne operacije „Josip Briški“ (SMVO) provodi programe tečajeva koji su usklađeni sa službenim obučnim modulima i standardima međunarodnih organizacija čija je Republika Hrvatska članica, a prvenstveno UN-a, NATO-a i EU-a. U SMVO „Josip Briški“ sadržaj o suzbijanju trgovanja ljudima obrađen je unutar pojedinih obučnih modula: o zaštiti civila, zaštiti ljudskih prava, zaštiti žena i djece, rodnoj ravnopravnosti, rodnoj perspektivi, seksualnom iskorištavanju i zlostavljanju, međunarodnom humanitarnom pravu i ljudskim pravima. Navedeni moduli sastavni su dio međunarodnih tečajeva među kojima su: Tečaj za vojne promatrače UN-a (UNMOC), Tečaj za stožerne časnike UN-a (UNSOC), UN-ov tečaj o zaštiti civila u operacijama potpore miru (UNPOC), Tečaj civilno-vojne suradnje na taktičkoj razini (TCIMIC) i Tečaj za stožerno osoblje NATO-a (NATO SOC). Također su sastavni dio preduputnih obuka za ključno osoblje HRVCON-a za misiju potpore miru „RESOLUTE SUPPORT“ u Afganistanu, koja je ugašena u rujnu 2020., preduputne obuke HRVCON za potpore miru „NATO MISIJA U IRAKU“ te preduputne obuke za sudjelovanje u mirovnim misijama UN-a u Libanonu (UNIFIL), za operaciju potpore miru Ujedinjenih naroda u Zapadnoj Sahari (MINURSO) i za operaciju potpore miru Ujedinjenih naroda u Indiji i Pakistanu (UNMOGIP).

Središte za obuku Hrvatske ratne mornarice „Petar Krešimir IV“ provodi obuku vezano za suzbijanje trgovanja ljudima kao sastavni dio preduputne obuke osoblja Hrvatske ratne mornarice za sudjelovanje u međunarodnim operacijama potpore miru (EU NAVFOR MED SOPHIA, EU NAVFOR ATALANTA i NATO SEA GUARDIAN). Program obuke sadrži sve relevantne i ratificirane međunarodne dokumente, kao i aktualne situacijske slike u područjima operacija.

Hrvatsko vojno učilište „Dr. Franjo Tuđman“ u programima izobrazbe ima uvršten sadržaj vezano za sustav suzbijanja trgovanja ljudima na Ratnoj školi u predmetima Nacionalna sigurnost i Međunarodna sigurnost, Intergranskoj zapovjedno-stožernoj izobrazbi u predmetu Suvremeni vojni koncepti, temeljnoj časničkoj izobrazbi roda vojna policija u predmetu Taktika postupanja Vojne policije, visokoj dočasničkoj izobrazbi u predmetu Suvremeni vojni koncepti, preddiplomskom studijskom programu Vojno inženjerstvo u predmetima Međunarodno pravo – odabrana poglavlja te Etika vojnog poziva, preddiplomskom studijskom programu Vojno vođenje i upravljanje u predmetima Međunarodno pravo – odabrana poglavlja, Operacije potpore miru te Etika vojnog poziva i diplomskom studijskom programu Vojno vođenje i upravljanje u predmetu Suvremeni vojni koncepti.

Središte za obuku Vojne policije „Bojnik Alfred Hill“ provodi izobrazbu/obuku za stjecanje statusa ovlaštene osobe vojne policije. (Planom i programom kroz programsko područje „Sprečavanje kriminaliteta i kriminalističko istraživanje“ obrađuju se obilježja teških kaznenih djela pa tako i tematika trgovanja ljudima iz članka 105. i 106. Kaznenog zakona. Na temelju smjernica Zapovjedništva Pukovnije vojne policije planira se povećati satnica vezana za predmetnu tematiku suzbijanja trgovanja ljudima, a u skladu sa smjernicama Nacionalnog plana za suzbijanje trgovanja ljudima.

Zbog pandemije bolesti COVID-19 većina planiranih aktivnosti u SMVO „Josip Briški“ nije se mogla provesti, osim tečaja TCIMIC na kojem je u sklopu teme „Zaštita civila“ u trajanju od jednog nastavnog sata obrađena i tematika suzbijanja trgovanja ljudima.

**Utrošena sredstva:** sredstva osigurana kroz redovita sredstva državnog proračuna s aktivnosti A545052 - Troškovi osoblja i personalna potpora Ministarstva obrane

***MJERA 3.* Nastavak zajedničkog obrazovanja stručnih radnika ustanova socijalne skrbi te zdravstvenih koordinatora i predstavnika organizacija civilnog društva na području pružanja pomoći i zaštite žrtava trgovanja ljudima**

Aktivnost:

1. Provođenje zajedničkih sastanaka stručnih radnika ustanova socijalne skrbi, županijskih koordinatora iz centara za socijalnu skrb, zdravstvenih koordinatora i članova mobilnih timova

**Nositelj:** ministarstvo nadležno za zdravstvo i ministarstvo nadležno za poslove socijalne skrbi

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na aktivnosti A792007 - Administracija i upravljanje Ministarstva za demografiju, obitelj, mlade i socijalnu politiku i aktivnosti A885001 - Administracija i upravljanje Ministarstva zdravstva

**Pokazatelji provedbe:** održani sastanci županijskih koordinatora, zdravstvenih koordinatora, djelatnika obiteljskih centara i članova mobilnih timova

**Mjera se djelomično provodi**

Ministarstvo rada, mirovinskog sustava, obitelji i socijalne politike:

Tijekom 2020. bila je planirana edukacija „Pristup u radu sa žrtvama trgovanja ljudima“ u Pakracu, namijenjena koordinatorima nadležnim za postupanja sa žrtvama trgovanja ljudima, stručnim radnicima centara za socijalnu skrb. Međutim, zbog pandemije bolesti COVID-19 edukacija je odgođena.

Predstavnica Ministarstva rada, mirovinskog sustava, obitelji i socijalne politike sudjelovala je na okruglom stolu „Problem trgovanja ljudima u Hrvatskoj – provedba Nacionalnog plana za suzbijanje trgovanja ljudima“ u organizaciji Udruga HERA Križevci i DOMINE Split. Cilj okruglog stola bio je predstaviti projekt „HOP ON – uključi se“ i naglasiti važnost suradnje institucija i organizacija civilnog društva u svrhu zaštite žrtava trgovanja ljudima.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

PETRA Mreža nevladinih organizacija za prevenciju i eliminaciju trgovanja ženama održala je dva sastanka, prvi 26. lipnja 2020. i drugi 07. listopada 2020., u Korenici u organizaciji Ženske grupe Split, Udruge žena „Nit“ i Centra Rosa.

Udruga „DOMINE“ Split, Udruga žena „Nit“ i Centar Rosa su 25. lipnja 2020. u Korenici organizirali okrugli stol za predstavnice institucija (centri za socijalnu skrb, obiteljski centar, policija, općinsko društvo Crvenog križa Plitvička jezera) i organizacija civilnog društva u Kulturno informativnom centru na kojem su predstavljeni rezultati kampanje „HOP ON“ i prezentiran priručnik za edukatore/ice.

Udruge „HERA“ Križevci i „DOMINE“ Split su 23. lipnja 2020. u Križevcima organizirale okrugli stol pod nazivom „Problem trgovanja ljudima u Hrvatskoj – provedba Nacionalnog plana za suzbijanje trgovanja ljudima” u sklopu projekta „HOP ON – uključi se“. Projekt je financiran sredstvima Ministarstva za demografiju, obitelj, mlade i socijalnu politiku. Cilj okruglog stola bio je predstaviti projekt te naglasiti važnost suradnje institucija i organizacija civilnog društva u svrhu zaštite žrtava trgovanja ljudima. Na okruglom stolu su o problemu trgovanja ljudima i njegovom suzbijanju iz svog djelokruga rada govorili predstavnici Ureda za ljudska prava i prava nacionalnih manjina Vlade RH, Ministarstva za demografiju, obitelj, mlade i socijalnu politiku, Ministarstva unutarnjih poslova, Centra za žene žrtve rata – Rosa Zagreb, Policijske uprave Koprivničko-križevačke i Gradskog društva Crvenog križa Križevci koje provodi projekt “Recimo NE trgovanju ljudima” te predstavnica udruge Domine, Split. Okruglom stolu su prisustvovale i predstavnice centara za socijalnu skrb, policije te organizacija civilnog društva.

**Utrošena sredstva:** sredstva osigurana kroz redovita sredstva državnog proračuna s aktivnosti A792007 - Administracija i upravljanje Ministarstva rada, mirovinskog sustava, obitelji i socijalne politike i aktivnosti A618207 - Administracija i upravljanje Ministarstva zdravstva

***MJERA 4.* Nastavak zajedničkog obrazovanja djelatnika Odjela za podršku žrtvama i svjedocima te organizacija civilnog društva u cilju pružanja pomoći i zaštite žrtava trgovanja ljudima**

Aktivnost:

1. Organiziranje zajedničkog seminara za zaposlenike Odjela za podršku žrtvama i svjedocima te članove organizacija civilnog društva

**Nositelj:** ministarstvo nadležno za poslove pravosuđa i Ured za ljudska prava i prava nacionalnih manjina Vlade RH

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH i na glavi 11005 Ministarstvo pravosuđa i uprave, aktivnost A629000 - Administracija i upravljanje i na glavi 11030 Državno odvjetništvo RH, aktivnost A634000 Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti

**Pokazatelj provedbe:** održan seminar za zaposlenike Odjela za podršku žrtvama i svjedocima te članove organizacija civilnog društva

**Mjera se djelomično provodi**

Ministarstvo pravosuđa i uprave:

Tijekom 2020. nije organiziran seminar od strane Ministarstva pravosuđa i uprave za službenike odjela za podršku žrtvama i svjedocima na teme pružanja pomoći i zaštite žrtava trgovanja ljudima zbog pandenije bolesti COVID-19. Održavanje seminara predviđeno je tijekom 2021.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Ženska soba je koordinatorica programa „Mreža podrške i suradnje žrtvama i svjedocima kaznenih djela“ koji je financiran od strane Ministarstva pravosuđa i uprave Republike Hrvatske. Program se provodi u partnerstvu s deset organizacija civilnog društva. Ciljevi programa su podići razinu znanja, vještina i kompetencija predstavnika organizacija civilnog društva za pružanje pomoći i podrške žrtvama i svjedocima kaznenih djela; pružati pomoć i podršku žrtvama i svjedocima kaznenih djela kroz pružanje osnovnih informacija i emocionalne potpore, psihosocijalne i savjetodavne pomoći, pratnjom na sud i druge relevantne institucije te kroz druge oblike usluga; raditi na senzibilizaciji i informiranju javnosti o sustavu podrške žrtvama i svjedocima kaznenih djela u Republici Hrvatskoj. Svrha programa je omogućiti pružanje pomoći i podrške žrtvama i svjedocima u 13 županija u kojima nisu osnovani odjeli za podršku žrtvama i svjedocima.

Ženska soba je organizirala predavanje za deset partnerskih organizacije Mreže podrške i suradnje za žrtve i svjedoke kaznenih djela na temu trgovanja ljudima. Predavanje je održano dana 28. veljače 2020., a na predavanju su sudjelovale 22 osobe, predstavnici/ce partnerskih organizacija i Ženske sobe. Policijska službenica iz Ministarstva unutarnjih poslova, PNUSKOK-a, održala je izlaganje na temu „Trgovanje ljudima“. Predstavila je Nacionalni plan za suzbijanje trgovanja ljudima od 2018. do 2021. godine te tri protokola važna za ovo područje rada. Istaknula je razliku između krijumčarenja i trgovanja ljudima, posebno istaknuvši da se u slučaju krijumčarenja prekršajno procesuira ilegalnog migranta/kinju, dok se kod kaznenog djela trgovanja ljudima žrtvu prekršajno/kazneno ne procesuira. Navela je i da se djecu uključenu u pornografiju počelo identificirati kao žrtve trgovanja ljudima te je objasnila zakonski propisan period refleksije (za djecu 90 dana, za odrasle 60 dana). Objasnila je tri osnovna elementa trgovanja ljudima, odnosno vrbovanje ili regrutaciju žrtve, transport te iskorištavanje i kontrolu. Sudionici su informirani o elementima na koje treba obratiti pozornost kako bi se prepoznala žrtva trgovanja ljudima te o indikatorima koji upućuju da je netko žrtva trgovanja ljudima.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH, aktivnosti A629000 - Administracija i upravljanje i aktivnosti A576241 - Podrška žrtvama i svjedocima kaznenih djela Ministarstva pravosuđa i uprave te aktivnosti A634000 - Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti Državnog odvjetništva Republike Hrvatske

***MJERA 5.* Nastaviti obrađivanje teme suzbijanje trgovanja ljudima u okviru redovitog programa obrazovanja koje provodi Pravosudna akademija i Policijska akademija**

Aktivnost:

1. Održavanje seminara za suce, državne odvjetnike i policijske službenike u sklopu

Pravosudne i Policijske akademije

**Nositelj:** Pravosudna akademija i ministarstvo nadležno za unutarnje poslove

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A844001 - Administracija i upravljanje Pravosudne akademije; financijska sredstva osigurana su u okviru redovne djelatnosti, na aktivnosti A553131 - Administracija i upravljanje, Razdjel 040, Glava 05 Ministarstva unutarnjih poslova

**Pokazatelji provedbe:** održani seminari za suce, državne odvjetnike i policijske službenike

u sklopu Pravosudne i Policijske akademije

**Mjera se djelomično provodi**

Ministarstvo unutarnjih poslova:

U cilju poboljšanja međuresorne suradnje i zadržavanja visoke razine educiranosti, obrazovanje ciljanih skupina predstavlja još jedan vrlo važan podržavajući dio cjelokupne strategije suzbijanja trgovanja ljudima na području Republike Hrvatske. Cjelovit i kontinuirani rad na obrazovanju usko je povezan s prevencijom trgovanja ljudima te pridonosi podizanju svijesti o navedenoj problematici, kao i povećanoj uočljivosti.

Zbog propisanih epidemioloških mjera koje su se tijekom 2020. poduzimale radi suzbijanja širenja pandemije bolesti COVID-19, nije održan planirani seminar na temu suzbijanja trgovanja ljudima, koji uobičajeno svake godine organizira Policijska akademija u suradnji s Pravosudnom akademijom, a koji je prethodno bilo planiran za ožujak 2020. u prostorijama Policijske akademije.

Policijska akademija u sklopu svojih redovnih programa na razini visokoškolskog, temeljnog i cjeloživotnog obrazovanja provodi edukaciju policijskih službenika na temu trgovanja ljudima.

**Visoka policijska škola**

U okviru dva studijska programa (Stručnog studija Kriminalistike i Specijalističkog diplomskog stručnog studija Kriminalistike) na Visokoj policijskoj školi tema o temeljnim ljudskim pravima (uključujući trgovanje ljudima) obrađena je na sljedećim kolegijima:

Stručni studij Kriminalistika:

„Kriminalističke metodike istraživanja organiziranog kriminaliteta“ na 1. godini obrađuje se kroz 3 školska sata nastavna jedinica „Trgovanje ljudima“.

„Kazneno materijalno pravo“ na 2. godini obrađuju se teme: „Trgovanje ljudima“ kroz 1 školski sat.

U akademskoj godini 2020/2021. na 1. godini obrazuje se 46 redovnih i 37 izvanrednih studenata; na 2. godini 51 redovni i 45 izvanrednih studenata i na 3. godini 55 redovnih i 57 izvanrednih studenata.

Specijalistički stručni studij Kriminalistika

„Kriminalističke metodike istraživanja složenih oblika organiziranog kriminaliteta“ na prvoj godini specijalističkog studija i to 3 sata u nastavnoj jedinici „Trgovanje ljudima“.

„Migracije i kriminalitet“ na 1. godini obrađuje se tema „Trgovanja ljudima“ kroz 2 školska sata

„Kriminalističke metodike istraživanja složenih oblika organiziranog kriminaliteta“ – 1. godina: tema Trgovanje ljudima kroz 2 nastavna sata

„Primijenjena viktimologija“ na 2. godini obrađuju se teme „Prava žrtava zločina i prekršaja“ te „Fenomenološka obilježja žrtava“ u trajanju 4 nastavna sata.

U akademskoj godini 2020/2021. na 1. godini obrazuje se 54 izvanredna studenta i na 2. godini 57 izvanrednih studenata.

**Policijska škola „Josip Jović“**

Tijekom 11 mjeseci obrazovanja budućih policijskih službenika u „Programu obrazovanja odraslih za zanimanje policajac/policajka“, tema temeljnih ljudskih prava (uključujući, trgovanje ljudima) obrađena je kroz sljedeće nastavne planove i programe:

„Osnove kriminalistike i kriminalističko istraživanje“ u dijelu koji se odnosi na kriminalističku prevenciju obrađivala se nastavna jedinica „Prevencija zločina iz mržnje i prevencija trgovanja ljudima“ u trajanju od tri školska sata;

„Policijske ovlasti i njihova primjena“ nastavnu jedinicu „Posebnosti primjene policijskih ovlasti prema ranjivim skupinama“ u trajanju od dva školska sata, koja dijelom pokriva sadržaj navedene preporuke;

„Osnove prekršajnog i kaznenog prava“ sklopu kaznenih djela protiv čovječnosti i ljudskog dostojanstva (glava IX. Kaznenog zakona) obrađeno je kazneno djelo trgovanja ljudima s kaznenopravnog aspekta u trajanju od 1 školskog sata

U školskoj godini 2020/2021. obrazuje se 743 polaznika „Programa obrazovanja odraslih za zanimanje policajac/policajka“.

**Programi cjeloživotnog obrazovanja (stručna specijalizacija i usavršavanje)**

Tečaj granične policije – tečaj se provodi s ciljem stjecanje znanja o kulturnim razlikama građana različitih zemalja, konceptu kulture, kulturnim standardima, unutar kulturnim odnosima, multikulturalizmu, naciji, etničkoj pripadnosti, multikulturalnim razlikama, ksenofobiji, etnocentrizmu i zločinima iz mržnje te problematici trgovanja ljudima. Tečaj je održan od 10. veljače do 13. ožujka te od 18. do 22. svibnja 2020., u Kuparima, a pohađala su ga 24 granična policijska službenika.

Specijalistički tečaj za maloljetničku delinkvenciju i kriminalitet na štetu mladeži i obitelji - cilj tečaja je usvajanje teoretskih znanja iz djelokruga rada linije za maloljetničku delinkvenciju, kaznenopravnu zaštitu djece i nasilja u obitelji, sukladno međunarodnim standardima, pozitivnim zakonskim propisima i podzakonskim aktima Republike Hrvatske, kao i primjena stečenih znanja, kroz savladavanje praktičnih vještina u prepoznavanju pojava preddelinkventnog i delinkventnog ponašanja mladih, kršenja prava djece i maloljetnika te nasilja u obitelji, poduzimanju izvida u vezi kažnjivih radnji, procesuiranju počinitelja i praćenju ovih pojava sa ciljem njihove prevencije. Također obrađuju se teme sprječavanja diskriminacije u smislu postizanja rodne ravnopravnosti, sprječavanje rodno zasnovanog nasilja, seksualnog nasilja i trgovanja ljudima i djecom, s posebnim osvrtom na ranjive skupine (djeca, starije osobe i osobe s invaliditetom). Tečaj je održan od 17. veljače do 13. ožujka te od 18. do 22. svibnja 2020., u Zagrebu, a pohađalo ga je 20 policijskih službenika.

**Ostale edukacije**

CEPOL (Agencija Europske unije za osposobljavanje u području izvršavanja zakonodavstva)

U sklopu suradnje s CEPOL-om, čiji je Policijska akademija okvirni partner, provedene su sljedeće aktivnosti:

Rezidencijalne aktivnosti u 2020. provedene u drugim državama članicama: *Trafficking in Human Beings - labour exploitation*; od 13. do 16. prosinca 2020. Republika Poljska – 1 policijski službenik; *ONLINE Child Trafficking*; od 19. do 20. prosinca 2020. – 1 policijski službenik.

CEPOL-ov Program razmjene: Exchange program – Frontex “Border and coast guarding; Migration management; Border surveillance and Border management at EU level”; od 4. do 9. listopada 2020., Kraljevina Španjolska – 1 policijski službenik; Exchange program – Frontex “Border and coast guarding; Migration management; Border surveillance and Border management at EU level”; od 18. do 23. listopada 2020., Kraljevina Španjolska – 1 policijski službenik.

Pravosudna akademija:

Pravosudna akademija je inače provodila ove edukacije u suradnji s Policijskom akademijom u njihovom prostoru u Zagrebu, no edukacija nije provedena što zbog pandemije bolesti COVID-19, što zbog činjenice da su prostori Policijske akademije stradali u potresu te nije bilo adekvatnog prostora za održavanje edukacije.

**Utrošena sredstva:** sredstva osigurana kroz redovita sredstva državnog proračuna na aktivnosti A844001 - Administracija i upravljanje Pravosudne akademije i u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

***MJERA 6.* Nastavak provedbe programa obrazovanja diplomatsko-konzularnog osoblja o suzbijanju trgovanja ljudima**

Aktivnost:

1. Nastavak obrazovanja diplomatsko-konzularnog osoblja o suzbijanju trgovanja ljudima u okviru redovitih nastavnih programa Diplomatske akademije

**Nositelj:** ministarstvo nadležno za vanjske i europske poslove

**Sunositelj:** organizacije civilnog društva

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A777046 - Administracija i upravljanje Ministarstva vanjskih i europskih poslova

**Pokazatelji provedbe:** provedeno obrazovanje diplomatsko-konzularnog osoblja u okviru redovitih nastavnih programa Diplomatske akademije

**Mjera se provodi**

Ministarstvo vanjskih i europskih poslova:

Služba za pripreme Diplomatske akademije organizira sastanke u Upravi za konzularne poslove u kojima se, u sklopu priprema djelatnika koji će raditi na konzularnim poslovima, obrađuje i pitanje prepoznavanja i borbe protiv trgovanja ljudima. Nosilac ove aktivnosti je Uprava za konzularne poslove, a pripremni program je edukacijske prirode.

**Utrošena sredstva:** sredstva osigurana kroz redovita sredstva državnog proračuna na aktivnosti A777046 - Administracija i upravljanje Ministarstva vanjskih i europskih poslova

1. Nastavak obrazovanja o suzbijanju trgovanja ljudima u okviru programa priprema diplomatsko-konzularnog osoblja prije upućivanja na mandat, posebice u zemlje identificirane kao zemlje izvorišta i odredišta žrtava trgovanja ljudima

**Nositelj:** ministarstvo nadležno za vanjske i europske poslove

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A777046 - Administracija i upravljanje Ministarstva vanjskih i europskih poslova

**Pokazatelji provedbe**: provedeno obrazovanje diplomatsko-konzularnog osoblja u okviru programa priprema prije upućivanja na mandat

**Mjera se provodi**

Ministarstvo vanjskih i europskih poslova:

Aktivnost se redovno provodi od strane službenika Uprave za konzularne poslove.

**Utrošena sredstva:** sredstva osigurana kroz redovita sredstva državnog proračuna s aktivnosti A777046 - Administracija i upravljanje Ministarstva vanjskih i europskih poslova

***MJERA 7.* Usavršavanje djelatnika Hrvatskog zavoda za zapošljavanje na temu suzbijanja trgovanja ljudima**

Aktivnost:

1. Održavanje seminara za djelatnike Hrvatskog zavoda za zapošljavanje vezano uz pristup tržištu rada za žrtve trgovanja ljudima

**Nositelj**: Hrvatski zavod za zapošljavanje i Ured za ljudska prava i prava nacionalnih manjina Vlade RH

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH i na aktivnosti A689013 - Administracija i upravljanje Hrvatskog zavoda za zapošljavanje

**Pokazatelji provedbe**: provedeno usavršavanje djelatnika Hrvatskog zavoda za zapošljavanje vezano uz pristup tržištu rada za žrtve trgovanja ljudima

**Mjera se djelomično provodi**

Hrvatski zavod za zapošljavanje:

Sukladno planiranim aktivnostima, u svim područnim službama i uredima Zavoda imenovani su posebni savjetnici – koordinatori za žrtve trgovanja ljudima, njih ukupno 22. Na taj način Zavod želi unaprijediti rad s tom osjetljivom skupinom pružajući adekvatne i pravovremene usluge, kao i osnažiti suradnju između Zavoda i skloništa, kao i savjetovališta za žrtve trgovanja ljudima. Koordinatori su kontakt osobe kojima se javljaju druge institucije ili organizacije kako bi se dogovorio termin i način prijave. Žrtvama se nastoji olakšati tako da se prijava odvija direktno kod koordinatora u sobi, bez prijave na info-pultu koji prolaze ostale nezaposlene osobe. U svome radu koordinatori primjenjuju principe povjerljivosti te su senzibilizirani za stanje žrtava trgovanja ljudima.

Tijekom 2020. nije organizirana specifična edukacija na temu trgovanja ljudima s obzirom da je 2019. bio jako mali broj žrtava trgovanja prijavljen u evidenciji, a u 2020. nije bilo prijavljenih osoba.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH i na aktivnosti A689013 - Administracija i upravljanje Hrvatskog zavoda za zapošljavanje

***MJERA 8.* Obrazovanje turističkih djelatnika i radnika drugih uslužnih djelatnosti o problematici trgovanja ljudima**

Aktivnost:

1. Održavanje seminara za turističke djelatnike o problematici i načinima suzbijanja trgovanja ljudima

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za turizam i organizacije civilnog društva

**Rok:** kontinuirano

**Potrebna sredstva:** sredstva planirana na aktivnosti A681023 - Provedba Nacionalnog plana za suzbijanje trgovanja ljudima Ureda za ljudska prava i prava nacionalnih manjina Vlade RH u iznosu od 5.000,00 kuna godišnje za svaku godinu provedbe mjere

**Pokazatelji provedbe:** održani seminari i edukacije za turističke djelatnike

**Mjera nije provedena**

Udruga poslodavaca u hotelijerstvu - UPUHH u 2020. zbog situacije s pandemijom bolesti COVID-19 nije održala planirane edukacije proizvodno-uslužnog osoblja, u sklopu kojih je bila predviđena i tema suzbijanja trgovanja ljudima. Održavanje ovih seminara predviđa se tijekom 2021.

**Utrošena sredstva:** sredstva osigurana kroz redovita sredstva državnog proračuna na aktivnosti A681023 - Provedba Nacionalnog plana za suzbijanje trgovanja ljudima Ureda za ljudska prava i prava nacionalnih manjina Vlade RH u ukupnom iznosu od 32.625,90 kuna

***MJERA 9.* Nastavak sustavne provedbe programa Građanskog odgoja i obrazovanja za sve učenike osnovnih i srednjih škola s ciljem razvoja kompetencija za suzbijanje trgovanja ljudima i redovito stručno usavršavanje odgajatelja u predškolskom odgoju te učitelja i nastavnika u osnovnim i srednjim školama**

Aktivnost:

1. Vanjsko vrednovanje razvijenosti kompetencija za suzbijanje trgovanja ljudima kod učenika

**Nositelj:** Nacionalni centar za vanjsko vrednovanje obrazovanja

**Sunositelj:** ministarstvo nadležno za obrazovanje, Agencija za odgoj i obrazovanje, Agencija za strukovno obrazovanje i obrazovanje odraslih

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada na izvoru 11 u sklopu aktivnosti A8140007 - Unapređenje kvalitete obrazovnog sustava Nacionalnog centra za vanjsko vrednovanje obrazovanja za svaku godinu provedbe mjere i na aktivnosti A848010 - Stručno-savjetodavna djelatnost Agencije za strukovno obrazovanje i obrazovanje odraslih u iznosu od 5.000,00 kuna za svaku godinu provedbe mjere

**Pokazatelji provedbe:** provedeno vanjsko vrednovanje Građanskog odgoja i obrazovanja

**Mjera nije provedena**

Agencija za strukovno obrazovanje i obrazovanje odraslih:

Nije provedeno vanjsko vrednovanje razvijenosti kompetencija stečenih kroz nastavni predmet Građanski odgoj i obrazovanje. Agencija za strukovno obrazovanje i obrazovanje odraslih nije bila uključena u vanjsko vrednovanje razvijenosti kompetencija stečenih kroz nastavni predmet Građanski odgoj i obrazovanje. Prema dostupnim informacijama, nositelj aktivnosti, Nacionalni centar za vanjsko vrednovanje obrazovanja, nije proveo navedenu aktivnost.

Nacionalni centar za vanjsko vrednovanje obrazovanja:

Nacionalni centar za vanjsko vrednovanje obrazovanja smatra da nije potrebno niti uputno razvijati zasebnu i izdvojenu metodologiju vrednovanja ovog tematskog područja kako je navedeno u „pokazateljima provedbe“, već da se ova aktivnost može realizirati u okviru praćenja provedbe međupredmetne teme „Građanski odgoj i obrazovanje“, odnosno provedbom međunarodnoga ICCS istraživanja.

**Utrošena sredstva:** sredstva osigurana kroz redovita sredstva državnog proračuna s aktivnosti A814007 - Unapređenje kvalitete obrazovnog sustava Nacionalnog centra za vanjsko vrednovanje obrazovanja i na aktivnosti A848010 - Stručno-savjetodavna djelatnost Agencije za strukovno obrazovanje i obrazovanje odraslih

1. Održavanje seminara za prosvjetne radnike u predškolskom, osnovnoškolskom i srednjoškolskom odgoju i obrazovanju

**Nositelj:** Agencija za odgoj i obrazovanje, ministarstvo nadležno za obrazovanje

**Sunositelj:** Hrvatski Crveni križ

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana u okviru razdjela/glave 080/05 – Ministarstva znanosti i obrazovanja na aktivnosti A577000 - Administracija i upravljanje i u financijskom planu Agencije za odgoj i obrazovanje (glava/razdjel 08091,RKP 23962) na aktivnosti A733003 - Nacionalni programi u iznosu od 3.000,00 kuna za sve godine provedbe mjere

**Pokazatelj provedbe:** održani seminari i radionice za odgajatelje u vrtićima te učitelje i nastavnike u osnovnim i srednjim školama

**Mjera se provodi**

Agencija za odgoj i obrazovanje:

Agencija za odgoj i obrazovanje organizirala je u 2020. ukupno sedam stručnih skupova vezanih uz prevenciju trgovanja ljudima za odgojno-obrazovne radnike s ukupno 390 sudionika. Održani su sljedeći stručni skupovi:1) Građanski odgoj i obrazovanje – Humane vrednote i Prevencija trgovanja ljudima, 30. siječnja 2020., Garešnica, 27 sudionika (u suradnji s Hrvatskim Crvenim križem); 2) Integracija međupredmetnih tema kroz suradničko planiranje i poučavanje – Humane vrednote: Migracije; Prevencija trgovanja ljudima, ravnopravnost spolova – webinar; 22. listopada 2020., 90 sudionika (u suradnji s Hrvatskim Crvenim križem); 3) Webinar: #stop(e)nasilju, 17. travnja 2020., 101 sudionik; 4) Opća uredba o zaštiti osobnih podataka, 5. studenog 2020., webinar, 65 sudionika; 5) Samo po pozivu – za uključene u projekt IRCiS – o*nline* konferencija: Školska integracija djece izbjeglica – izazovi i moguća rješenja, 6. studenog 2020., webinar, 37 sudionika; 6) Međužupanijsko stručno vijeće za GOO i srodne teme Splitsko- dalmatinske i Šibensko-kninske županije: Migracije u lokalnom i globalnom kontekstu i javna percepcija – Intercap projekt; Razumijevanje održivog razvoja i ciljevi Ujedinjenih naroda – Intercap projekt; Jamboard – digitalna ploča, 17. listopada 2020., online, 20 sudionika; 7) Samo po pozivu: Stručni skup zanastavnike i stručne suradnike škola uključenih u projekt IRCiS:Razvoj školskih intervencija za integraciju djece izbjeglica, webinar, 17. prosinca 2020., 50 sudionika.

U kurikulumu za međupredmetnu temu Građanski odgoj i obrazovanje za osnovne i srednje škole u Republici Hrvatskoj („Narodne novine“, broj 10/2019.) predviđeno je poučavanje učenika vezano uz prevenciju trgovanja ljudima.

Hrvatski Crveni križ:

Tijekom 2020. djelatnici Hrvatskog Crvenog križa u suradnji s Agencijom za odgoj i obrazovanje provodili su stručne skupove za djelatnike obrazovnih ustanova. Održana su ukupno dva skupa s temama trgovanja ljudima, na kojima je sudjelovalo ukupno 117 djelatnika obrazovnih ustanova.

**Utrošena sredstva:** sredstva osigurana kroz redovita sredstva državnog proračuna na aktivnosti A577000 - Administracija i upravljanje Ministarstva znanosti i obrazovanja i na aktivnosti A733003 - Nacionalni programi Agencije za odgoj i obrazovanje u iznosu od 3.000,00 kuna

***MJERA 10.* Obrazovanje djelatnika, djece i mlađih punoljetnih osoba u ustanovama socijalne skrbi za djecu bez odgovarajuće roditeljske skrbi te za djecu i mlađe punoljetne osobe s problemima u ponašanju**

Aktivnost:

1. Održavanje seminara za djelatnike, djecu i mlađe punoljetne osobe u ustanovama socijalne skrbi za djecu bez odgovarajuće roditeljske skrbi i mlađe punoljetne osobe s problemima u ponašanju

**Nositelj:** ministarstvo nadležno za poslove socijalne skrbi

**Sunositelj:** Ured za ljudska prava i prava nacionalnih manjina Vlade RH i organizacije civilnog društva

**Rok:** kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na aktivnosti A792007 - Administracija i upravljanje Ministarstva za demografiju, obitelj, mlade i socijalnu politiku

**Pokazatelji provedbe:** održani seminari za djelatnike, djecu i mlađe punoljetne osobe u ustanovama socijalne skrbi za djecu bez odgovarajuće roditeljske skrbi te za djecu i mlađe punoljetne osobe s problemima u ponašanju

**Mjera nije provedena**

Ministarstvo rada, mirovinskog sustava, obitelji i socijalne politike:

Održavanje seminara za djelatnike, djecu i mlađe punoljetne osobe u ustanovama socijalne skrbi za djecu bez odgovarajuće roditeljske skrbi i mlađe punoljetne osobe s problemima u ponašanju odgođeno je zbog pandemije bolesti COVID-19, a predviđa se da će se seminari održati tijekom 2021.

**Utrošena sredstva:** sredstva osigurana kroz redovita sredstva državnog proračuna s aktivnosti A792006 - Provedba nacionalnih strategija te unapređenje stručnog rada u sustavu socijalne skrbi

***Mjera 11.* Osposobljavanje odvjetnika za pružanje pravne pomoći žrtvama trgovanja ljudima**

Aktivnost:

1. Izobrazba odvjetnika u cilju stjecanja vještina za pružanje pravne pomoći žrtvama trgovanja ljudima

**Nositelj:** Hrvatska odvjetnička komora

**Sunositelj:** Ured za ljudska prava i prava nacionalnih manjina Vlade RH

**Rok:** kontinuirano

**Potrebna sredstva:** osiguravanje besplatne pravne pomoći žrtvama trgovanja ljudima i osposobljavanje odvjetnika za pružanje pravne pomoći žrtvama trgovanja ljudima provodi Hrvatska odvjetnička komora koja nije korisnik državnog proračuna

**Pokazatelji provedbe:** održani seminari za odvjetnike putem Hrvatske odvjetničke komore

**Mjera se provodi**

Hrvatska odvjetnička komora:

Putem sustava učenja na daljinu Odvjetničke akademije Hrvatske odvjetničke komore izrađen je i objavljen e-kolegij s temom *”Pojedinačna procjena žrtve te posebnosti položaja žrtve trgovanja ljudima”.* Na sustav učenja na daljinu prijavljeno je 3863 odvjetnika. Formirana je i nadležnim tijelima dostavljena lista specijaliziranih odvjetnika za pružanje pravne pomoći žrtvama trgovanja ljudima u svim pravnim postupcima.

**Utrošena sredstva:** sredstva osigurala Hrvatska odvjetnička komora koja nije korisnik državnog proračuna stoga nije obvezatno iskazivanje konkretnih iznosa

1. Formiranje liste odvjetnika specijaliziranih za pružanje pravne pomoći žrtvama trgovanja ljudima te njezino dostavljanje uredu nacionalnog koordinatora

**Nositelj:** Hrvatska odvjetnička komora

**Rok:** kontinuirano

**Potrebna sredstva:** osiguravanje besplatne pravne pomoći žrtvama trgovanja ljudima i osposobljavanje odvjetnika za pružanje pravne pomoći žrtvama trgovanja ljudima provodi Hrvatska odvjetnička komora koja nije korisnik državnog proračuna

**Pokazatelji provedbe:** formirana i dostavljena lista specijaliziranih odvjetnika

**Mjera se provodi**

Hrvatska odvjetnička komora:

Hrvatska odvjetnička komora formirala je i dostavila Uredu za ljudska prava i prava nacionalnih manjina Vlade RH kao Uredu nacionalnog koordinatora za suzbijanje trgovanja ljudima listu specijaliziranih odvjetnika za pružanje pravne pomoći žrtvama trgovanja ljudima u svim pravnim postupcima.

**Utrošena sredstva:** sredstva osigurala Hrvatska odvjetnička komora koja nije korisnik državnog proračuna, stoga nije obvezatno iskazivanje konkretnih iznosa

**MEĐUNARODNA I REGIONALNA SURADNJA**

**CILJ:**

1. ***Sustavna suradnja Republike Hrvatske s drugim državama i međunarodnim i regionalnim organizacijama i inicijativama na području suzbijanja trgovanja ljudima***

***MJERA 1.* Nastaviti s aktivnim sudjelovanjem predstavnika tijela državne uprave kroz bilateralnu suradnju s drugim državama te u okviru aktivnosti međunarodnih i regionalnih organizacija i inicijativa na području suzbijanja trgovanja ljudima**

Aktivnost:

1. Sudjelovanje predstavnika tijela državne uprave u bilateralnoj suradnji na području suzbijanja trgovanja ljudima

**Nositelj:** Ured za ljudska prava i prava nacionalnih manjina, ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, ministarstvo nadležno za vanjske i europske, Državno odvjetništvo Republike Hrvatske

**Sunositelj:** ministarstvo nadležno za poslove pravosuđa

**Rok**: kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH, na glavi 11005 Ministarstvo pravosuđa i uprave, aktivnost A629000 - Administracija i upravljanje i na glavi 11030 Državno odvjetništvo RH, aktivnost A634000 - Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti, na aktivnosti A885001 - Administracija i upravljanje Ministarstva zdravstva, na aktivnosti A792007 - Administracija i upravljanje Ministarstva za demografiju, obitelj, mlade i socijalnu politiku, na aktivnosti A777046 - Administracija i upravljanje Ministarstva vanjskih i europskih poslova; financijska sredstva osigurana su u okviru redovne djelatnosti, na aktivnosti A553131 - Administracija i upravljanje, Razdjel 040, Glava 05 Ministarstva unutarnjih poslova

**Pokazatelj provedbe:** izvješća o sudjelovanju predstavnika tijela državne uprave u bilateralnoj suradnji na području suzbijanja trgovanja ljudima

**Mjera se provodi**

Ministarstvo pravosuđa i uprave:

Dana 16. prosinca 2020. održan je sastanak predstavnika Veleposlanstva Sjedinjenih Američkih Država u Republici Hrvatskoj i predstavnika Ministarstva pravosuđa i uprave na temu trgovanja ljudima, broja presuda vezanih za trgovanje ljudima, podrške svjedocima, odnosa prema žrtvama u smislu kaznenopravne zaštite, prava žrtava na traženje odštetnih zahtjeva, kao i svih aktivnosti koje Ministarstvo pravosuđa i uprave poduzima u okviru svoje nadležnosti, a vezano je uz navedenu problematiku.

Ministarstvu pravosuđa i uprave dostavljen je Upitnik State Department-a SAD-a, TIP Office-a, kojim se traže detaljni podaci o sustavu suzbijanja trgovanja ljudima u Republici Hrvatskoj u svrhu izrade redovitog izvješća State Department-a SAD-a za 2021. o sustavu suzbijanja trgovanja ljudima (TIP REPORT), u kojem se iznose podaci za 2020. Okvirno, predmetni upitnik obuhvaća pitanja vezana uz trendove u trgovanju ljudima, kontekst nastojanja Vlade Republike Hrvatske u suzbijaju trgovanja ljudima, istragu, progon, osudu i kažnjavanje u predmetima trgovanja ljudima te pružanje zaštite i podrške žrtvama trgovanja ljudima.

Napominje se da su Ugovor između Vlade Republike Hrvatske i Vlade Sjedinjenih Američkih Država koji predstavlja instrument predviđen člankom 3. stavkom 3. Sporazuma o uzajamnoj pravnoj pomoći između Europske unije i Sjedinjenih Američkih Država potpisan u Washingtonu 25. lipnja 2003. i Ugovor između Vlade Sjedinjenih Američkih Država i Vlade Republike Hrvatske, koji predstavlja instrument predviđen člankom 3. stavkom 2. Sporazuma o izručenju između Sjedinjenih Američkih Država i Europske unije potpisan 25. lipnja 2003., u pogledu primjene ugovora o izručenju koji je trenutačno na snazi između Sjedinjenih Američkih Država i Republike Hrvatske potpisan 25. listopada 1901., a koji su potpisani 10. prosinca 2019. u Washingtonu, potvrđeni u Hrvatskom saboru 7. travnja 2020. te objavljeni u Narodnim novinama 8. svibnja 2020. (NN MU 2/2020).

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH, aktivnosti A629000 - Administracija i upravljanje Ministarstva pravosuđa i uprave, aktivnosti A634000 - Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti Državnog odvjetništva RH, aktivnosti A618207 - Administracija i upravljanje Ministarstva zdravstva, aktivnosti A792007 - Administracija i upravljanje Ministarstva za demografiju, obitelj, mlade i socijalnu politiku, aktivnosti A777046 - Administracija i upravljanje Ministarstva vanjskih i europskih poslova te u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

1. Sudjelovanje predstavnika tijela državne uprave u okviru aktivnosti međunarodnih i regionalnih organizacija i inicijativa na području suzbijanja trgovanja ljudima

**Nositelj:** Ured za ljudska prava i prava nacionalnih manjina, ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, ministarstvo nadležno za poslove pravosuđa, ministarstvo nadležno za vanjske i europske poslove, Državno odvjetništvo Republike Hrvatske

**Rok**: kontinuirano

**Potrebna sredstva:** mjeru provode postojeći zaposlenici u okviru svog redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH, na glavi 11005 Ministarstvo pravosuđa i uprave, aktivnost A629000 - Administracija i upravljanje, na glavi 11030 Državno odvjetništvo RH, aktivnost A634000 Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti i na aktivnosti A885001 - Administracija i upravljanje Ministarstva zdravstva, na aktivnosti A792007- Administracija i upravljanje Ministarstva za demografiju, obitelj, mlade i socijalnu politiku, na aktivnosti A777046 - Administracija i upravljanje Ministarstva vanjskih i europskih poslova; financijska sredstva osigurana su u okviru redovne djelatnosti, na aktivnosti A553131 - Administracija i upravljanje, Razdjel 040, Glava 05 Ministarstva unutarnjih poslova

**Pokazatelj provedbe:** izvješća o sudjelovanju predstavnika tijela državne uprave u aktivnostima međunarodnih i regionalnih organizacija i inicijativa na području suzbijanja trgovanja ljudima

**Mjera se provodi**

Ministarstvo unutarnjih poslova:

S obzirom da sudjelovanje hrvatskih predstavnika u međunarodnim projektima na tematske okosnice suzbijanja trgovanja ljudima, kojima je cilj jačanje regionalne suradnje i nadalje predstavlja vrlo važno područje interesa Republike Hrvatske, nastavljaju se ulagati napori u cilju aktivnog sudjelovanja predstavnika policije na međunarodnoj razini kako bi se omogućilo kontinuirano praćenje najnovijih trendova u vezi s trgovanjem ljudima.

Osim već ranije navedenih međunarodnih sastanaka i drugih aktivnosti, potrebo je navesti i kako je dana 24. srpnja 2020. u prostorijama Uprave kriminalističke policije održan radni sastanak s nizozemskim časnikom za vezu na temu organiziranog kriminaliteta i trgovanja ljudima u Republici Hrvatskoj. Također, policijski službenik Policijske uprave splitsko-dalmatinske završio je dvotjedni webinar na temu „Child trafficking“. Nadalje, 17. prosinca 2020. u prostorijama Ravnateljstva policije Ministarstva unutarnjih poslova održan je sastanak predstavnika Ravnateljstva policije i predstavnika Veleposlanstva SAD-a s temom izrade Godišnjeg izvješća State Department-a o trgovanju ljudima na području Republike Hrvatske za 2020. (tzv. TIP Report-a).

Ministarstvo pravosuđa i uprave:

Sektor za propise kaznenog prava Ministarstva pravosuđa i uprave je tijekom veljače 2020. u svrhu izrade redovitog godišnjeg izvješća o provedbi Nacionalnog plana za suzbijanje trgovanja ljudima za razdoblje od 2018. do 2021., za 2019. (dalje u tekstu: Izvješće), izradio izvješće iz svoje nadležnosti. U okviru izvješća Sektora za propise kaznenog prava podastrijeti su podaci o aktivnostima koje su vezane uz sudjelovanje predstavnika tijela državne uprave u bilateralnoj suradnji na području suzbijanja trgovanja ljudima te o aktivnostima koje su vezane uz sudjelovanje predstavnika tijela državne uprave u okviru aktivnosti međunarodnih i regionalnih organizacija i inicijativa na području suzbijanja trgovanja, u okviru mjere nastavka aktivnog sudjelovanja predstavnika tijela državne uprave kroz bilateralnu suradnju s drugim državama te u okviru aktivnosti međunarodnih i regionalnih organizacija i inicijativa na području suzbijanja trgovanja ljudima, u svrhu kontinuiranog ostvarivanja cilja sustavne suradnje Republike Hrvatske s drugim državama te međunarodnim i regionalnim organizacijama i inicijativama na području suzbijanja trgovanja ljudima.

Tijekom srpnja 2020. Ured za ljudska prava i prava nacionalnih manjina Vlade RH dostavio je Ministarstvu pravosuđa i uprave na očitovanje Nacrt izvješća Stručne skupine za suzbijanje trgovanja ljudima (GRETA) o implementaciji Konvencije Vijeća Europe o suzbijanju trgovanja ljudima nakon Trećeg evaluacijskog posjeta (dalje u tekstu: Nacrt izvješća) te je Sektor za propise kaznenog prava izradio očitovanje iz svoje nadležnosti u odnosu na nacrt predmetnog izvješća. Tijekom studenog 2020. Ured za ljudska prava i prava nacionalnih manjina Vlade RH dostavio je Ministarstvu pravosuđa i uprave na očitovanje Izvješće Stručne skupine za suzbijanje trgovanja ljudima (GRETA) o implementaciji Konvencije Vijeća Europe o suzbijanju trgovanja ljudima nakon Trećeg evaluacijskog posjeta, usvojen na sastanku Stručne skupine za suzbijanje trgovanja ljudima (GRETA) održanom od 06. do 09. listopada 2020., nakon što je Nacrt izvješća izmijenjen i dopunjen prema objedinjenom očitovanju nadležnih tijela koje je Ured za ljudska prava i prava nacionalnih manjina Vlade RH dostavio Vijeću Europe.

Nadalje, tijekom listopada 2020. Ured za ravnopravnost spolova Vlade RH obratio se Ministarstvu pravosuđa i uprave sa zamolbom za dostavom podataka o napretku ostvarenom o području primjene Konvencije o uklanjanju svih oblika diskriminacije žena (CEDAW) radi pripreme redovnog Šestog periodičnog izvješća prema članku 18. UN-ove Konvencije o uklanjanju svih oblika diskriminacije žena za Republiku Hrvatsku (dalje u tekstu: Konvencija). U okviru navedenog zatraženo je i očitovanje o napretku ostvarenom u primjeni Konvencija za razdoblje od travnja 2019. pa nadalje, u odnosu na točke 20. i 21. (Trgovanje ljudima i iskorištavanje prostitucije) Zaključnih primjedaba Odbora za uklanjanje diskriminacije žena o Četvrtom i petom periodičnom izvješću za Republiku Hrvatsku, koja je izvješća navedeni odbor razmatrao na svojoj 1319. i 1320. sjednici, održanim 15. srpnja 2015. godine te je Sektor za propise kaznenog prava izradio odgovore iz svoje nadležnosti, uz ostalo, na navedene zaključne primjedbe.

Ministarstvo vanjskih i europskih poslova:

Predstavnici Ministarstva vanjskih i europskih poslova sudjelovali su na online godišnjem sastanku nacionalnih koordinatora i izvjestitelja za borbu protiv trgovanja ljudima i ekvivalentnih mehanizama u organizaciji OESS-a i Vijeća Europe, koji se održao 3. i 4. studenoga 2020.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH, aktivnosti A629000 - Administracija i upravljanje Ministarstva pravosuđa i uprave, aktivnosti A634000 - Progon počinitelja kaznenih djela, zaštita imovine RH, podnošenje pravnih sredstava za zaštitu zakonitosti Državnog odvjetništva RH, aktivnosti A618207 - Administracija i upravljanje Ministarstva zdravstva, aktivnosti A792007 - Administracija i upravljanje Ministarstva za demografiju, obitelj, mlade i socijalnu politiku, aktivnosti A777046 - Administracija i upravljanje Ministarstva vanjskih i europskih poslova te u okviru redovne djelatnosti Ministarstva unutarnjih poslova, aktivnosti A553131 „Administracija i upravljanje“, izvor 11, rashodi se ne mogu specificirati

1. Informiranje predstavnika organizacija civilnog društva o međunarodnom i regionalnom djelovanju Republike Hrvatske na području suzbijanja trgovanja ljudima

**Nositelj:** Ured za ljudska prava i prava nacionalnih manjina Vlade RH

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelj provedbe:** informiranost predstavnika organizacija civilnog društva o međunarodnom i regionalnom djelovanju Republike Hrvatske na području suzbijanja trgovanja ljudima

**Mjera se provodi**

Ravnatelj Ureda za ljudska prava i prava nacionalnih manjina Vlade RH, Alen Tahiri, univ. spec. pol., u svojstvu nacionalnog koordinatora za suzbijanje trgovanja ljudima na redovitim mjesečnim sastancima Operativnog tima Nacionalnog odbora za suzbijanje trgovanja ljudima informirao je predstavnike organizacija civilnog društva o međunarodnom i regionalnom djelovanju Republike Hrvatske na području suzbijanja trgovanja ljudima.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Predstavnice organizacija civilnog društva iz PETRA Mreže informirane su o međunarodnom i regionalnom djelovanju Republike Hrvatske na području suzbijanja trgovanja ljudima, konkretno djelatnostima Ureda za ljudska prava i prava nacionalnih manjina, putem sudjelovanja predstavnice na sastancima Operativnog tima i izrađenim bilješkama, o čemu je navedena predstavnica dalje informirala članice PETRA Mreže pismeno, putem e-maila i na sastancima.

Centar za žene žrtve rata – Rosa, Hrvatski Crveni križ i Hrvatski pravni centar članice su EU Platforme civilnog društva za borbu protiv trgovanja ljudima koja je osnovana 2013. kao jedna od ključnih aktivnosti EU Strategije za ukidanje trgovanja ljudima 2012. – 2016. Platforma broji više od 100 predstavnica iz država EU i šire. Platforma se redovito sastaje dva puta godišnje uključujući i zajedničku sesiju s neformalnom mrežom nacionalnih koordinatora i ekvivalentnih mehanizama. U 2020. održana su dva online sastanka koje je organizirao novi EU koordinator za borbu protiv trgovanja ljudima Olivier Onidi, na toj funkciji od 1. ožujka 2020., a koji je također zamjenik glavnog ravnatelja Generalne uprave za migracije i unutarnje poslove pri Europskoj komisiji – DG HOME.

**Utrošena sredstva:** sredstva osigurana kroz redovita sredstva državnog proračuna s aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**KOORDINACIJA AKTIVNOSTI**

**CILJ:**

***1. Daljnji razvoj suradnje predstavnika tijela državne uprave i organizacija civilnog društva te nacionalnog koordinatora kako bi se poboljšalo provođenje Nacionalnog plana suzbijanja trgovanja ljudima za razdoblje od 2018. do 2021.***

***MJERA 1.* Održavanje redovitih sastanaka Operativnog tima Nacionalnog odbora za suzbijanje trgovanja ljudima**

Aktivnost:

1. Redovno sazivanje i organiziranje sastanaka Operativnog timaNacionalnog odboraza suzbijanje trgovanja ljudima

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za vanjske i europske poslove, ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, ministarstvo nadležno za poslove pravosuđa, Državno odvjetništvo Republike Hrvatske, USKOK, Hrvatski Crveni križ i organizacije civilnog društva, središnje tijelo državne uprave nadležno za nadzor primjene propisa o radu

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelj provedbe:** sazvane i održane sjednice Operativnog tima Nacionalnog odboraza suzbijanje trgovanja ljudima

Ured za ljudska prava i prava nacionalnih manjina Vlade RH nastavio je i tijekom 2020. koordinirati aktivnosti svih nadležnih tijela u području suzbijanja trgovanja ljudima, organizirati sastanke Operativnog tima Nacionalnog odbora za suzbijanje trgovanja ljudima te koordinirati međunarodnu suradnju. Kao i prijašnjih godina, tako su i tijekom 2020. redovito održavani sastanci Operativnog tima Nacionalnog odbora za suzbijanje trgovanja ljudima. Na sastancima Operativnog tima na kojima sudjeluju predstavnici svih nadležnih tijela u sustavu suzbijanja trgovanja ljudima u Republici Hrvatskoj (Ministarstvo vanjskih i europskih poslova, Ministarstvo unutarnjih poslova, Ministarstvo pravosuđa i uprave, Ministarstvo zdravstva, Ministarstvo rada, mirovinskog sustava, obitelji i socijalne politike, Ministarstvo znanosti i obrazovanja, Državno odvjetništvo Republike Hrvatske, Hrvatski zavod za zapošljavanje, Hrvatski Crveni križ, Udruga Breza i predstavnici Centra Rosa) rješavani su aktualni problemi i konkretni slučajevi trgovanja ljudima.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

***MJERA 2.* Informiranje nacionalnog koordinatora o svim poduzetim aktivnostima na području suzbijanja trgovanja ljudima**

Aktivnost:

1. Izvješćivanje nacionalnog koordinatora o poduzetim aktivnostima iz vlastite nadležnosti na području suzbijanja trgovanja ljudima

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za vanjske i europske poslove, ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, ministarstvo nadležno za poslove pravosuđa, Državno odvjetništvo Republike Hrvatske, središnje tijelo državne uprave nadležno za nadzor propisa o radu, Hrvatski Crveni križ i organizacije civilnog društva

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelj provedbe:** informiranost nacionalnog koordinatora o svim poduzetim aktivnostima na području suzbijanja trgovanja ljudima

**Mjera se provodi**

Ministarstvo unutarnjih poslova:

Tijekom 2020. policijski službenici Ravnateljstva policije, imenovani članovi Operativnog tima Nacionalnog odbora za suzbijanje trgovanja ljudima i njihovi zamjenici, redovno su sudjelovali na organiziranim sastancima Operativnog tima, kako onih održanih u prostorijama Ureda za ljudska prava i prava nacionalnih manjina, tako i održanih online, kojom prilikom su sve prisutne članove, kao i nacionalnog koordinatora izvještavali o poduzetima aktivnostima iz svoje nadležnosti na području suzbijanja trgovanja ljudima.

Hrvatski Crveni križ:

U svome djelovanju na području pomoći i zaštite žrtava trgovanja ljudima, kao i suzbijanja trgovanja ljudima, Hrvatski Crveni križ redovno je obavještavao nacionalnog koordinatora o relevantnim poduzetim radnjama i provedenim aktivnostima.

Centar za žene žrtve rata – Rosa za PETRA Mrežu nevladinih organizacija za prevenciju i eliminaciju trgovanja ženama u svrhu seksualnog iskorištavanja:

Predstavnice organizacija civilnog društva iz PETRA Mreže jednom mjesečno informiraju nacionalnog koordinatora o svim poduzetim aktivnostima na području suzbijanja trgovanja ljudima na sastancima Operativnog tima Nacionalnog odbora za suzbijanje trgovanja ljudima, te pismenim izvještajima o pozivima na SOS telefonsku liniju.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

***MJERA 3.* Upućivanje redovitih godišnjih izvješća Vladi RH o provedbi Nacionalnog plana za suzbijanje trgovanja ljudima za razdoblje od 2018. do 2021.**

Aktivnosti:

1. Prikupljanje podataka o provedbi Nacionalnog plana za suzbijanje trgovanja ljudima zarazdoblje od 2018. do 2021.

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za vanjske i europske poslove, ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, ministarstvo nadležno za poslove pravosuđa, Državno odvjetništvo Republike Hrvatske, USKOK, Hrvatski Crveni križ i organizacije civilnog društva, središnje tijelo državne uprave nadležno za nadzor primjene propisa o radu

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelji rezultata:** prikupljeni podatci

**Mjera se provodi**

Ured za ljudska prava i prava nacionalnih manjina Vlade RH, zajedno s nadležnim ministarstvima i organizacijama civilnog društva na sustavan je način prikupljao podatke i vodio evidenciju prikupljenih podataka vezanih uz provedbu Nacionalnog plana.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

1. Izrada godišnjih Izvješća o provedbi Nacionalnog plana za suzbijanje trgovanja ljudima razdoblje 2018. do 2021.

**Nositelj:** Ured za ljudska prava i prava nacionalnih manjina Vlade RH

**Sunositelj:** ministarstvo nadležno za vanjske i europske poslove, ministarstvo nadležno za unutarnje poslove, ministarstvo nadležno za zdravstvo, ministarstvo nadležno za poslove socijalne skrbi, ministarstvo nadležno za poslove pravosuđa, Državno odvjetništvo Republike Hrvatske, USKOK, Hrvatski Crveni križ i organizacije civilnog društva, središnje tijelo državne uprave nadležno za nadzor primjene propisa o radu

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelji rezultata:** izrađeno godišnje izvješće

**Mjera se provodi**

U cilju izrade Izvješća o provedbi mjera iz Nacionalnog plana u 2020. Ured za ljudska prava i prava nacionalnim manjina Vlade RH prikupio je očitovanja, odnosno izvješća nositelja mjera te očitovanja, odnosno izvješća sunositelja mjera o provedbi pojedinih mjera iz navedenog Nacionalnog plana.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

1. Upućivanje godišnjih Izvješća Vladi RH o provedbi Nacionalnog plana za suzbijanje trgovanja ljudima za razdoblje od 2018. do 2021.

**Nositelj:** Ured za ljudska prava i prava nacionalnih manjina Vlade RH

**Rok:** kontinuirano

**Potrebna sredstva:** mjeru provode postojeći zaposlenici u okviru svoga redovnog rada za koji su sredstva planirana na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**Pokazatelji provedbe:** prihvaćeno izvješće o provedbi Nacionalnog plana za suzbijanje trgovanja ljudima razdoblje od 2018. do 2021.

**Mjera se provodi**

Ured za ljudska prava i prava nacionalnih manjina Vlade RH na temelju prikupljenih očitovanja, odnosno izvješća nositelja mjera te očitovanja, odnosno izvješća sunositelja mjera o provedbi pojedinih mjera iz navedenog nacionalnog plana te na temelju aktivnosti koje je Ured proveo u 2020. izradio je Izvješće o provedbi mjera iz Nacionalnog plana za 2019. koje je upućeno u redovitu proceduru.

**Utrošena sredstva:** sredstva osigurana kroz redovita sredstva državnog proračuna na aktivnosti A681000 - Administracija i upravljanje Ureda za ljudska prava i prava nacionalnih manjina Vlade RH

**UTROŠAK FINANCIJSKIH SREDSTAVA ZA SUZBIJANJE TRGOVANJA LJUDIMA U 2020.**

Napominjemo da su u tabelarnom prikazu utrošenih sredstava prikazana samo ona tijela državne uprave te iznosi koje su ta tijela utrošila u 2020., a koja nisu obuhvaćena redovnim radom tih tijela.

|  |  |  |
| --- | --- | --- |
| **TIJELA DRŽAVNE UPRAVE** | **UTROŠENO** | **AKTIVNOSTI** |
| URED ZA LJUDSKA PRAVA I PRAVA NACIONALNIH MANJINA VLADE REPUBLIKE HRVATSKE | 32.625,90 kuna  (A681023 „Provedba Nacionalnog plana za suzbijanje trgovanja ljudima“)  5.225,56 kuna  (A681000 „Administracija i upravljanje“) | Edukativne aktivnosti  Sredstva za projekte organizacija civilnog društva  Tiskanje dokumenata  Financiranje troška SOS telefonske linije |
| MINISTARSTVO ZNANOSTI I OBRAZOVANJA | 538.474,00 kuna  (A577130 Poticaji udrugama za izvaninstitucionalni odgoj i obrazovanje djece i mladih)  3.500,00 kuna  (A577016 „Prevencija nasilja i ovisnosti“) | Pet projekata udruga u okviru prioriteta 3: Poticanje razvoja kompetencija u prirodoslovno-matematičkom području podgrupe b) Odgoj i obrazovanje za financijsku, digitalnu i medijsku pismenost i c)  Razvijanje vještina i kompetencija u području tehnike te informacijskih i komunikacijskih tehnologija  Financiranje završetka srednjoškolskog obrazovanja |
| AGENCIJA ZA ODGOJ I OBRAZOVANJE | 3.000,00 kuna  (A767022 „Nacionalni programi“) | Stručno usavršavanje odgojno-obrazovnih djelatnika u sustavu osnovnog i srednjeg školstva |
| MINISTARSTVO ZDRAVSTVA | 30.000.00 kuna  (A789006 „Provedba nacionalnih programa, strategija i planova“) | Zdravstveni pregledi i zaštita mentalnog zdravlja identificiranih žrtava trgovanja ljudima. |
| MINISTARSTVO RADA, MIROVINSKOG SUSTAVA, OBITELJI I SOCIJALNE POLITIKE | 658 286,52 kuna  (A734191 „Administracija i upravljanje“ „Skrb za djecu, mladež i odrasle osobe - drugi osnivači“) | Osiguravanje financijskih sredstava za rad nacionalnih skloništa za žrtve trgovanja ljudima. |
| **UKUPNO** | **1.271.111,98 kuna** |  |

**ZAKLJUČAK**

Nacionalni plan za suzbijanje trgovanja ljudima za razdoblje od 2018. do 2021. godine s provedbom je započeo 2018. Iskustva svih nadležnih tijela tijekom proteklog razdoblja provođenja mjera iz ovog dokumenta bit će podloga za izradu novog nacionalnog dokumenta za suzbijanje trgovanja ljudima. Uočeni nedostaci sustava bit će okosnica mjera i aktivnosti za njegovo unaprjeđenje u narednom razdoblju. Analizom provedbe zadanih mjera i aktivnosti ovog dokumenta ispunjeni su zadani ciljevi u području suzbijanja trgovanja ljudima. Naročito značajnim ocjenjujemo povećani rad na proaktivnom pristupu identifikaciji žrtava trgovanja ljudima koji je rezultirao značajnim povećanjem broja ukupno identificiranih žrtava u Republici Hrvatskoj (tako je 2012. bilo identificirano 11 žrtava, 2013. bila je identificirana 31 žrtva, 2014. bilo je identificirano 37 žrtava, 2015. bilo je identificirano 38 žrtava, 2016. bilo je identificirano 30 žrtava, 2017. bilo je identificirano 29 žrtava, 2018. bilo identificirano 76 žrtava, 2019. bilo identificirano 27 žrtva, dok je 2020. bilo identificirano 15 žrtava trgovanja ljudima). Aktivnosti nadležnih tijela i organizacija civilnog društva u području pružanja pomoći i zaštite odgovaraju trenutnim potrebama Republike Hrvatske vezano uz smještajne kapacitete za žrtve trgovanja ljudima. Također, tijekom provedbe ovog Nacionalnog plana velika je pozornost bila posvećena praćenju novih trendova u ovom području te odgovoru nadležnih tijela na iste.

Kao najvažnije trendove na području identifikacije žrtava ističe se da Republika Hrvatska sve više postaje država porijekla i odredišta za žrtve koje su državljani/državljanke Republike Hrvatske. Naime, kroz protekle četiri godine 90 % identificiranih žrtava bile su državljani/državljanke Republike Hrvatske koje su iskorištavani/iskorištavane unutar granica Republike Hrvatske (tzv. „interni trafficking“). Unazad četiri godine utvrđen je podjednaki broj identificiranih muških i ženskih žrtava trgovanja ljudima. Vezano uz strane žrtve trgovanja ljudima, gotovo sve strane žrtve su ranijih godinama bili državljani/državljanke susjednih država, no posljednjih godina sve više žrtava su i državljani azijskih država. Činjenica da je Republika Hrvatska postala punopravna članica Europske unije nije značajnije izmijenila trendove vezano uz identificirane žrtve trgovanja ljudima. Ipak, nacionalni koordinator za suzbijanje trgovanja ljudima redovito sudjeluje na sastancima mreže koordinatora Europske unije za suzbijanje trgovanja ljudima u cilju razmjene iskustava i primjera dobre prakse te pronalaska zajedničkog odgovora trgovanju ljudima na razini Europske unije. Provedenim kriminalističkim analizama utvrđeno je da su počinitelji kaznenog djela trgovanja ljudima uglavnom državljani Bosne i Hercegovine, Srbije i Hrvatske.

Preporuke za sve sudionike u suzbijanju trgovanja ljudima u Republici Hrvatskoj u narednom razdoblju su jačanje proaktivnih postupaka identifikacije žrtava trgovanja ljudima, nastavak i jačanje aktivnosti postupaka identifikacije žrtava trgovanja ljudima u svrhu radne eksploatacije, intenzivirati provođenje edukacija vezanih uz kazneno djelo trgovanja ljudima za pravosudne djelatnike, učvrstiti suradnju između policije, sudaca te državnih odvjetnika i sudaca, dodatno raditi na programima reintegracije žrtava trgovanja ljudima u društvo, osiguravanjem djelotvorne provedbe Protokola o integraciji/reintegraciji žrtava trgovanja ljudima, nastavak provođenja javnih kampanja i edukacije ciljanih skupina o fenomenu trgovanja ljudima radi podizanja javne svijesti, nastavak praćenja novih trendova u ovom području i nastavak uspješne suradnja sa susjednim državama te državama članicama Europske unije.

Od ukupno 64 aktivnosti iz 34 mjere Nacionalnog plana za suzbijanje trgovanja ljudima za razdoblje od 2018. do 2021. godine, tri aktivnosti su provedene u 2018., a četiri u 2019. Tijekom 2020. od aktivnosti čiji je rok provedbe kontinuirano, nisu provedene četiri aktivnosti, dok je pet aktivnosti djelomično provedeno iz razloga uzrokovanih pandemijom bolesti COVID-19 te potresima u Zagrebu i na Banovini. Navedeni događaji, osim odgode provođenja navedenih aktivnosti, kao posljedicu imali su i značajne uštede u Državnom proračunu koje su se zahtijevale od svih državnih tijela uključenih u nacionalni referalni sustav. Radi se prvenstveno o aktivnostima unutar mjera iz područja obrazovanja u okviru kojih su trebali biti provedeni seminari za djelatnike u sustavu suzbijanja trgovanja ljudima. Potrebno je napomenuti kako se radi o mjerama čiji je rok provedbe kontinuirano, dakle za vrijeme primjene postojećeg Nacionalnog plana, a koje su se provodile u prethodnom dvogodišnjem razdoblju njegove primjene i za koje se predviđa da će se provoditi i tijekom 2021. Ostale aktivnosti čiji je rok provedbe kontinuirano se provode (njih ukupno 46). Za preostale aktivnosti (njih ukupno tri) rok provedbe je 31. prosinca 2021., a od tih aktivnosti jedna je već provedena tijekom 2019.

Za provedbu navedenih mjera iz Nacionalnog plana za 2020. ukupno je prema iskazu nositelja odnosno sunositelja mjera utrošeno 1.271.111,98 kuna, dok su preostala sredstva osigurana kroz redovita sredstva državnog proračuna s pozicije svakog nositelja, odnosno sunositelja mjera, kao što je to navedeno u tekstu Izvješća.

PRILOG I

Identificirane žrtve trgovanja ljudima od 2002. do 2020.



PRILOG II

Grafički prikaz statističkih podataka za 2020.

\*jedna žrtva je i spolno i radno eksploatirana na području SR Njemačke

\*jedna žrtva je i spolno i radno eksploatirana na području SR Njemačke